title: রাসায়নিক সাম্যাবস্থা

text:
এই ডিরাইভেশনের ব্যর্থতা ব্যতীত, বিক্রিয়ার সাম্য ধ্রুবক একটি ধ্রুবকই বটে যা বিভিন্ন বিক্রিয়ক উপাদানের কার্যাবলী থেকে
স্বাধীন, অবশ্য এটি তাপমাত্রার উপর নির্ভরশীল যা ভাণ্ট হফ ইকুয়েশন এ পরিলক্ষিত হয়। বিক্রিয়ায় প্রভাবক যুক্ত করলে তা
সম্মুখ ও বিপরীত বিক্রিয়াকে সমানভাবে প্রভাবিত করে ফলে সাম্য ধ্রুবকে এর কোন প্রভাব দেখা যায় না। প্রভাবক দুটি বিক্রিয়াকেই গতি
দান করবে এবং এর ফলে সাম্যাবস্থায় পৌছার গতিকে ত্বরান্বিত করবে।
যদিও দৃষ্টিগোচর সাম্যাবস্থা কনসেনট্রেশন ধ্রুবক থাকে, তারপরও বিক্রিয়াসমূহ মলিকিউলেও সংগঠিত হয়ে থাকে। উদাহরণস্বরুপ,
ইথানোয়িক এসিড পানিতে মিশ্রিত করে ইথানয়েট এবং [[হাইড্রোনিয়াম আয়ন তৈরির ক্ষেত্রে:


title: রাসায়নিক সাম্যাবস্থা

text:
একটি প্রোটন ইথানোয়িক এসিডের অণু থেকে লাফিয়ে পানির মলিকিউলে চলে যেতে পারে এবং তা থেকে ইথানোয়িক আয়নে চলে গিয়ে আরেকটি ইথানোয়িক
এসিডের অণু তৈরি করতে পারে এবং ইথানোয়িক এসিডের পরিমাণ অপরিবর্তিত রাখতে পারে। এটি গতিশীল সাম্যাবস্থার আরেকটি উদাহরণ।
সাম্যাবস্থাসমূহ, অন্যান্য থার্মোডিনামিক্সের মত, পরিসাংখিক ঘটনা, যা মাইক্রোস্কোপিক আচরণের গড়।


title: রাসায়নিক সাম্যাবস্থা

text:
[[লা শাতেলীয়ে নীতি]] একটি প্রয়োজনীয় নীতিমালা যা সাম্যাবস্থার উপর বিক্রিয়ার নিয়ামক পরিবর্তনের প্রভাব বিশ্লেষণ করে।
"যদি একটি গতিশীল সাম্যাবস্থাকে তার নিয়ামক পরিবর্তনের মাধ্যমে প্রভাবিত করা হয়, তবে সাম্যাবস্থার অবস্থান এমনভাবে বদলে যাবে
যাতে নিয়ামক পরিবর্তনের প্রভাব প্রশমিত হয়"। যেমন: অতিরিক্ত S যোগ করলে তা বেশি পরিমাণ উৎপাদ তৈরি করবে এবং সিস্টেমটি তখন
বিপরীতমুখী বিক্রিয়ার হার ত্বরান্বিত করে সাম্যাবস্থাকে পিছন দিকে ঠেলে দেবে (যদিও সাম্য ধ্রুবকের মান অপরিবর্তিত থাকবে।


title: রাসায়নিক সাম্যাবস্থা

text:
[[বিষয়শ্রেণী:রসায়ন]]
[[বিষয়শ্রেণী:বিশ্লেষণী রসায়ন]]


title: ক্রীড়া তত্ত্ব

text:
ক্রীড়া তত্ত্ব () ফলিত গণিত এবং অর্থশাস্ত্রের একটি শাখা। এই শাস্ত্রে
এমন সমস্ত পরিস্থিতির অধ্যয়ন করা হয় যেখানে একাধিক "খেলোয়াড়" তাদের মুনাফা বর্ধিত করার জন্য সিদ্ধান্ত গ্রহণ করেন। ক্রীড়া তত্ত্ব সামাজিক পরিস্থিতিতে সিদ্ধান্তগ্রহণকারীদের সাথে কারক বা এজেণ্টদের মিথষ্ক্রিয়ার একটি লৌকিক মডেল দান করে। ক্রীড়া তত্ত্ব সাধারণ অপটিমাইজেশন দৃষ্টিভঙ্গিকে নব্য-ধ্রুপদী অর্থশাস্ত্রে সম্প্রসারিত করেছে।


title: ক্রীড়া তত্ত্ব

text:
গেম থিউরির ক্ষেত্র বাস্তব রূপ লাভ করে ১৯৪৪ সালে জন ভন নিউম্যান এবং অসকার মরজেনস্টার্ন এর ক্লাসিক
থিউরি অফ গেমস এণ্ড ইকনোমিক বিহ্যাভিয়ার প্রকাশিত হবার পর। এর উন্নতির পিছনে আরএএনডি করপোরেশন গুরুত্বপূর্ণ অবদান রেখেছে এবং যেখানে এটি নিউক্লিয়ার স্ট্র্যাটেজির বর্ণনায় ব্যবহৃত হয়।


title: ক্রীড়া তত্ত্ব

text:
গেম থিউরি সামাজিক বিজ্ঞানের বিভিন্ন ক্ষেত্রে অবদান রেখেছে এবং রেখে চলেছে এবং তা বর্তমানে বিভিন্ন
প্রকৃতির শিক্ষা ক্ষেত্রে ব্যবহৃত হয়ে চলেছে। ১৯৭০ থেকে শুরু করে এই তত্ত্ব ইভোলিউশনারি থিউরিসহ প্রাণীবৈশিষ্ট নির্ণয়ে
ব্যবহৃত হয়েছে। অনেক খেলা, বিশেষ করে প্রিজনার’স ডিলেমা রাষ্ট্রবিজ্ঞান এবং নীতিশাস্ত্র চিত্রিত করতে ব্যবহৃত
হয়েছে। সাম্প্রতিককালে গেম থিউরি কম্পিউটার বিজ্ঞানীদের দৃষ্টি আকৃষ্ট করেছে যার কারণ
কৃত্রিম বুদ্ধিমত্তা ও সাইবারনেটিক্সসাইবারনেটিক্সে এর অবদান।


title: ক্রীড়া তত্ত্ব

text:
শিক্ষাসংক্রান্ত কারণ ছাড়াও গেম তত্ত্ব গণমাধ্যমের আগ্রহের কারণ হয়েছে। নোবেল পুরস্কারবিজয়ী
গেম তত্ত্ববিদ জন ন্যাশ, ১৯৯৮ সালে সিলভিয়া নাসার রচিত আত্মজীবনী এবং ২০০১ সালের চলচ্চিত্র এ বিউটিফুল মাইণ্ড
এর কেন্দ্রবিন্দুতে ছিলেন। গেম তত্ত্ব ১৯৮৩ সালের ছবি ওয়ারগেমসেরও থিম ছিল। বেশ কিছু গেম শো গেম তত্ত্বের
ধারণাকে গ্রহণ করে তৈরি হয়েছে যার মধ্যে রয়েছে ফ্রেণ্ড অর ফো? এবং কিছু ক্ষেত্রে সারভাইভর। টেলিভিশন অনুষ্ঠান
এলিয়াস এলিয়াসের চরিত্র জ্যাক ব্রিসটো হলেন গণমাধ্যমের হাতে গোণা কাল্পনিক গেম তত্ত্ববিদদের একজন।


title: ক্রীড়া তত্ত্ব

text:
কিছু গেম তাত্ত্বিক বিশ্লেষণে ডিসিশন তত্ত্বের সাথে এর সাদৃশ্য খুঁজে পাওয়া গেলেও এই তত্ত্ব এমন পরিস্থিতির
মূল্যায়ন করে যেখানে খেলোয়াড়রা অংশ নেন। গেম তত্ত্বকে কার্যালয়ে ও অর্গানাইজেশনে প্রয়োগ করাকে কখনো কখনো গেমিং দি সিস্টেম বলে আখ্যায়িত করা হয়। এর নেতিবাচক দিক রয়েছে এবং সাধারণত কপট আচরণ হিসেবেও বিবেচিত হয়।
আটজন ক্রিড়া তত্ত্ববিদ অর্থনীতিতে নোবেল পৃরষ্কার লাভ করেন, তাছাড়া জন স্মিথ (John Maynard Smith) প্রাণীবিজ্ঞানে ক্রীড়া তত্বের প্রয়োগের জন্য ক্র্যাফোর্ড পুরস্কার লাভ করেন।


title: চুন (খনিজ)

text: চুন হল ক্যালসিয়াম যুক্ত একটি অজৈব উপাদান, যার মধ্যে কার্বনেটসমূহ, অক্সাইডসমূহ ও হাইড্রোক্সাইডসমূহের প্রাধান্য রযেছে। সরাসরি চুন হল ক্ষারকীয় পদার্থ যা ক্যালসিয়াম অক্সাইড (সংকেত formula_1) বা ক্যালসিয়াম হাইড্রোক্সাইড


title: অটো ষ্টের্ন

text: অটো ষ্টের্ন (জন্ম: ফেব্রুয়ারি ১৭, ১৮৮৮ - মৃত্যু: আগস্ট ১৭, ১৯৬৯) একজন নোবেল বিজয়ী জার্মান পদার্থবিজ্ঞানী। তিনি প্রুশিয়া সম্রাজ্যের Sohrau (Żory) নামক স্থানে জন্মগ্রহণ করেন। এই স্থানটি বর্তমানে পোল্যান্ডে অবস্থিত। তিনি পড়াশোনা করেছেন নিম্ন সাইলেশিয়া অঞ্চলের Breslau-এ। তিনি ব্রেসলাউ বিশ্ববিদ্যালয় থেকে ভৌত রসায়নে ডক্টরেট ডিগ্রী নিয়ে ১৯১২ সালে পড়াশোনার পাট শেষ করেন। এরপর তিনি চার্লস ইউনিভার্সিটি অফ প্রাগে আইনস্টাইনের অধীনে কাজ করেন এবং তার পরে ইটিএইচ জুরিখে কাজ করতে যান। তিনি ১৯৪৩ সালে নোবেল পুরস্কার পান।


title: ইসিদোর ইজাক রাবি

text: ইসিদোর ইজাক রাবি একজন নোবেল বিজয়ী অস্ট্রীয় বংশোদ্ভুত মার্কিন পদার্থবিজ্ঞানী। তিনি পরমাণুর নিউক্লিয়াসের চৌম্বক ধর্ম রেকর্ড করার জন্য রেজোন্যান্স পদ্ধতি উদ্ভাবন করেন এবং এর কারণেই নোবেল পুরস্কার লাভ করেন।


title: আরবি লিপি

text: আরবি লিপি ( "আল্-আব্জাদীয়াহ্ আল্-ʻআরবীয়াহ্" বা "আল্-হুরুফ্ আল্-ʻআরবীয়াহ্") ২৮টি বর্ণ নিয়ে গঠিত একটি লিখন পদ্ধতি যা আরবি ও কুর্দি ভাষা লিখতে ব্যবহার করা হয়। এদের মধ্যে প্রতিটি বর্ণের একটি বিচ্ছিন্ন রূপ, আদ্য রূপ, মধ্য রূপ ও অন্ত্য রূপ হয়। আরবি লিপি ডান থেকে বাম দিকে লেখা হয়। আরবি লিপি কখনো কখনো সোমালি ও মালাগাসি ভাষাও লিখতে ব্যবহার করা হয়।


title: আরবি লিপি

text: আরবি লিপির একটি পরিমার্জিত সংস্করণ, যা "ফার্সি লিপি" হিসাবে পরিচিত হয়, তা ফার্সি, উর্দু, পশতু, কিরগিজ, উইগুর, বেলুচি, কাশ্মীরি, পাঞ্জাবী, সিন্ধি ও ডোগরি ভাষা লিখতে ব্যবহার করা হয়।


title: আরবি লিপি

text: আরবি লিপির উৎপত্তি আরামীয় লিপি থেকে। আরামীয় লিপি খ্রিস্টীয় ৪র্থ শতক থেকেই প্রচলিত ছিল। কিন্তু এতে ব্যঞ্জনবর্ণের সংখ্যা আরবি ভাষার তুলনায় ছিল কম। তাই একই আরামীয় বর্ণ আরবি ভাষার একাধিক বর্ণ নির্দেশে ব্যবহার করা হত। এই দ্ব্যর্থতা দূর করার জন্য ৭ম শতক থেকে বর্ণগুলির নিচে বা উপরে বিভিন্ন অতিরিক্ত চিহ্ন ব্যবহার করা শুরু হয়। এই চিহ্নগুলিই আরবিকে স্বতন্ত্র লিপি হিসেবে অন্যান্য লিপি থেকে পৃথক করেছে। এছাড়া পবিত্র কুরআনের বিশুদ্ধ পঠন নিশ্চিত করার জন্য আরও কিছু চিহ্ন আরবি লিপিতে অন্তর্ভুক্ত করা হয়, যাদের মধ্যে হ্রস্ব স্বরধ্বনি ও ব্যঞ্জনদ্বিত্ব নির্দেশকারী চিহ্নগুলি অন্যতম।


title: আরবি লিপি

text: ইসলামের প্রথম শতকে সংঘটিত এই সংস্কারগুলির পর আরবি লিপির যৎসামান্য সংস্কার হয়েছে। তাই চিরায়ত আরবি লিপি এবং আধুনিক আরবি লিপির মধ্যে তেমন কোনও পার্থক্য নেই। সুবিশাল আরব বিশ্বের বিভিন্ন অঞ্চলের মানুষের মুখের আরবি ভাষায় বিস্তর ফারাক থাকলেও সর্বত্রই একই আরবি লিপি ব্যবহৃত হয়। হস্তলিপিশিল্প আরবি লিপিতে যেভাবে প্রযুক্ত হয়েছে, অন্যান্য ভাষার লিপিতে এমনটি দেখা যায় না। লিপির সৌষ্ঠব ও কারুকাজ সামগ্রিক আরবি শিল্পকলার অঙ্গাঙ্গীভূত একটি বিষয়।


title: আরবি লিপি

text: ২৮টি আরবি বর্ণ এবং তা‌দের বাংলা উচ্চারণ :


title: আরবি লিপি

text: আরবি লিপি ডান থেকে বাম দিকে লেখা হয়। এবং লিপিটি পেঁচিয়ে এক বর্ণ আরেক বর্ণের সাথে সংযুক্ত করে লিখতে হয়। তবে ⟨و ز ر ذ د ا⟩ - এই ছয়টি বর্ণ এককভাবে বসে। ফলে এই বর্ণবিশিষ্ট শব্দের ক্ষেত্রে ফাঁক দেখা যায়। এই ছয়টি বর্ণ ছাড়া বাকী সমস্ত বর্ণ চার রকমের রূপ ধারণ করতে পারে: আদ্য, মধ্য, অন্ত্য এবং বিচ্ছিন্ন। এই রূপগুলিতে অনেক সময় বর্ণটির মূল রূপের অনেক বৈশিষ্ট্য বাদ যায়। এছাড়া অনেক সময় একাধিক লিপির সমন্বয়ে যুক্তলিপি ব্যবহার করা হয়।


title: আরবি লিপি

text: টীকাশাদ্দাহ্ (شَدّة) যেকোনো আরবি বর্ণের উপরে বসালে তার উচ্চারণ দ্বিগুণ হয়।


title: আরবি লিপি

text: আরবি লিপিতে ২৮টি বর্ণ আছে এবং এগুলির সবগুলিই ব্যঞ্জন নির্দেশ করে, যদিও আলিফ, ওয়াও ও য়া বর্ণ তিনটি দীর্ঘ স্বরধ্বনি নির্দেশেও ব্যবহৃত হয়। হ্রস্ব স্বরধ্বনি ও ব্যঞ্জনদ্বিত্ব নির্দেশের জন্য আরবি (এবং অন্যান্য সেমিটীয় ভাষার লিপি যেমন হিব্রু ও আরামীয় লিপিতে) ব্যঞ্জনের উপরে ও নিচে বিভিন্ন চিহ্ন ব্যবহার করা হয়। তবে এই চিহ্নগুলি কেবল কুরআন ও অন্যান্য গুরুত্বপূর্ণ ধর্মীয় গ্রন্থ এবং ভাষাবৈজ্ঞানিক ও সাহিত্য গ্রন্থেই বেশি ব্যবহার করা হয়, যেখানে উচ্চারণ ভুলের পরিমাণ এড়ানো জরুরি।


title: আরবি লিপি

text: দৈনন্দিন সংবাদপত্র, সাধারণ বই, নথিপত্রে এই চিহ্নগুলি ব্যবহৃত হয় না বললেই চলে। ফলে স্বরচিহ্নবিহীন শব্দগুলিতে কী স্বরচিহ্ন বসবে, এ নিয়ে কিছুটা ভুল বোঝাবুঝির অবকাশ থেকে যায়। তাই সাধারণ আরবির পাঠকের অনেক আরবি অভিধানিক শব্দ জানা থাকতে হয়।


title: আরবি লিপি

text: আরবি বর্ণ সংখ্যা বোঝাতেও ব্যবহৃত হয়।


title: প্রথম বাহাদুর শাহ

text: মুয়াজ্জেম বাহাদুর শাহ (ফার্সি: অক্টোবর ১৪, ১৬৪৩ – ফেব্রুয়ারি, ১৭১২), শাহ আলম প্রথম নামেও পরিচিত, মুঘল সম্রাট যিনি ১৭০৭ খ্রিস্টাব্দ থেকে ১৭১২ খ্রিস্টাব্দ পর্যন্ত ভারতবর্ষ শাসন করেছেন।


title: আদুর নদী

text: আদুর () দক্ষিণ-পশ্চিম ফ্রান্সের একটি নদী। নদীটি পিরেনেস পর্বতমালায় উৎপত্তি লাভ করে বেয়নের কাছে বিস্কে উপসাগরে তথা আটলান্টিক মহাসাগরে পতিত হয়েছে। নদীটি ৩৩৫ কিলোমিটার দীর্ঘ।


title: আদুর নদী

text: আদুর নদীর উপনদীসমূহ হল:


title: শারন্ত্ নদী

text: শারন্ত্ () পশ্চিম ফ্রান্সের একটি নদী। নদীটি ফ্রান্সের ওত-ভিয়েন দেপার্ত্যমঁ-তে রোশশুয়ার শহরের কাছে উৎপত্তিলাভ করে উত্তর-পশ্চিমে সিভরারি শহর পর্যন্ত প্রবাহিত হয়েছে এবং সেখান থেকে দক্ষিণে মোড় নিয়ে অঙ্গুলেম শহর পর্যন্ত চলে গেছে। সেখানে এটি পূর্ব দিকে মোড় নিয়ে জার্নাক ও কোঞাক শহরের পাশ দিয়ে বয়ে গেছে। এর পর এটি আবার উত্তর-পশ্চিম দিকে সাঁত শহরের পাশ দিয়ে প্রবাহিত হয়ে রশফর শহরের দক্ষিণে, ইল-দোলেরোঁ দ্বীপের বিপরীতে বিস্কে উপসাগরে পতিত হয়েছে। নদীটি ৩৮১ কিলোমিটার দীর্ঘ এবং মোহনা থেকে অঙ্গুলেম পর্যন্ত এটি নৌপরিবহনের উপযোগী। ফ্রান্সের কোঞাক অঞ্চলের বিখ্যাত ব্র্যান্ডি জাতীয় মদের ব্যবসার পরিবহন পথ হিসেবে শারন্ত্ নদীটি গুরুত্বপূর্ণ।


title: জাহানদার শাহ

text: জাহানদার শাহ (মে ১০, ১৬৬১ - ১৭১৩) মুঘল সম্রাট ছিলেন, যিনি ১৭১২ খ্রিস্টাব্দ থেকে ১৭১৩ খ্রিস্টাব্দ পর্যন্ত স্বল্প সময়ের জন্য হিন্দুস্তান শাসন করেছিলেন।


title: জাহানদার শাহ

text: তিনি সম্রাট বাহাদুর শাহ প্রথম এর পুত্র ছিলেন। ফেব্রুয়ারি ২৭, ১৭১২ খ্রিস্টাব্দে পিতার মৃত্যুর পর তিনি এবং তার ভাই আজিম-উস-শান নিজেদের সম্রাট হিসেবে দাবি করেন এবং ক্ষমতার উত্তরাধিকারী হওয়ার জন্য বিবাদে লিপ্ত হন। ১৭১২ খ্রিস্টাব্দের মার্চ ১২ তারিখে আজিম-উস-শানকে হত্যা করা হলে জাহানদার আরও ১১ মাস শাসন করতে সক্ষম হন।


title: ফর‌রুখসিয়ার

text: ফর‌রুখসিয়ার (১৬৮৩ - ১৭১৯) ১৭১৩ খ্রিস্টাব্দ থেকে ১৭১৯ খৃষ্টাব্দ পর্যন্ত মুঘল সম্রাট ছিলেন। সুদর্শন হলেও তিনি ছিলেন দূর্বল শাসক, তিনি সহজেই উপদেষ্টাদের দ্বারা প্রভাবিত হয়ে পরতেন। ফর‌রুখসিয়ার চারিত্রিক ভাবে নিজে স্বাধীনভাবে রাজ্য শাসনে অক্ষম ছিলেন। তাঁর রাজত্ব দেখা শোনা করতো সাইদ ভাতৃগণ, মুঘল শাসনের ছায়াতলে থেকে যারা রাজ্যের একটি বড় শক্তিতে পরিনত হয়েছিল।


title: এস এম সুলতান

text: শেখ মোহাম্মদ সুলতান, (১০ আগস্ট ১৯২৩ - ১০ অক্টোবর ১৯৯৪) যিনি এস এম সুলতান নামে সমধিক পরিচিত, ছিলেন একজন বাংলাদেশী প্রখ্যাত চিত্রশিল্পী। তার জীবনের মূল সুর-ছন্দ খুঁজে পেয়েছিলেন বাংলাদেশের গ্রামীণ জীবন, কৃষক এবং কৃষিকাজের মধ্যে। আবহমান বাংলার সেই ইতিহাস-ঐতিহ্য, দ্রোহ-প্রতিবাদ, বিপ্লব-সংগ্রাম এবং বিভিন্ন প্রতিকূলতার মধ্যেও টিকে থাকার ইতিহাস তাঁর শিল্পকর্মকে সবচেয়ে বেশি প্রভাবিত করেছে। তাঁর ছবিতে গ্রামীণ জীবনের পরিপূর্ণতা, প্রাণপ্রাচুর্যের পাশাপাশি শ্রেণির দ্বন্দ্ব এবং গ্রামীণ অর্থনীতির হালও অনেকটা ফুটে উঠেছে। তাঁর ছবিগুলোতে বিশ্বসভ্যতার কেন্দ্র হিসেবে গ্রামের মহিমা উঠে এসেছে এবং কৃষককে এই কেন্দ্রের রূপকার হিসেবে ফুটিয়ে তোলা হয়েছে।


title: এস এম সুলতান

text: তিনি ছিলেন একজন সুর সাধক এবং বাঁশিও বাজাতেন। কেম্ব্রিজ বিশ্ববিদ্যালয় কর্তৃপক্ষ ১৯৮২ সালে তাকে "এশিয়ার ব্যক্তিত্ব" হিসেবে ঘোষণা করে।


title: এস এম সুলতান

text: শেখ মোহাম্মদ সুলতান আগস্ট ১০, ১৯২৩ সালে তৎকালীন পূর্ব বাংলা, ব্রিটিশ ভারত (বর্তমান বাংলাদেশ) নড়াইলের মাসিমদিয়া গ্রামে জন্মগ্রহণ করেন। তার জন্ম হয়েছিল দরিদ্র কৃষক-পরিবারে।তার মায়ের নাম মোছাম্মদ মেহেরুননেসা। তার বাবা শেখ মোহাম্মদ মেসের আলী পেশায় ছিলেন রাজমিস্ত্রী। তবে কৃষিকাজই ছিল তার বাবার মূল পেশা, পাশাপাশি বাড়তি আয়ের জন্য ঘরামির কাজ করতেন। সুলতান ছিলেন পরিবারের একমাত্র সন্তান। শৈশবে পরিবারের সবাই তাকে "লাল মিয়া" বলে ডাকতো। বিদ্যালয়ে পড়ানোর মতো সামর্থ্য তার পরিবারের না থাকলেও ১৯২৮ সালে নড়াইলের ভিক্টোরিয়া কলেজিয়েট স্কুলে তাকে ভর্তি করানো হয়। তবে মাত্র পাঁচ বছর অধ্যয়নের পর তিনি সেই বিদ্যালয়ে ছেড়ে বাড়ি ফিরে বাবার সহোযোগী হিসেবে রাজমিস্ত্রীর কাজ শুরু করেন। এ সময় বারার ইমারত তৈরির কাজ সুলতানকে প্রভাবিত করে এবং তিনি রাজমিস্ত্রীর কাজের ফাঁকে আঁকা-আঁকি শুরু করেন। সুলতানের বাল্যবয়সের চরিত্র-গঠন সম্পর্কে আহমদ ছফা লিখেছেন: কোনো কোনো মানুষ জন্মায়, জন্মের সীমানা যাদের ধরে রাখতে পারে না। অথচ যাদের সবাইকে ক্ষণজন্মাও বলা যাবে না। এরকম অদ্ভুত প্রকৃতির শিশু অনেক জন্মগ্রহণ করে জগতে, জন্মের বন্ধন ছিন্ন করার জন্য যাদের রয়েছে এক স্বভাবিক আকুতি। ...শেখ মুহাম্মদ সুলতান সে সৌভাগ্যের বরে ভাগ্যবান, আবার সে দুর্ভাগ্যের বরে অভিশপ্তও। ১০ বছর বয়সে, যখন তিনি বিদ্যালয়ে পড়েন তখন আশুতোশ মুখার্জির ছেলে ড. শাম্যপ্রসাদ মুখার্জি নড়াইলে ভিক্টোরিয়া কলেজিয়েট স্কুল পরিদর্শনে এলে সুলতান তার একটি পেন্সিল স্কেচ আঁকেন। শাম্যপ্রসাদ তার আঁকা স্কেচ দেখে বিশেষভাবে আকৃষ্ট হন এবং এই পেন্সিল স্কেচের মাধ্যমেই শিল্পী হিসেবে সুলতানের প্রথম আত্মপ্রকাশ ঘটে।


title: এস এম সুলতান

text: সুলতানের খুব ইচ্ছা ছিল ছবি আঁকা শিখবেন, এজন্যে দরকার হলে কলকাতা যেতেও তিনি রাজি ছিলেন। কলকাতায় গিয়ে অর্থ উপার্জনের কোনো চেষ্টা করার পাশাপাশি চিত্রশিল্পের শিক্ষা চালিয়ে যাবেন। কিন্তু এরকম আর্থিক সঙ্গতি তার পরিবারের কখনোই ছিল না। এসময়, ১৯৩৮ সালে তার এলাকার জমিদার ধীরেন্দ্রনাথ রায় পৃষ্ঠপোষক হিসেবে সুলতানকে কলকাতা নিয়ে যান। কলকাতায় সুলতান প্রায় তিন বছর ধীরেন্দ্রনাথের বাসায় থেকে লেখাপড়া চালিয়ে যান।


title: এস এম সুলতান

text: এসময় তৎকালীন সময়ের প্রখ্যাত শিল্প সমালোচক এবং কলকাতা আর্ট স্কুলের পরিচালনা পরিষদের সদস্য, শিল্পাচার্য শাহেদ সোহরাওয়ার্দীর সাথে পরিচয় ঘটে সুলতানের। সোহরাওয়ার্দী, সুলতানকে সব ধরণের পৃষ্ঠপোষকতা করতে থাকেন। তার অসাধারণ সমৃদ্ধ গ্রন্থাগার সুলতানের জন্য সব সময় উন্মুক্ত ছিলো। ১৯৪১ সালে প্রয়োজনীয় যোগ্যতার অভাব সত্ত্বেও সুলতান কলকাতা আর্ট স্কুলে ভর্তি হন। ১৯৪১-১৯৪৪ সাল পর্যন্ত তিন বছর সেথানে পড়াশোনা করার পর সুলতান আর্ট স্কুল ত্যাগ করেন।


title: এস এম সুলতান

text: কলকাতা আর্ট স্কুলের বাঁধাধরা জীবন এবং প্রাতিষ্ঠানিক চর্চার কঠোর রীতিনীতি সুলতানের জীবনের সাথে সামঞ্জস্যপূর্ণ ছিলোনা। তিনি ছিলেন বোহেমীয় জীবনাচারের অনুসারী। চেতনায় তিনি ছিলেন স্বাধীন এবং প্রকৃতিগতভাবে ছিলেন ভবঘুরে এবং ছন্নছাড়া। প্রকৃতিকে তিনি সবসময় রোমান্টিক কবির আবেগ দিয়ে ভালোবেসেছেন। আবার যান্ত্রিক নগর জীবনকে সেরকমই ঘৃণা করেছেন। ১৯৪৩ সালে তিনি খাকসার আন্দোলনে যোগ দিয়েছিলেন। এর অব্যবহিত পরেই বেরিয়ে পড়েন এবং উপমাহাদেশের পথে পথে ঘুরে তাঁর অনেকটা সময় কেটে যায়। তখন ছিলো দ্বিতীয় বিশ্বযুদ্ধের সময়। অনেক মার্কিন ও ব্রিটিশ সৈন্য ছিলো ভারতে। তিনি ছোট-বড় বিভিন্ন শহরে ঘুরে ঘুরে ছবি এঁকে তা সৈন্যদের কাছে বিক্রি করতেন। এভাবেই তিনি সেসময় জীবনধারণ করেছেন। মাঝে মাঝে তাঁর ছবির প্রদর্শনীও হয়েছে। এর মাধ্যমে তিনি শিল্পী হিসেবে কিছুটা পরিচিতি লাভ করেন। কিন্তু সুলতানের চরিত্রে পার্থিব বিষয়ের প্রতি যে অনীহা এবং যে খামখেয়ালীপনা ছিলো তাঁর কারণে সেই ছবিগুলো রক্ষা করা সম্ভব হয়নি। সেগুলোর কোনো আলোকচিত্রও এখন পাওয়া যায় না। এছাড়া তিনি কখনও এক স্থানে বেশি দিন থাকতেন না। তিনি বলেন:


title: এস এম সুলতান

text: তবে এটুকু জানা গেছে যে, সেসময় তিনি প্রাকৃতিক নৈসর্গ্য এবং প্রতিকৃতি আঁকতেন। তাঁর আঁকা ছবির প্রথম প্রদর্শনী হয়েছিলো ১৯৪৬ সালে সিমলায়।


title: এস এম সুলতান

text: ১৯৪৭ সালে ব্রিটিশ উপনিবেশ বিভক্ত হয়ে পাকিস্তান ও ভারতের জন্ম হয়। এই বিভক্তির পর এস এম সুলতান কিছু দিনের জন্য নিজ দেশ তথা তৎকালীন পূর্ব পাকিস্তানে ফিরে আসেন। এখানে কিছুদিন থেকেই করাচি চলে যান। সেখানে পারসি স্কুলের শিল্প শিক্ষক হিসেবে দুই বছর চাকুরি করেছিলেন। সেখানে চাকুরিরত থাকা অবস্থায় তাঁর সাথে পরিচয় হয় চুঘতাই এবং শাকের আলীর মত বিখ্যাত শিল্পীদের। এর কিছু আগে ১৯৫০ সালে চিত্রশিল্পীদের এক আন্তর্জাতিক সম্মেলনে যোগ দেয়ার উদ্দেশ্যে তিনি যুক্তরাষ্ট্রে যান। সেখানে নিউ ইয়র্ক, ওয়াশিংটন, শিকাগো এবং বোস্টনে তাঁর ছবির প্রদর্শনী হয়। এরপর লন্ডনেও তিনি প্রদর্শনী করেছিলেন। ১৯৫৩ সালের অক্টোবরে তিনি আবার নড়াইলে ফিরে আসেন।তার কিছুদিন পর তিনি চলে আসেন চাচুঁড়ি পুরুলিয়া তে। এখানকার পরিত্যক্ত কৈলাসটিলা জমিদারবাড়িটি পরিষ্কার করে সেখানে প্রতিষ্ঠা করেন 'নন্দনকানন প্রাইমারি স্কুল 'এবং 'নন্দনকানন ফাইন আর্টস স্কুল 'যা পরে পরিণত হয় 'চাচুঁড়ি পুরুলিয়া হাইস্কুল' এ। প্রশাসনের সহায়তায় স্কুল চলতে থাকে কিন্তু বন্ধ হয়ে যায় ছবি আঁকার ক্লাস। সুলতান দুঃখ পেয়ে আবার নড়াইলে চলে আসেন। এবার এসে তিনি শিশু শিক্ষার প্রসারে কাজ শুরু করেন যা নিয়ে তাঁর অনেক স্বপ্ন ছিলো। শেষ বয়সে তিনি নড়াইলে "শিশুস্বর্গ" এবং যশোরে "চারুপীঠ" নামে দুটি শিশু শিক্ষা প্রতিষ্ঠান গড় তুলেছিলেন।


title: এস এম সুলতান

text: অনেকটা সময় তাঁর নড়াইলেই কেটে যায়। ঢাকায় আধুনিক চিত্রশিল্পের বিকাশের সময়টায় তিনি প্রায় সকলের অজ্ঞাতেই ছিলেন। ৭০ দশক এর শুরুর দিকে তিনি নড়াইল জেলার পুরুলিয়া গ্রাম এ থাকতেন।১৯৭৬ সালেৱ আগ অবধি পুরুলিয়া গ্রাম এ তাৱ যাওয়া আসা ছিলো৷১৯৭৬ সাল পর্যন্ত তিনি শিল্পরসিকদের চোখের আড়ালেই থেকে যান। সত্তরের দশকের মধ্যভাগে তাঁর কিছু শুভানুধ্যায়ী তাঁকে ঢাকায় নিয়ে আসেন। এখানে এসে তিনি কিছু ছবি আঁকেন। তাঁর আঁকা এইসব ছবি নিয়ে ১৯৭৬ সালে বাংলাদেশ শিল্পকলা একাডেমী এক প্রদর্শনীর আয়োজন করে। এই প্রদর্শনীর মাধ্যমেই তিনি নতুন করে শিল্পসমাজে প্রতিষ্ঠা লাভ করেন। অবশ্য আশির দশক থেকে তিনি আবার নড়াইলেই থাকতে বাধ্য হোন। তাঁর কাছে যেসব মানুষ এবং শিশু আশ্রয় নিয়েছিলো তাদের জন্য তিনি নিজের ঘর ছেড়ে দেন। জীবজন্তুর প্রতি ভালোবাসা থেকে তিনি একটি চিড়িয়াখানা তৈরি করেন এবং সম্পূর্ণ নিজস্ব অর্থায়নে শিশুদের জন্য সুন্দরী কাঠ দিয়ে একটি বড় আকারের নৌকাও তৈরি করেছিলেন। তাঁর ইচ্ছা ছিলো শিশুরা সেই নৌকায় চড়ে সমুদ্র পরিভ্রমণে বের হবে আর শিল্পচর্চার উপকরণ খুঁজে পাবে। আশির দশকের শেষদিকে তাঁর স্বাস্থ্য খারাপ হতে থাকে। ১৯৯৪ সালে ঢাকার গ্যালারি টোনে তাঁর সর্বশেষ প্রদর্শনী অনুষ্ঠিত হয়। সে বছরেরই আগস্ট মাসে নড়াইলে ঘটা করে তাঁর জন্মদিন পালন করা হয়। ১৯৯৪ সালেরই ১০ আগস্ট তিনি যশোর সম্মিলিত সামরিক হাসপাতালে মৃত্যুবরণ করেন।


title: এস এম সুলতান

text: পঞ্চাশের দশকের মধ্যভাগে বাংলাদেশের রাজধানী ঢাকায় আধুনিক চিত্রকলার ক্ষেত্রে অনেক গুরুত্বপূর্ণ কাজ হচ্ছিলো। অনেক শিল্পীই সেখানে নব নব শৈলী, গড়ন এবং মিডিয়া নিয়ে উপস্থিত হচ্ছিলেন। কিন্তু এস এম সুলতান সেসময়ও নড়াইলে থেকে যান, অনেকটা লোকচক্ষুর অন্তরালে। এর কারণ অবশ্য গ্রামীণ জীবনের প্রতি তাঁর চিরন্তন আকর্ষণ এবং সহমর্মিতা। তাঁর শিল্পকর্মের স্বরূপটিও খুঁজে পাওয়া যায় এই গ্রামীণ জীবনযাত্রার প্রেক্ষাপটে। তাঁর সে সময়কার ছবিগুলোতে গ্রামীণ কৃষকদের দেখা যায় পেশীবহুল এবং বলশালী হিসেবে। এর কারণ হিসেবে তাঁর বক্তব্য হলো:


title: এস এম সুলতান

text: তাঁর ছবিতে গ্রামীণ রমণীদের দেখা যায় সুডৌল ও সুঠাম গড়নে। নারীর মধ্যে উপস্থিত চিরাচরিত রূপলাবণ্যের সাথে তিনি শক্তির সম্মিলন ঘটিয়েছিলেন। একই সাথে তাঁর এ ছবিগুলোতে গ্রামীণ প্রেক্ষাপটের শ্রেণী-দ্বন্দ্ব এবং গ্রামীণ অর্থনীতির কিছু ক্রুর বাস্তবতা উঠে এসেছে। তাঁর এরকম দুটি বিখ্যাত ছবি হচ্ছে: "হত্যাযজ্ঞ" (১৯৮৭) এবং "চরদখল"(১৯৮৮)।


title: এস এম সুলতান

text: ১৯৭৬ সালে তাঁর আঁকা শিল্পকর্ম নিয়ে শিল্পকলা একাডেমীর প্রদর্শনীতে তাঁর ছবির মহিমা নতুন করে প্রস্ফুটিত হয়। এই ছবিগুলোর মধ্যে দেখা যায় বিশ্বের কেন্দ্র হচ্ছে গ্রাম আর সেই কেন্দ্রের রূপকার কৃষককে আপন মহিমায় সেখানে অধিষ্ঠিত দেখা যায়। গ্রাম ও গ্রামের মানুষ ছিলো তাঁর শিল্পকর্মের অনুপ্রেরণা আর উপকরণ ছিলো কৃষক এবং কৃষকের জীবন চেতনা। এস এম সুলতান তেলরঙ এবং জলরঙ-এ ছবি আঁকতেন৷ পাশাপাশি রেখাচিত্র আঁকতেন । আঁকার জন্য তিনি একেবারে সাধারণ কাগজ, রঙ এবং জটের ক্যানভাস ব্যবহার করেছেন। এজন্য তাঁর অনেক ছবিরই রঙ নষ্ট হয়ে যাচ্ছিলো, যদিও এসবের প্রতি তিনি তেমন ভ্রূক্ষেপ করতেন না। নড়াইলে থাকাকালীন সময়ে তিনি অনেক ছবি কয়লা দিয়ে একেছিলেন তবে সঠিকভাবে সংরক্ষণের অভাবে সেগুলো নষ্ট হয়ে যায়৷


title: এস এম সুলতান

text:
এস এম সুলতান আধুনিকতার একটি নিজস্ব সংজ্ঞা গ্রহণ করেছিলেন। তাঁর তেমন কোনো অনুসারী ছিলোনা যারা একই সংজ্ঞা মেনে শিল্পচর্চা করতেন। একারণেই তাঁর প্রতিষ্ঠিত আধুনিকতার স্বরূপ নিয়ে নতুন কোনো ধারার সৃষ্টি হয়নি। কেউ তাঁর মতো করে আধুনিকতার ব্যাখ্যাও দেননি। এছাড়া তাঁর মতো মাটির জীবন তখনকার কোনো শিল্পী যাপন করেননি। তাঁর কাছে আধুনিকতার সংজ্ঞা কেমন ছিলো তা বলতে গিয়ে বাংলাপিডিয়ায় তাঁর জীবনীর লেখক সৈয়দ মনজুরুল ইসলাম লিখেছেন:
"তাঁর কাছে অবয়বধর্মিতাই প্রধান। তিনি আধুনিক, বিমূর্ত শিল্পের চর্চা করেননি; তাঁর আধুনিকতা ছিলো জীবনের শাশ্বত বোধ ও শিকড়ের প্রতিষ্ঠা করা। তিনি ফর্মের নিরীক্ষাকে গুরুত্ব দেননি, দিয়েছেন মানুষের ভেতরের শক্তির উত্থানকে, ঔপনিবেশিক শক্তির বিরুদ্ধে লড়াই এবং ঔপনিবেশিক সংগ্রামের নানা প্রকাশকে তিনি সময়ের দাবির পরিপ্রেক্ষিতে উপস্থাপন করেছেন। এটাই তাঁর কাছে ছিলো 'আধুনিকতা', অর্থাৎ তিনি ইউরো-কেন্দ্রিক, নগর নির্ভর, যান্ত্রিকতা-আবদ্ধ আধুনিকতার পরিবর্তে অন্বেষণ করেছেন অনেকটা ইউরোপের রেনেসাঁর শিল্পীদের মতো মানবের কর্মবিশ্বকে।"


title: এস এম সুলতান

text:
শিল্পী এস এম সুলতান শেষ জীবনে বলে গিয়েছেন:
এস এম সুলতান ১৯৯৪ সালের ১০ অক্টোবর যশোরে সম্মিলিত সামরিক হাসপাতালে বিকেল ৪ টা ৩৫ মিনিটে তিনি শেষ নিঃশ্বাস ত্যাগ করেন৷


title: এস এম সুলতান

text: সুলতানের জীবদ্দশায় এবং মৃত্যুর পর দেশে-বিদেশে তার বহু একক চিত্র প্রদর্শনী আয়োজিত হয়েছে।: এর মধ্যে যুক্তরাষ্ট্রের বিভিন্ন শহরে তার ১৭টি একক প্রদর্শনী হয়েছিলো।


title: এস এম সুলতান

text: তিনি ১৯৮০-এর দশকে যুক্তরাষ্ট্রের তৎকালীন প্রেসিডেন্ট রোনাল্ড রিগ্যানের কাছ থেকে শ্রেষ্ঠত্বের পুরস্কার গ্রহণ করেন। তিনি ১৯৫১ সালে নিউইয়র্কে, "ইনস্টিটিউট অব ইন্টারন্যাশনাল এডুকেশন" কর্তৃক আয়োজিত সেমিনারে সরকারি প্রতিনিধি হিসেবে অংশগ্রহণ করেন৷ এছাড়াও ১৯৮১ খ্রিস্টাব্দে ঢাকায় অনুষ্ঠিত এশীয় চারুকলা প্রদর্শনীতে আন্তর্জাতিক জুরী কমিটির অন্যতম সদস্য মনোনীত হোন৷


title: এস এম সুলতান

text: ১৯৮২ সাল থেকে ১৯৮৯ সাল পর্যন্ত সাত বছর ধরে সুলতানের উপর ভিত্তি করে নির্মাণ করা হয় "আদম সুরত"। তারেক মাসুদের প্রযোজনা এবং পরিচালনায় এই প্রামাণ্যচিত্রে সুলতানের দৈনন্দিন কর্মজীবন তুলে ধরার পাশাপাশি বাংলার সংস্কৃতি এবং কৃষিচিত্র উপস্থাপন করা হয়েছে।


title: এস এম সুলতান

text: এস এম সুলতানের জীবন এবং কর্মের ওপর ২০১০ সালে ফাহিম মিউজিকের ব্যানারে "লাল মিয়া" নামে একটি প্রামাণ্যচিত্র নির্মাণ করেছেন আমিরুল ইসলাম। এতে সুলতানের স্মৃতিবিজড়িত নড়াইলের বিভিন্ন স্থান, চিত্রা নদী, শিশুস্বর্গ, বিভিন্ন সময়ে তার আঁকা চিত্র ও দুর্লভ আলোকচিত্র রয়েছে। এছাড়াও রয়েছে সুলতানের পাঁচ মিনিটের একটি সাক্ষাৎকার।


title: রাফি উল-দারজাত

text: রাফি উল-দারজাত (১৬৯৯ - ১৭১৯), আজিম উস শানের ভাই রাফি-উস-শানের সর্বকনিষ্ঠ পুত্র, যিনি একাদশ মুঘল সম্রাট ছিলেন। তিনি ফেব্রুয়ারি ২৮, ১৭১৯ খ্রিস্টাব্দে রাজ্যের উত্তরাধিকারী হন, তাকে সাইদ ভাতৃগণ "বাদশাহ" বলে ঘোষণা দেন।


title: রাফি উদ-দৌলত

text: রাফি উদ-দৌলত (رفي الدولت) শাহ জাহান দ্বিতীয় (شاهجهان ۲) নামেও পরিচিত, ১৭১৯ খ্রিস্টাব্দে স্বল্প সময়ের জন্য মুঘল সম্রাট ছিলেন। তিনি তার ঐ বছরই অকাল প্রয়াত ভাই রাফি উল-দারজাতের উত্তরসূরী ছিলেন, যিনি সাইদ ভাতৃগণ দ্বারা "বাদশাহ" বলে আখ্যায়িত হয়েছিলেন। তাঁর ভাইয়ের মতন তিনিও ১৭১৯ খ্রিস্টাব্দে দিল্লীতে নিহত হন, সাইদ ভাতৃগণের নির্দেশে তাকে সিংহাসন চ্যুত এবং হত্যা করা হয়।


title: পার্সি উইলিয়াম্‌স ব্রিজম্যান

text: পার্সি উইলিয়ামস ব্রিজম্যান (এপ্রিল ২১, ১৮৮২ - আগস্ট ২০, ১৯৬১) মার্কিন পদার্থবিজ্ঞানী যিনি ১৯৪৬ সালে পদার্থবিজ্ঞানে নোবেল পুরস্কার লাভ করেন। তার গবেষণার বিষয় ছিল উচ্চ চাপের পদার্থবিজ্ঞান। তিনি বিজ্ঞানের দর্শন এবং বৈজ্ঞানিক পদ্ধতি সম্বন্ধে বহু মৌলিক গবেষণাপত্র এবং প্রবন্ধ রচনা করেছেন।


title: পার্সি উইলিয়াম্‌স ব্রিজম্যান

text: ব্রিজম্যান ১৯০০ সালে হার্ভার্ড বিশ্ববিদ্যালয়ে প্রবেশ করেন এবং পিএইচডি ডিগ্রী লাভ পর্যন্ত এখানেই অধ্যয়ন করেন। ১৯১০ সালে তিনি হার্ভার্ডের শিক্ষক হিসেবে শিক্ষকতা জীবন শুরু করেন। ১৯১৯ সালে অধ্যাপক পদে পদোন্নতী পান এবং অবসর গ্রহণের পূর্ব পর্যন্ত এই পদেই বহাল ছিলেন। ১৯০৫ সালে তিনি উচ্চ চাপে পদার্থের ধর্ম বিষয়ে গবেষণা শুরু করেন। একটি যন্ত্র নষ্ট হয়ে যাওয়ায় তাকে এর মেরামত করতে হয়। মেরামত করতে গিয়ে তিনি সম্পূর্ণ নতুন আরেকটি যন্ত্র তৈরি করেন যা ১০০,০০০ কিলোগ্রাম-বল প্রতি বর্গ সেন্টিমিটার পর্যন্ত চাপের সৃষ্টি করতে সক্ষম ছিল। এই চাপের মান আন্তর্জাতিক এককে প্রায় ১০ গিগাপ্যাসকেল। এর আগের যন্ত্রগুলো মাত্র ৩০০০ কেজিএফ/বর্গসেমি পর্যন্ত চাপ তুলতে পারতো। এই যন্ত্রের উদ্ভাবণের মাধ্যমে তিনি অনেকগুলো নতুন জিনিস খুঁজে পান। এর মধ্যে ছিল তড়িৎ রোধ, তরল এবং কঠিন অবস্থার উপর চাপের প্রভাব। ব্রিজম্যান কেলাসের ধর্ম এবং ধাতুর মধ্য দিয়ে তড়িৎ পরিবাহিতার উপর গবেষণার জন্যও বিখ্যাত হয়ে আছেন। তিনি ব্রিজম্যান সিল-এর উন্নয়ন ঘটান যার অন্য নাম হচ্ছে ব্রিজম্যানের তাপগতীয় সমীকরণ।


title: মিরপুর মডেল থানা

text: মিরপুর বাংলাদেশের ঢাকা বিভাগের ঢাকা জেলার অন্তর্গত একটি থানা। এর উত্তরে পল্লবী থানা, দক্ষিণে মোহাম্মদপুর থানা, পূর্বে কাফরুল থানা এবং পশ্চিমে সাভার উপজেলা অবস্থিত।


title: মিরপুর মডেল থানা

text: ১৯৬২ সালে মিরপুর মডেল থানা প্রতিষ্ঠা করা হয় । একটি ইউনিয়ন পরিষদ,৮ টি ওয়ার্ড এবং ১১টি মৌজা নিয়ে এই থানা গঠিত । ব্রিটিশ আমলে এই থানা কেরাণিগঞ্জ থানার অন্তর্ভুক্ত ছিলো । দেশ ভাগের পর পাকিস্তান আমলে একে তেজগাও থানার অধীনে নিয়ে যাওয়া হয় । তারপর বাংলাদেশ স্বাধীন হলে ১৯৭২ সালের ৩১শে জানুয়ারি মিরপুর মডেল থানাটি আলাদা একটি স্বাধীন থানার মর্যাদা লাভ করে ।


title: মিরপুর মডেল থানা

text: মিরপুরের অবস্থান ঢাকা জেলার উত্তর-পূর্বে ২৩.৮০৪২° উত্তর এবং ৯০.৩৬৬৭° পূর্ব অক্ষাংশে। এর মোট আয়তন ৫৮.৬৬ বর্গ কিলোমিটার (২২.৬৫ বর্গ মাইল)।


title: মিরপুর মডেল থানা

text: মিরপুর মডেল থানায় ১,০৭৪,২৩২ জন মানুষ বসবাস করেন । মোট জনসংখ্যার ৫৪.৫% পুরুষ এবং ৪৫.৮৫% নারী । ১৮ বছরের বেশি মানুষের সংখ্যা ৬১০,২৭০ জন এবং স্বাক্ষরতার হার ৬৮.৯% ,যেখানে সারা দেশে স্বাক্ষরতার হার মাত্র ৪৮.৬%। এই থানাটিকে সম্প্রতি শাহ আলী,পল্লবী এবং কাফরুল নামক তিনটি থানায় বিভক্ত করা হয়েছে ।


title: মিরপুর মডেল থানা

text: মিরপুর


title: নিকুসিয়ার

text: নিকুসিয়ার মোহাম্মদ ছিলেন ত্রয়োদশ মুঘল সম্রাট। তিনি ৪০ বছরের বেশি বয়সে ১৭১৯ খ্রিস্টাব্দে সিংহাসনে বসেন। স্থানীয় মন্ত্রী বীরবল তাকে পুতুলের মত ব্যবহার করতেন এবং তাকে সম্রাট হিসেবে ঘোষণা করেছিল এই শর্তে যে তিনি সারা জীবন হারেমের ভিতরে কাটাবেন। তাকে সাইদ ভাতৃগণ ব্যাঙ্গ করতো এবং পুনরায় তাকে কারাগারে নিক্ষেপ করেছিলেন। তিনি ১৭২৩ খ্রিস্টাব্দে ৪৩ বছর বয়সে মৃত্যুবরণ করেছিলেন।


title: প্যাট্রিস এভরা

text: প্যাট্রিস এভরা (জন্ম মে ১৫, ১৯৮১ ডাকার, সেনেগাল) একজন ফরাসি-সেনেগালীয় আন্তর্জাতিক ফুটবল খেলোয়াড় যিনি প্রিমিয়ার লীগের বর্তমান শিরোপাধারী ম্যানচেস্টার ইউনাইটেডের পক্ষে খেলে থাকেন। তিনি ডিফেন্ডার হিসেবে খেলে থাকেন।


title: প্যাট্রিস এভরা

text: একজন রাজনীতিকের ছেলে এভরা ছোটবেলায় ব্রাসেলস হয়ে ইউরোপে আসেন। তিনি ফ্রান্সের এসোন শহরে বড় হয়ে ওঠেন। এখানে তিনি ১৯৮৪ থেকে ১৯৯৮ সাল পর্যন্ত ছিলেন। এরপর তিনি ইতালির মার্সালা দলে খেলার সুযোগ পান। পরের বছর তিনি থিয়েরি অঁরির সাথে একসাথে বড় হয়ে ওঠেন। তারা তাদেরকে ছেলেবেলার বন্ধু বিবেচনা করতেন। প্যাট্রিসের ২৩ জন ভাইবোন ছিল।


title: ওয়েস ব্রাউন

text: ওয়েসলি "ওয়েস" মাইকেল ব্রাউন (জন্ম অক্টোবর ১৩, ১৯৭৯ লংসাইট, ম্যানচেস্টার) একজন ইংরেজ ফুটবল খেলোয়াড় যিনি ম্যানচেস্টার ইউনাইটেড ক্লাবের পক্ষে প্রিমিয়ার লীগে খেলে থাকেন। শৈশবে ওয়েস ফ্লেচার মস রেঞ্জার্স দলে খেলতেন।


title: স্যামসাং

text: সাম্সং গ্রুপ বা স্যামসাং গ্রুপ (হাঙ্গুল্: , হাঞ্জা: ) একটি দক্ষিণ কোরীয় ব্যবসায়িক প্রতিষ্ঠান। এরা বিভিন্ন খাতে ব্যবসা করে থাকে, এর মধ্যে উল্লেখযোগ্য হচ্ছে সাম্সেওং ইলেকট্রনিক্স যারা বিশ্বের শীর্ষস্থানীয় ইলেকট্রনিক্স সামগ্রী নির্মাতা প্রতিষ্ঠান। সাম্সেওং দল কোরিয়ার সর্ববৃহৎ প্রতিষ্ঠান। এর বর্তমান চেয়ারম্যান হচ্ছেন "ই গেওন্-হ্বি, যিনি স্যামসাং-এর প্রতিষ্ঠাতা 'লি বিয়ং চল'-এর তৃতীয় সন্তান। কোরীয় ভাষায় "সাম্সং"-এর অর্থ "তিন তারকা"।স্যামস্যাং শুধু মোবাইল এর ব্যবসাই করে না পাশাপাশি আরো অনেক ব্যবসা করে। এর মাঝে উল্লেখযোগ্য হল জাহাজ নির্মাণকেন্দ্র। এর আয়তন ৪০ কোটি বর্গফুট যা গড়পড়তা ২০৪ টি ফুটবল মাঠের সমান। পৃথিবীর সবচেয়ে উচু দালান বুর্জ আল খলিফা নির্মাণ করেছে স্যামসাং। মোট আয় ৩০ হাজার ৫০০ কোটি ডলার (২০১৪)। ১ হাজার ৪০০ কোটি ডলার ২০১৩ সালে শুধু বিজ্ঞাপনে খরচ করেছে। ৪ লাখ ৮৯ হাজার কর্মী কাজ করে যা অ্যাপল, গুগল ও মাইক্রোসফট এর সম্বিলিত সংখ্যার চাইতেও বেশি। ১৭ শতাংশ দক্ষিণ কোরিয়ার মোট জিডিপিতে স্যামসাং এর অংশ।


title: স্যামসাং

text: স্যামসাং গ্রুপ এর প্রতিষ্ঠাতা অনুযায়ী জানা যায়, কোরিয়ান হাঞ্জা শব্দের অর্থ স্যামসাং () "Tristar" বা "তিনটি তারা" বোঝানো হয়।বড়, অনেক এবং শক্তিশালী কথাগুলো প্রতিনিধিত্ব করে এই "তিন" শব্দটি।


title: স্যামসাং

text: ১৯৩৮ সালে, ইউইয়াং কাউন্টির মধ্যে বিশাল ভূসম্পত্তি পরিবারের লি বিয়ং চল (১৯১০–১৯৮৭) ডেইগ শহরের কাছাকাছি আসেন এবং "স্যামসাং সানঘো" প্রতিষ্ঠা করেন (삼성 상회, 三星 商會), সু-ডং(বর্তমানে ইনয়ো-ডং)-এ অবস্থিত চল্লিশ কর্মী নিয়ে একটি ছোট ব্যবসায়ী কোম্পানী চালু করেন।উৎপাদিত মুদিখানার পণ্যদ্রব্য মোকবেলায় সমগ্র শহরে তারা নিজস্ব উৎপাদিত নুডলস সরবরাহ করা শুরু করে। ১৯৪৭ সালে লি এর মূল অফিস সিউল-এ স্থানান্তর করেন।যখন কোরিয়ান যুদ্ধ ছড়িয়ে পড়ে লি সিউল ছাড়তে বাধ্য হন এবং বুসান শহরে "চেল যেডাং" নামের চিনি শোধনাগার চালু করেন।যুদ্ধের পর, ১৯৫৪ সালে লি "চাল মোজিক" প্রতিষ্ঠা করেন এবং চিমযান-ডং,ডেইগ শহরে এ প্ল্যান্ট নির্মাণ করেন।এটি দেশের মধ্যে সর্বকালের বৃহত্তম সেরা পশমী কল এবং কোম্পানী একটি প্রধান কোম্পানির দৃষ্টিভঙ্গি লাভ করেন।


title: স্যামসাং

text: স্যামসাং অনেক এলাকায় বিচিত্রতা লাভ করে এবং লি স্যামসাং কোম্পানিকে স্থাপন করতে চান শিল্প দৃষ্টান্ত হিসেবে, তাই বীমা, অর্থপত্র, এবং খুচরা হিসাবে ব্যবসার পরিবর্তন ঘটান। প্রেসিডেন্ট পার্ক চুং হি শিল্পায়ন উপর গুরুত্বারোপ করেন এবং তিনি দেশের অভ্যন্তরীণ আর্থিকভাবে উন্নয়নের কৌশল নিবন্ধন করেন, যাতে প্রতিযোগিতা থেকে তাদের রক্ষা এবং আর্থিকভাবে তাদের সাহায্য করা যায়।


title: স্যামসাং

text: ১৯৪৭ সালে, স্যামসাং গ্রুপ প্রতিষ্ঠাতা লি বিয়ং চল এর সাথে চো হং যাই (হইসাং গ্রুপ এর প্রতিষ্ঠাতা) যৌথভাবে "সামসং মুলসন গোংসা" (삼성 물산 공사), বা স্যামসাং ট্রেডিং কর্পোরেশনে বিনিয়োগ করেন। এই বানিজ্য প্রতিষ্ঠানটি বৃদ্ধি পেয়ে বর্তমান স্যামসাং সিএন্ডটি কর্পোরেশন হয়। ভিন্ন ব্যবস্থাপনা পার্থক্য কারণে কিছু বছর পর চো এবং লি বিভক্ত হয়ে যান। সে কোম্পানিরে ৩০ ভাগ শেয়ার চান। নিষ্পত্তির পর স্যামসাং গ্রুপ, হইসাং গ্রুপ, হেনকক টায়ার এবং অন্যদের মধ্যে বিভক্ত হয়ে যায়।


title: স্যামসাং

text: ১৯৬০ সালে স্যামসাং গ্রুপ ইলেকট্রনিক্স শিল্পে প্রবেশ করে। সুয়োন Suwon সুবিধার মাধ্যমে স্যামসাং ইলেকট্রনিক্স ডিভাইস, স্যামসাং ইলেক্ট্রো-যন্ত্রসংক্রান্ত, স্যামসাং ক্রোনিং, স্যামসাং সেমিকন্ডাক্টর ও টেলিযোগাযোগ বেশ কয়েকটি ইলেকট্রনিক্স সংক্রান্ত বিভাগ গঠন করে।প্রথম ইলেকট্রনিক্স পণ্য একটি সাদা কালো টেলিভিশন সেট।


title: স্যামসাং

text: ১৯৮০ সালে, স্যামসাং গুমি ভিত্তিক "হ্যানগক যওনিয়া টংযান" অর্জন ও টেলিযোগাযোগ হার্ডওয়্যার শিল্প প্রবেশ করে।তাদের প্রাথমিকভাবে পণ্য ছিল সুইচবোর্ড।টেলিফোন ও ফ্যাক্স উৎপদনের পদ্ধতির মধ্যে আরো উন্নত করা হয় এবং স্যামসাং এর মোবাইল ফোন উৎপাদন কেন্দ্র গড়ে তোল হয়। তারা ৮০০ মিলিয়ন মোবাইল ফোন উৎপাদন করেছিল সেই সময়। ১৯৮০ সালে স্যামসাং ইলেকট্রনিক্স নামক গ্রুপের অধীনে, কোম্পানী একসঙ্গে করে।


title: স্যামসাং

text: ১৯৮৭ সালে প্রতিষ্ঠাতা লি এর মৃত্যুর পর- স্যামসাং গ্রুপ, শিনছুজিয়া গ্রুপ, সিজে গ্রুপ, এবং হ্যানছিল গ্রুপ এ চার ব্যবসায়িক ভাগে স্যামসাং গ্রুপ বিভক্ত করা হয়। শিনছুজিয়া (মূল্য ছাড়ের দোকান, ডিপার্টমেন্ট স্টোর) মূলত স্যামসাং গ্রুপ এর অংশ, সিজে গ্রুপ (খাদ্য / কেমিক্যালস / বিনোদন / সরবরাহ) এবং হ্যানছিল গ্রুপ (কাগজ / টেলিকম) সহ স্যামসাং গ্রুপ থেকে ১৯৯০ সালে বিভক্ত হয়।বর্তমানে এই পৃথক গ্রুপ স্বাধীন এবং তারা স্যামসাং গ্রুপের অংশ এর সাথে সংযুক্ত নয়। হ্যানছিল গ্রুপের একজন প্রতিনিধি বলেন, "তাই অযৌক্তিক কিছু বিশ্বাস করতে পারে ব্যবসা বিশ্বের শাসক, আইন সম্পর্কে অজ্ঞ শুধু মানুষ", যোগ করা, "যখন হ্যানছিল গ্রুপ ১৯৯১ সালে স্যামসাং গ্রুপ থেকে বিভক্ত হয়, এটা স্যামসাং অনুমোদিত সব পেমেন্ট গ্যারান্টী এবং শেয়ারের জোত বন্ধন ছিন্ন করে"।"এক হ্যানছিল গ্রুপের উৎস দাবী করে "হ্যানছিল, শিনছুজিয়া, এবং সিজে স্যামসাং গ্রুপ থেকে তাদের নিজ নিজ বিচ্ছিন্নতার থেকে স্বাধীন ব্যবস্থাপনার অধীন হয়েছে"।একজন শিনছুজিয়া ডিপার্টমেন্ট স্টোর এর নির্বাহী পরিচালক বলেন-"শিনছুজিয়া স্যামসাং গ্রুপের সঙ্গে যুক্ত পেমেন্ট নিশ্চয়তা আছে।"


title: স্যামসাং

text: ১৯৮০ সালে, স্যামসাং ইলেকট্রনিক্স গবেষণা ও উন্নয়ন কাজে ব্যাপকভাবে বিনিয়োগ করতে শুরু করে, বিশ্বব্যাপী ইলেকট্রনিক্স শিল্প সামনের সারিতেই কোম্পানী এগিয়ে নিতে কেন্দ্রীয়ভাবে বিনিয়োগ শুরু করেন।১৯৮২ সালে পর্তুগালে একটি টেলিভিশন অ্যাসেম্বলি এর প্ল্যান্ট নির্মাণ করেন, ১৯৮৪ সালে নিউ ইয়র্ক-এ প্ল্যান্ট, ১৯৮৫ সালে টোকিওতে একটি প্ল্যান্ট, ১৯৮৭ সালে ইংল্যান্ড-এ এবং ১৯৯৬ সালে অস্টিন, টেক্সাস -এ প্ল্যান্ট তৈরী করেন।২০১২ সালের হিসেবে, স্যামসাং অস্টিন সেমিকন্ডাক্টর অধীনে পরিচালিত অস্টিন ব্যবস্থাপনায় স্যামসাং আরো বেশী ১৩ বিলিয়ন ডলার বিনিয়োগ করে।এটি অস্টিন অবস্থান তৈরী করে বৃহত্তম বিদেশী টেক্সাস বিনিয়োগ এবং মার্কিন যুক্তরাষ্ট্র বৃহত্তম একক বিদেশী বিনিয়োগ এর মধ্যে একটি।


title: স্যামসাং

text: স্যামসাং ১৯৯০ সালে একটি আন্তর্জাতিক কর্পোরেশন হয়ে ওঠা শুরু করে।স্যামসাং কনস্ট্রাকশন ব্রাঞ্চ মালয়েশিয়ায় দুই পেট্রোনাস টাওয়ার্স, তাইওয়ান-এর তাইপে ১০১ এবং সংযুক্ত আরব আমিরাত বুর্জ খলিফা নির্মাণ করতে একটি চুক্তি ভূষিত করা হয়। ১৯৯৩ সালে লি কুন-হি, স্যামসাং গ্রুপ এর অধীনস্থ কোম্পানীর দশভাগ বিক্রি বন্ধ, কোম্পানি ডাউনসাইজড, এবং (ইলেকট্রনিক্স, প্রকৌশল, এবং রাসায়নিক) তিনটি শিল্প মনোযোগ দিয়ে করতে কাজকর্ম একীভূত করা হয়।সিংকিয়ানকুয়েন বিশ্ববিদ্যালয় ভিত্তি ১৯৯৬ সালে স্যামসাং গ্রুপ পুনরায় অর্জন করে।


title: স্যামসাং

text: ১৯৯২ সালে বিশ্বের বৃহত্তম মেমরি চিপ প্রস্তুতকারক হয়ে ওঠে স্যামসাং এবং ইন্টেল পরে (বাৎসরিক বিশ্বব্যাপী শীর্ষ ২০ অর্ধপরিবাহী মার্কেট শেয়ার অবস্থান অনুযায়ী) বিশ্বের দ্বিতীয় বৃহত্তম চিপ প্রস্তুতকারক। ১৯৯৫ সালে, এটি তার প্রথম লিকুইড ক্রিস্টাল ডিসপ্লে পর্দা তৈরি করে।দশ বছর পরে, স্যামসাং লিকুইড ক্রিস্টাল ডিসপ্লে প্যানেল বিশ্বের বৃহত্তম প্রস্তুতকারক হিসেবে বৃদ্ধি পায়।টিএফটি-এলসিডি-তে বড় আকার বিনিয়োগ ছিল না সনির, ২০০৬ সালে সহযোগিতা করতে স্যামসাং যোগাযোগ করে, এস-এলসিডি উভয় নির্মাতাদের জন্য স্যামসাং এবং সনি এলসিডি প্যানেল একটি স্থিতিশীল সরবরাহ প্রদান করার লক্ষ্যে এটি যৌথ উদ্যোগ হিসাবে প্রতিষ্ঠিত হয়।এস-এলসিডি স্যামসাং (৫০% প্লাস এক ভাগ) এবং সনি (৫০% বিয়োগ এক ভাগ) দ্বারা মালিকানাধীন, ট্যাংজাং, দক্ষিণ কোরিয়ার কারখানা থেকে এবং সুযোগ সুবিধা নিয়ে পরিচালনা করা হয়।২৬ ডিসেম্বর ২০১১ সালে স্যামসাং ঘোষণা করে এই যৌথ উদ্যোগ সনির পণ অর্জিত হয়েছিল।


title: স্যামসাং

text: অন্যান্য প্রধান কোরিয়ান কোম্পানি তুলনা করলে দেখা যায়, ১৯৯৭ সালের এশিয়ান আর্থিক সংকট হতে অপেক্ষাকৃত অক্ষত অবস্থায় স্যামসাং বেঁচে যায়।তবে, স্যামসাং মোটর উল্লেখযোগ্য ক্ষতির কারণে রেনো এর কাছে বিক্রি করা হয়।২০১০ সালের হিসাবে, রেনো স্যামসাং ৮০.১ শতাংশ মালিকানাধীন রেনো এবং ১৯.৯ শতাংশ মালিকানাধীন স্যামসাং।তাছাড়া, ১৯৮০ থেকে ১৯৯০ পর্যন্ত স্যামসাং একটি বিমান পরিসীমা নির্মাণ করে।কোম্পানি ১৯৯৯ সালে কোরিয়া এরোস্পেস ইন্ডাস্ট্রিজ (কাই) নামে প্রতিষ্ঠা হয়, প্রতিষ্ঠিত হবার ফলে স্যামসাং এরোস্পেস, ডেউ হেভি ইন্ডাস্ট্রিজ, এবং হুন্ডাই স্পেস এবং বিমান কোম্পানির অভ্যন্তরীণ বিভাগ সংযুক্ত করা হয়।যাইহোক, স্যামসাং এখনও বিমানের ইঞ্জিন এবং গ্যাস টারবাইন উৎপাদন করে।


title: স্যামসাং

text: স্যামসাং ২০০০ সালে ওয়ারশ, পোল্যান্ড মধ্যে একটি কম্পিউটার প্রোগ্রামিং পরীক্ষাগার খোলে। ডিজিটাল টিভি এবং স্মার্টফোনের মধ্যে প্রবেশ করার পূর্বে সেট-টপ-বক্স প্রযুক্তির কাজ শুরু করে।২০১১ সালের হিসাবে, ওয়ারশ ভিত্তিক স্যামসাং এর সবচেয়ে গুরুত্বপূর্ণ আরএন্ডডি কেন্দ্র ছিল ইউরোপে, পূর্বপরিকল্পনানুযায়ী ৪০০ নতুন শ্রমিক প্রতিবছর নিয়োগ দেওয়া হয় শেষ ২০১৩ পর্যন্ত।


title: স্যামসাং

text: ২০০১ সালে, বিশ্বের বৃহত্তম যাত্রীবাহী বিমান এয়ারবাস এ৩৮০ ব্যবহৃত রোলস রয়েস ট্রেন্ট ৯০০ জন্য কমবুস্টার মডিউলের একমাত্র সরবরাহকারী ছিল স্যামসাং টেকউইন।বোয়িং’স ড্রিমলাইনার ৭৮৭ জেনেক্স ইঞ্জিন প্রোগ্রাম তৈরীর একটি ভাগ উপার্জনের অংশগ্রহণকারীও ছিল স্যামসাং টেকউইন।


title: স্যামসাং

text: ২০১০ সালে, স্যামসাং পাঁচ ব্যবসার কাছাকাছি কেন্দ্রিক একটি দশ বছরের বৃদ্ধির কৌশল ঘোষণা করেন। এই ব্যবসার এক কোম্পানী বায়োফার্মাসিটিক্যালস উপর গুরুত্বারোপ করে, যা কোম্পানি ২.১ ট্রিলিয়ন কোরিয়ান ওন অর্জন করে।


title: স্যামসাং

text: ২০১১ সালের ডিসেম্বরে স্যামসাং ইলেকট্রনিক্স তার হার্ড ডিস্ক ড্রাইভ (এইচডিডি) ব্যবসা সীগেইট এর কাছে বিক্রি করে।


title: স্যামসাং

text: ২০১২ এর প্রথমদিকে, একক বিক্রয় দ্বারা নকিয়া ছাড়িয়ে বিশ্বের বৃহত্তম মোবাইল ফোন নির্মাতা হয়ে ওঠে স্যামসাং ইলেকট্রনিক্স, যা ১৯৯৮ সাল থেকে বাজার নেতা হয়ে আসছে। অস্টিন আমেরিকান স্টেটসম্যান ২১ আগস্ট এর সংস্করণ অনুযায়ী, স্যামসাং তার নিশ্চিত পরিকল্পনার ৩ থেকে ৪ বিলিয়ন ডলার ব্যয় করে অস্টিন চিপ উৎপাদন শিল্প থেকে রূপান্তর করে আরো লাভজনক চিপ তৈরীতে। ২০১৩ সালের প্রথমে উৎপাদন সক্রিয় রেখে রূপান্তর শুরু করা হয় যা একই বছর ২০১৩ সালের শেষের দিকে শেষ হয়।১৪ মার্চ ২০১৩, স্যামসাং গ্যালাক্সি এস৪ উন্মোচন করেন।


title: স্যামসাং

text: ২৪ আগষ্ট ২০১২,স্মার্টফোন প্রযুক্তিতে ছয়টি পেটেন্ট লঙ্ঘনের জন্য নয়জন আমেরিকান জুরি রায় দেয় স্যামসাং এই ক্ষতির জন্য অ্যাপল ১.০৫ বিলিয়ন ডলার পাবে।অ্যাপল দ্বারা অনুরোধকৃত ২.৫ বিলিয়ন ডলার তুলনায় এখনও কম ছিল।সিদ্ধান্তে আরো রায় দেওয়া হয় এই মামলা অ্যাপল উপস্থাপিত পাঁচ স্যামসাং পেটেন্ট লঙ্ঘন করা হয়নি। এই পদক্ষেপ উদ্ভাবনের খাতে ক্ষতি করতে পারে, স্যামসাং এই বলে সিদ্ধানন্তে নিন্দা জানায়। দক্ষিণ কোরিয়ার আদেশের অনুযায়ী উভয় কোম্পানি একে অপরের মেধা সম্পত্তি লঙ্ঘনকারী হিসেবে দোষী। আদেশের পর প্রথম বাণিজ্যে, কসপি সূচক স্যামসাং শেয়ার ৭.৭% পড়ে যায়, ২০০৮ সালের ২৪ অক্টোবর ১,১৭৭,০০০ কোরিয়ান ওন সবচেয়ে বড় রকমের দড়পতন হয়। অ্যাপল তখন মার্কিন যুক্তরাষ্ট্রে স্যামসাং এর আটটি ফোন (গ্যালাক্সি এস ৪জি, গ্যালাক্সি এস২ এটিএন্ডটি, গ্যালাক্সি এস২ স্কাইরকেট, গ্যালাক্সি এস২ টি মোবাইল, গ্যালাক্সি এস২ এপিক ৪জি, গ্যালাক্সি এস শোকেস, ড্রয়েড চার্জ এবং গ্যালাক্সি প্রভেল) বিক্রয় নিষিদ্ধ চায়। যা আদালত দ্বারা খারিজ করে দেওয়া হয়।


title: স্যামসাং

text: ৪ সেপ্টেম্বর ২০১২, শ্রম নীতিমালা যতটুকু সম্ভব লঙ্ঘন না করার লক্ষ্যে চীনা সরবরাহকারী প্রতিষ্ঠান সব পরীক্ষা করার পরিকল্পনা স্যামসাং ঘোষণা করে।কোম্পানী বলে ১৬ বছরের কম বয়সী শিশুদের তাদের কারখানায় ব্যবহার করা হচ্ছে কিনা দেখতে একচেটিয়া সরবরাহকারী যে ২৫০ চীনা কোম্পানি রয়েছে তা অডিট করাতে হবে।


title: স্যামসাং

text: ২০১৩ সাল, কিছু সংখ্যার স্যামসাং ওয়াশিং মেশিন এমনি আগুন ধরে বলে একটি রিপোর্ট নিউজিল্যান্ড এ খবরে প্রকাশ করা হয়। টিভি এবং সিনেমা বিজ্ঞাপন প্রদর্শনে সঙ্গে, বিলবোর্ড, ক্রীড়া এবং কলা ইভেন্ট এ কর্পোরেশন ২০১৩ সালে বিজ্ঞাপন ও বিপণন উপর ১৪ বিলিয়ন ডলার খরচ করা হয়।নভেম্বর ২০১৩ সালে, ২২৭ বিলিয়ন ডলার এর মূল্যবান ছিল কর্পোরেশন।


title: স্যামসাং

text: ২০১৪ সালের মে মাসে, অ্যান্ড্রয়েড ফোনে ইনস্টল স্যামসাং মিউজিক হাব অ্যাপ্লিকেশন সেবা বন্ধ এবং ১ জুলাই ২০১৪ থেকে স্ট্রিমিং সেবা বন্ধ করা হবে ঘোষণা দেয় স্যামসাং।


title: স্যামসাং

text: ৩ সেপ্টেম্বর ২০১৪, স্যামসাং ঘোষণা করে গিয়ার ভি, যা একটি চোখের ভিআর সঙ্গে সহযোগিতার মাধ্যামে ভার্চুয়াল বাস্তবতা সৃষ্টিকারী যন্ত্র এবং স্যামসাং গ্যালাক্সি নোট ৪ এর জন্য উন্নত করা হবে।


title: স্যামসাং

text: অক্টোবর ২০১৪ সালে, স্যামসাং দক্ষিণ কোরিয়ায় একটি চিপ প্ল্যান্ট নির্মাণে ১৪.৭ বিলিয়ন ডলার বিনিয়োগের ঘোষণা করে। আগামী বছরে নির্মাণ কাজ, ২০১৭ সালে উৎপাদন শুরু হবে।এখনো কোম্পানি কোন প্রকার চিপ উৎপাদন করবে তার সিদ্ধান্ত হয়নি।


title: স্যামসাং

text: অক্টোবর ২০১৪ সালে, স্যামসাং আরো ঘোষণা করে ভিয়েতনাম এর একটি ৭০০,০০০ বর্গ মিটারের কমপ্লেকক্স নির্মাণে ৫৬০ মিলিয়ন ডলার বিনিয়োগ করবে।


title: স্যামসাং

text: ২০১৫ এর শুরুতে স্যামসাং এর একটি নতুন সেট সেবা চালু করার পরিকল্পনা রয়েছে।নতুন এই সংকলন প্রস্থাবের লক্ষ্য, শহরটিতে স্যামসাং ৩৬০ সেবা, ব্যবসায়ী আইটি বিভাগের জন্য সহায়তা ডেস্ক হিসেবে কাজ করবে।স্বনির্ধারিত সেবা চালু যা নিরাপত্তা সমাধান প্রদানের জন্য প্রযুক্তি সহায়ক এবং ব্যাবসায়ী ক্লায়েন্ট এর প্রতিষ্ঠানের একজন সমর্থন পরিচালক বা প্রযুক্তি পরামর্শক এর মত কাজ করবে।


title: স্যামসাং

text: ২ ডিসেম্বর ২০১৪, স্যামসাং ঘোষণা দেয় মার্কিন বিশিষ্টতা কাচ নির্মাতা কর্ণিং ইনক এর কাছে ফাইবার অপটিকস বিক্রি করবে।


title: স্যামসাং

text:
স্যামসাং নিম্নলিখিত অধিগ্রহণ এবং অধিগ্রহণ প্রয়াসগুলো করে:
স্যামসাং প্রায় ৮০টি কোম্পানি নিয়ে গঠিত। এটা বিভিন্ন বহুমুখী, এলাকা ভিত্তিক নির্মাণ, কনজিউমার ইলেক্ট্রনিক্স, আর্থিক সেবা, জাহাজ নির্মাণ এবং চিকিৎসা সেবা কার্যক্রম পরিচালনা করে।


title: স্যামসাং

text: ২০০৯ অর্থবছর, স্যামসাং রিপোর্ট অনুযায়ী আয় ২২০ ট্রিলিয়ন কোরিয়ান ওন (১৭২.৫ বিলিয়ন ডলার)।২০১০ অর্থবছর, স্যামসাং রিপোর্ট অনুযায়ী আয় ২৮০ ট্রিলিয়ন কোরিয়ান ওন (২৫৮ বিলিয়ন ডলার), এবং লাভ ৩০ ট্রিলিয়ন কোরিয়ান ওন (২৭ বিলিয়ন ডলার)(১৯ আগস্ট ২০১১ স্পট হিসাবে ১,০৮৪.৫ কোরিয়ান ওন প্রতি ডলার,কোরিয়ান ওন-ডলার বিনিময় হার উপর ভিত্তি করে)। ). তবে, উল্লেখ করা উচিত এই পরিমাণ আয় দক্ষিণ কোরিয়া ভিত্তিক স্যামসাং এর অধীনস্থ বাইরের কোম্পানীর হিসাব যোগ করা হয়নি।


title: স্যামসাং

text: এপ্রিল ২০১১, কোরিয়া এক্সচেঞ্জ এর প্রাথমিক তালিকা অনুযায়ী, স্যামসাং গ্রুপ ৫৯ তালিকাবহির্ভূত কোম্পানি এবং ১৯ তালিকাভুক্ত কোম্পানি নিয়ে গঠিত।


title: স্যামসাং

text: স্যামসাং এর অন্তর্ভুক্ত প্রধান সহায়ক এবং অধিভুক্ত কোম্পানি:


title: স্যামসাং

text: কোরিয়া এক্সচেঞ্জ স্টক-বিনিময় এ এইস ডিজিটেক তালিকাভুক্ত করা হয়(নম্বর ০৩৬৫৫০)।


title: স্যামসাং

text: কোরিয়া এক্সচেঞ্জ স্টক-বিনিময় এ চেল ইন্ডাস্ট্রিজ তালিকাভুক্ত করা হয়(নম্বর ০০১৩০০)।


title: স্যামসাং

text: কোরিয়া এক্সচেঞ্জ স্টক-বিনিময় এ চেল ওয়ার্ল্ডওয়াইড তালিকাভুক্ত করা হয়(নম্বর ০৩০০০০)।


title: স্যামসাং

text: কোরিয়া এক্সচেঞ্জ স্টক-বিনিময় এ ক্রাডু তালিকাভুক্ত করা হয়(নম্বর ০৬৭২৮০)।


title: স্যামসাং

text: কোরিয়া এক্সচেঞ্জ স্টক-বিনিময় এ আইমার্কেট কোরিয়া তালিকাভুক্ত করা হয়(নম্বর ১২২৯০০)।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং কার্ড তালিকাভুক্ত করা হয়(নম্বর ০২৯৭৮০)।


title: স্যামসাং

text: স্যামসাং এসডিএস একটি বহুজাতিক আইটি সার্ভিস কোম্পানী যার সদর দফতর সিউলে।এটি ১৯৮৫ সালের মার্চ মাসে স্থাপন করা হয়।এর প্রধান কাজ আইটি সিস্টেম(ইআরপি, আইটি অবকাঠামো, আইটি পরামর্শ, আইটি আউটসোর্সিং, ডাটা সেন্টার)।স্যামসাং এসডিএস কোরিয়ার বৃহত্তম আইটি সেবা কোম্পানী।এটা ২০১২ সালে মোট ৬,১০৫.৯ কোটি কোরিয়ান ওন (মার্কিন ৫.৭১ বিলিয়ন ডলার) আয় করে।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং সিএন্ডটি কর্পোরেশন তালিকাভুক্ত করা হয়(নম্বর ০০০৮৩০)।


title: স্যামসাং

text: স্যামসাং ইলেক্ট্রো-মেকানিক্স, ইলেকট্রনিক কী উপাদক প্রস্তুতকারকের হিসাবে ১৯৭৩ সালে প্রতিষ্ঠিত, যার সদর দফতর সুওন, জায়ওংজি-ডু, দক্ষিণ কোরিয়া। এটি কোরিয়া এক্সচেঞ্জ স্টক-বিনিময় তালিকাভুক্ত করা হয়(নম্বর ০০৯১৫০)।


title: স্যামসাং

text: স্যামসাং ইলেকট্রনিক্স সুওন এ অবস্থিত সদর দফতর একটি বহুজাতিক ইলেকট্রনিক্স ও তথ্য প্রযুক্তি কোম্পানী এবং স্যামসাং গ্রুপ


title: স্যামসাং

text: এর কোম্পানীর একটি অংশ। তার পণ্য হল এয়ার কন্ডিশন, কম্পিউটার, ডিজিটাল টেলিভিশন, লিকুইড ক্রিস্টাল ডিসপ্লে(পাতলা ফিল্ম ট্রানজিস্টর (টিএফটি)এবং সক্রিয়-ম্যাট্রিক্স জৈব হালকা আ্যমেটিং ডায়োড (আ্যামলয়েড)), মোবাইল ফোন, মনিটর, প্রিন্টার, ফ্রিজ, সেমিকন্ডাক্টর এবং টেলিযোগাযোগ নেটওয়ার্কিং সরঞ্জাম। এটা ২৫.৪% একটি আন্তর্জাতিক মার্কেট শেয়ারের সঙ্গে, ২০১২ সালের প্রথম প্রান্তিকে একক বিক্রয় দ্বারা বিশ্বের বৃহত্তম মোবাইল ফোন প্রস্তুতকারক। এটি আরো (ইন্টেল পর) ২০১১ আয় দ্বারা বিশ্বের দ্বিতীয় বৃহত্তম সেমিকন্ডাক্টর নির্মাতা।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং ইলেকট্রনিক্স তালিকাভুক্ত করা হয়(নম্বর ০০৫৯৩০)।


title: স্যামসাং

text: ভারতে বিশ্বের সবচেয়ে বড় মোবাইল ফোন কারখানা চালু করেছে স্যামসাং ইলেকট্রনিকস। দক্ষিণ কোরিয়ার প্রেসিডেন্ট মুন জে-ইনকে সঙ্গে নিয়ে এ কারখানাটি উদ্বোধন করেছেন ভারতের প্রধানমন্ত্রী নরেন্দ্র মোদী। ভারতের রাজধানী দিল্লির কাছে নয়ডায় স্যামসাংয়ের এ কারখানার অবস্থান। এ কারখানা থেকে বছরে এখন ১২ কোটি মোবাইল ফোন উৎপাদন হবে। কারখানা সম্প্রসারণের পুরো প্রক্রিয়াটি কয়েক ধাপে ২০২০ সালের মধ্যে সম্পন্ন হবে।


title: স্যামসাং

text: স্যামসাং ইঞ্জিনিয়ারিং সিউলে অবস্থিত সদর দফতর একটি বহুজাতিক নির্মাণ কোম্পানী।এটি ১৯৬৯ সালের জানুয়ারি মাসে স্থাপন করা হয়।এর প্রধান কার্যকলাপ তেল পরিশোধন প্লান্ট নির্মাণ; মূল প্রজেক্টের তেল এবং গ্যাস সুবিধা; পেট্রোকেমিক্যাল প্লান্ট এবং গ্যাস প্লান্ট; ইস্পাত তৈরীর প্লান্ট ; পাওয়ার প্লান্ট ; জল ব্যবস্থা সুবিধা; এবং অন্যান্য পরিকাঠামোো। এটা ২০১১ সালে মোট ৯,২৯৮.২ কোটি কোরিয়ান ওন (মার্কিন ৮.০৬ বিলিয়ন ডলার) আয় করে। কোরিয়া এক্সচেঞ্জ স্টক-বিনিময় এ স্যামসাং ইঞ্জিনিয়ারিং তালিকাভুক্ত করা হয়(নম্বর ০২৮০৩৪৫০)।


title: স্যামসাং

text: জীবন ও ব্যবসায়িক কাজকর্ম যুক্ত শ্রেণীবিন্যাস এর মাধ্যামে স্যামসাং এভারল্যান্ড ঘনিষ্ঠভাবে তার গ্রাহকদের সঙ্গে দিনের পর দিন সেবা দানে জড়িত।এই ব্যবসা সুযোগ পরিবেশ ও সম্পদ, খাদ্য সংস্কৃতি এবং রিসোর্ট তিনটি প্রধান খাতে জুড়ে।থিম পার্ক "এভারল্যান্ড" ১৯৬৩ সালের গোড়ার দিকে শুরু এবং ১৯৭৬ সালে চালু করা হয়।স্যামসাং এভারল্যান্ড ক্রমান্বয়ে গলফ, ভবন ব্যবস্থাপনা, খাদ্য ও পানীয়, শক্তি, এবং পরিবেশ এ তাদের উপস্থিতি নির্মাণ করে।এই প্রক্রিয়ার মাধ্যমে, স্যামসাং এভারল্যান্ড তার বর্তমান বাজার পরিচালনার স্থায়ীত্ব অর্জন হয়েছে।বিশ্বব্যাপী বিখ্যাত একটি কর্পোরেশন হিসাবে স্থানীয় সম্প্রদায় দ্বারা বিশ্বস্ত এবং জীবনের পরিকাঠামোো একটি অগ্রণী ভূমিকা পালনের জন্য,স্যামসাং এভারল্যান্ড তার গ্রাহকদের পরিপূরক জীবনযাপনে বিনোদন, রন্ধনসম্পর্কীয়, এবং ব্যবসা সহ জীবনের প্রতি দৃষ্টিভঙ্গি জন্য পরিকাঠামোো নির্মাণের দ্বারা তাদের ব্যবসায়িক কাজকর্ম সাফল্য অর্জন করতে সাহায্য করার জন্য কঠোর পরিশ্রম করে।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং ফাইন কেমিক্যালস তালিকাভুক্ত করা হয়(নম্বর ০০৪০০০)।


title: স্যামসাং

text: স্যামসাং ফায়ার এন্ড মেরিন বীমা সিউলে অবস্থিত সদর দফতর একটি বহুজাতিক নির্মাণ কোম্পানী। ১৯৫২ সালে জানুয়ারিতে কোরিয়া আনবু ফায়ার এন্ড মেরিন বীমা প্রতিষ্ঠিত হয় এবং ডিসেম্বর ১৯৯৩ সালে স্যামসাং ফায়ার এন্ড মেরিন বীমা নামকরণ করা হয়। স্যামসাং ফায়ার এন্ড মেরিন বীমা দুর্ঘটনা বীমা, অটোমোবাইল বীমা, ক্ষয়ক্ষতি বীমা, অগ্নি বীমা, দায় বীমা, সামুদ্রিক বীমা, ব্যক্তিগত পেনশন এবং ঋণ সহ পরিষেবার প্রস্তাব করে। মার্চ ২০১১ হিসাবে এটি ১০টি দেশে এবং ৬.৫ মিলিয়ন গ্রাহক মধ্যে কার্যকম ছিল। ৩১ মার্চ ২০১১ সালে স্যামসাং ফায়ার এন্ড মেরিন বীমার মোট সম্পদ ২৮.৮১ বিলিয়ন ডলার এবং মোট প্রিমিয়াম আয় ১১.৭ বিলিয়ন ডলার ২০১১ সালে। এটি দক্ষিণ কোরিয়ার বৃহত্তম সাধারণ বীমা প্রদানকারী।১৯৭৫ সাল থেকে কোরিয়া এক্সচেঞ্জ স্টক-বিনিময় এ স্যামসাং ফায়ার এন্ড মেরিন বীমা তালিকাভুক্ত(নম্বর ০০০৮১০)।


title: স্যামসাং

text: স্যামসাং ভারি শিল্প সিউল সদর দফতর একটি জাহাজ নির্মাণ ও প্রকৌশল কোম্পানী।এটা আগস্ট ১৯৭৪ সালে প্রতিষ্ঠিত হয়। তাদের প্রধান পণ্য বাল্ক বাহক, ধারক জাহাজ, অশোধিত তেলের ট্যাঙ্কারস, ক্রুইজার, যাত্রী ফেরি, ইস্পাত উপাদান হ্যান্ডলিং যন্ত্রপাতি এবং সেতু কাঠামো। এটি ২০১১ সালে ১৩,৩৫৮.৬ বিলিয়ন কোরিয়ান ওন আয় থেকে অর্জন করে এবং আয়ের দিক থেকে বিশ্বের দ্বিতীয় বৃহত্তম জাহাজ নির্মাতা হয়(হুন্ডাই ভারি শিল্প পর)। কোরিয়া এক্সচেঞ্জ স্টক-বিনিময় এ স্যামসাং ভারি শিল্প তালিকাভুক্ত করা হয়(নম্বর ০১০১৪০)।


title: স্যামসাং

text: স্যামসাং জীবন বীমা কোং. লিমিটেড সিউলে অবস্থিত সদর দফতর একটি বহুজাতিক জীবন বীমা কোম্পানী।মার্চ ১৯৫৭ সালে ডংব্যাং জীবন বীমা প্রতিষ্ঠিত হয় এবং জুলাই ১৯৬৩ সালে স্যামসাং গ্রুপের একটি শাখা হয়ে ওঠে। স্যামসাং জীবন বীমা এর প্রধান কাজ পৃথক জীবন বীমা, বার্ষিক পণ্য এবং সেবা ব্যবস্থা দেওয়া। ডিসেম্বর ২০১১ হিসাবে, এটির সাতটি দেশে ৮.০৮ মিলিয়ন গ্রাহক এবং ৫,৯৭৫ কর্মচারী রয়েছে। স্যামসাং জীবন বীমা ২০১১ সালে মোট ২২,৭১৭ কোটি কোরিয়ান ওন বিক্রয় এবং ৩১ ডিসেম্বর ২০১১ পর্যন্ত মোট ১৬১,০৭২ বিলিয়ন কোরিয়ান ওন সম্পদ ছিল। এটি দক্ষিণ কোরিয়ার বৃহত্তম জীবন বীমা প্রদানকারী।কোরিয়া এক্সচেঞ্জ স্টক-বিনিময় এ স্যামসাং জীবন বীমা তালিকাভুক্ত করা হয়(নম্বর ০৩২৮৩০)।


title: স্যামসাং

text: মার্কিন যুক্তরাষ্ট্রে মেশিনের একটি জাতীয় পরিবেশক স্যামসাং মেশিন টুলস অব আমেরিকা।স্যামসাং জিএম মেশিন টুলস এর প্রধান অফিস চীনে,এটি আইনানুযায়ী অন্তর্ভুক্ত এসএমইসি কোম্পানী।


title: স্যামসাং

text: ৯ নভেম্বর ১৯৯৪ সালে "অসাধারণ চিকিৎসা কর্মীদের সেরা চিকিৎসা সেবা, উন্নত চিকিৎসা গবেষণা, এবং উন্নয়নের মাধ্যমে জাতীয় স্বাস্থ্যের উন্নতি অবদান" দর্শনের অধীনে স্যামসাং মেডিকেল সেন্টার প্রতিষ্ঠিত করা হয়।একটি হাসপাতাল এবং ক্যান্সার কেন্দ্র স্যামসাং মেডিকেল সেন্টার গঠন করে।হাসপাতাল অবস্থিত ৪০টি বিভাগ, ১০টি বিশেষজ্ঞ সেন্টার, ১২০টি বিশেষ ক্লিনিক এবং ১,৩০৬টি বিছানা, অধিকতর ২০০,০০০ বর্গ মিটার, মাটির উপরে ২০ তলা এবং ভূগর্ভস্থ ৫ তলা যা একটি ইন্টেলিজেন্ট ভবন।৬৫৫ শয্যার ক্যান্সার সেন্টার ১০০,০০০ বর্গ মিটার স্থান নিয়ে ভূগর্ভস্থ ৮ তলা এবং মাটির উপরে ১১ তলা রয়েছে।এসএমসি ১২০০ ডাক্তার, ২,৩০০ সেবিকা, প্রায় ৭,৪০০ কর্মীসহ সদস্যদের একটি প্রশাখা হাসপাতাল।এর ভিত্তি হিসেবে, স্যামসাং মেডিকেল সেন্টার সফলভাবে অন্তর্ভুক্ত করা হয়েছে এবং কোরিয়াতে "রোগীর কেন্দ্রিক হাসপাতালে" নীতিবাক্যর সঙ্গে একটি নতুন ধারণা হয়ে উঠছে।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং এসডআই তালিকাভুক্ত করা হয় (নম্বর ০০৬৪০০)।৫ ডিসেম্বর ২০১২ সালে,প্রায় এক দশক স্যামসাং এসডিআই এবং কিছু অন্যান্য প্রধান কোম্পানি দুই কার্টেল এর টিভি ক্যাথোড রে দাম ফিক্সিংয়ের জন্য ইইউ এর এন্টিট্রাস্ট নিয়ন্ত্রক জরিমানা করে।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং সিকিউরিটিজ তালিকাভুক্ত করা হয়(নম্বর ০১৬৩৬০)।


title: স্যামসাং

text: কোরিয়া এক্সচেঞ্জ স্টক-বিনিময় এ স্যামসাং টেকউইন তালিকাভুক্ত করা হয় (নম্বর ০১২৪৫০)।


title: স্যামসাং

text: এটি স্বাধীন হওয়ার আগ পর্যন্ত ১৯৯৯ সালে স্যামসাং এর একটি সহায়ক ছিল স্যামট্রন যখন।পরবর্তীতে ২০০৩ পর্যন্ত কম্পিউটার মনিটর এবং প্লাজমা ডিসপ্লে তৈরী চালিয়ে যায়, স্যামট্রন স্যামসাং হয়ে ওঠে তখন স্যামট্রন একটি ব্র্যান্ড ছিল। ২০০৩ সালে ওয়েবসাইট স্যামসাং পুনঃপরিচালনা করে।


title: স্যামসাং

text:
মৃত লি বাইয়োং চাল্, স্যামসাং গ্রুপ এর প্রতিষ্ঠাতার উদ্দেশ্য করে,মার্চ ১৯৭৯ সালে হোটেল খোলা।রাষ্ট্র পরিদর্শন এবং আন্তর্জাতিক অনুষ্ঠান আয়োজক হিসেবে অসংখ্য সেবা শিল্পে "কোরিয়া প্রতিনিধিত্বমূলক হোটেল" এবং "স্যামসাং গ্রুপ প্রতিনিধিত্বমূলক ফেইস" হিসেবে কোরিয়ার মধ্যে গর্ব এবং দায়িত্বের সাথে সচল ভূমিকা পালন করে।মার্জিত ভাব এবং ঐতিহ্য আপায়ন শিলা অতিথিদের হৃদয় বিজয়ী করে "সেরা আতিথেয়তা কোম্পানী" হওয়ার উদ্দেশ্য সফল করে।এলএইচডব্লিউ যোগদান করে, এটি বিশ্বের সবচেয়ে বিলাসবহুল হোটেল সঙ্গে সমাবস্থা হয়।এদিকে,এটা আধুনিক নকশা উপাদান যোগ করে উপরের ছাদে যা ঐতিহ্যগত, এইভাবে নিজেই একটি প্রিমিয়াম জীবনধারা স্থান পরিবর্তন করা মধ্য দিয়ে এগিয়ে যায়।শিলা পটভূমিতে একটি সেবা কোম্পানি হিসেবে এটি একটি শুল্কমুক্ত দোকান ব্যবসা শুরু এবং শ্রেষ্ঠ বিশ্বব্যাপী বিতরণ কোম্পানি হিসেবে তার ভাবমূর্তি তৈরী করে।আরো, কোরিয়াতে পাঁচ তারকা হোটেল ফিটনেস সুবিধাসহ এবং বিদেশে রেস্টুরেন্ট ব্যবসা ভাল হিসাবে কমিশন পরিচালনার মধ্যে তার ব্যবসা বিস্তৃত হয়।শিলা সৃজনশীল প্রবর্তিত তৈরীর এবং ক্রমাগত চ্যালেঞ্জ গ্রহণ করে মান সম্পন্ন একটি বিশ্বব্যাপী মর্যাদাপূর্ণ আতিথেয়তা কোম্পানী হতে প্রতিশ্রুতি বদ্ধ।
কোরিয়া এক্সচেঞ্জ স্টক-বিনিময় এ শিলা হোটেল এবং রিসোর্ট তালিকাভুক্ত করা হয় (নম্বর ০০৮৭৭০)।


title: স্যামসাং

text: ১৯৯৭ সালে কোরিয়ার প্রথম বিশেষজ্ঞ সিকউরিটি ব্যাবসায়ী হিসেবে এস-১ প্রতিষ্ঠিত হয় এবং শীর্ষ স্থনিীয় প্রতিষ্ঠান হিসেবে নিজেদের অবস্থান বজায় রাখার জন্য প্রদত্ত নিয়মানুযায়ী প্রতিদ্বন্দ্বিতা গ্রহন করে।কোরিয়া এক্সচেঞ্জ স্টক-বিনিময় এ এস-১ কর্পোরেশন তালিকাভুক্ত করা হয় (নম্বর ০১২৭৫০)।


title: স্যামসাং

text:
বর্তমান স্যামসাং লোগো উপবৃত্ত, মহাবিশ্বের প্রতীক এবং বিশ্বের পর্যায়ের মধ্য দিয়ে একটি গতিশীল এবং উদ্ভাবনী দৃষ্টিকোনে পৌঁছে যখন নমনীয়তা এবং সরলতা জোর দেয়ার উদ্দেশ্যে করা হচ্ছে।লগোতে অবস্থিত অক্ষর "এস" এবং "জি" উপবৃত্তের দুই প্রান্তে অবস্থিত যা দ্বারা কোম্পানির মুক্তমনার এবং বিশ্বের সঙ্গে যোগাযোগ করতে ইচ্ছা ব্যাখ্যা করার চেষ্টা করা হয়।ইংরেজি উপস্থাপনে প্রযুক্তির মাধ্যমে গ্রাহক সেবার একটি মূল কর্পোরেট দৃষ্টি এর শ্রেষ্ঠ চাক্ষুষ অভিব্যক্তি।লোগো মৌলিক রং নীল, কোম্পানি বছর ধরে ব্যবহার করেছে যা স্থায়িত্ব, নির্ভরযোগ্যতা, এবং কর্পোরেট সামাজিক দায়িত্ব প্রতীক।
http://www.jenerakhi.com/2015/07/samsung-galaxy-s6-review.html


title: ডেভিড গিল (নির্বাহী)

text: ডেভিড গিল (; জন্ম: , রেডিং, বার্কশার, ইংল্যান্ড) ম্যানচেস্টার ইউনাইটেড ফুটবল ক্লাবের বর্তমান প্রধান নির্বাহী, জি-১৪ গ্রুপের ভাইস-চেয়ারম্যান এবং দ্য ফুটবল এসোসিয়েশনের একজন বোর্ড সদস্য।


title: ডেভিড গিল (নির্বাহী)

text: ১৯৮১ সালে গিল "প্রাইস ওয়াটারহাউসের" "চার্টার্ড অ্যাকাউন্ট্যান্ট" হন। সান ফ্রান্সিসকোতে দুই-বছর কাজ করার পর ১৯৮৬ সালে তিনি "বিওসি গ্রুপে" যোগদান করেন। পরে তিনি "এভিস রেন্ট আ কার সিস্টেম" এ যোগ দেন ১৯৯০ সালে। পরে তিনি পর্যায়ক্রমে "প্রাউডফুট কনসাল্টিং", লন্ডন স্টক এক্সচেঞ্জ এবং "ফার্স্ট চয়েস হলিডেস" প্রভৃতি প্রতিষ্ঠানে যোগ দেন। ১৯৯৭ সালে তিনি ম্যানচেস্টার ইউনাইটেড ফুটবল ক্লাবে যোগদান করেন।


title: ডেভিড গিল (নির্বাহী)

text: ১৯৯৭ সালে অর্থ পরিচালক হিসেবে ম্যানচেস্টার ইউনাইটেড ফুটবল ক্লাবে যোগদান করেন। ২০০০ সালের আগস্টে তিনি সহকারী প্রধান নির্বাহী পদে উন্নীত হন। তবে এসময় তিনি অর্থ পরিচালকের পদেও আসীন ছিলেন। ২০০১ সালের জুলাই মাসে নিক হাম্বি অর্থ পরিচালকের পদে নিয়োগ পান এবং গিল গ্রুপ ব্যবস্থাপনা পরিচালকের পদে উন্নীত হন।


title: ডেভিড গিল (নির্বাহী)

text: ২০০৩ সালের সেপ্টেম্বর মাসে পূর্বতন পরিচালক "পিটার ক্যানিয়ন" প্রতিদ্বন্দ্বী চেলসিতে যোগদান করলে গিল "প্রধান নির্বাহী" পদে পদাসীন হন।


title: ডেভিড গিল (নির্বাহী)

text: ২০০৫ সালে ম্যালকম গ্লেজারের ম্যানচেস্টার ইউনাইটেড অধিগ্রহণের পর গিল পরিবর্তিত "ম্যানচেস্টার ইউনাইটেড লিমিটেড" এর প্রধান নির্বাহী হিসেবে নিযুক্ত হন। উল্লেখ্য ইতঃপূর্বে ম্যানচেস্টার ইউনাইটেড একটি পাবলিক লিমিটেড কোম্পানি হিসেবে পরিচালিত হত, কিন্তু অধিগ্রহণের পর এটি প্রাইভেট লিমিটেড কোম্পানিতে রুপান্তরিত হয়।


title: ডেভিড গিল (নির্বাহী)

text: গিল জি-১৪ এর ভাইস-চেয়ারম্যান। গিলের এক সন্তান অলিভার, যে ম্যানচেস্টার ইউনাইটেডের সাথে চুক্তিবদ্ধ।


title: ডেভিড গিল (নির্বাহী)

text: ২০০৬ সালের ২ জুন গিল আর্সেনালের ভাইস-চেয়ারম্যান ডেভিড ডেইনের বদলে দ্য ফুটবল এসোসিয়েশনের বোর্ড সদস্য নির্বাচিত হন। গিল বোর্ড সদস্য হওয়ার পর যে একটি প্রধান বিষয়ে জড়িয়েছেন তা হচ্ছে ২০০৬ সালের বিশ্বকাপে ওয়েইন রুনির পা-ভাঙ্গা নিয়ে ক্লাব ও দেশের মধ্যে বিতর্ক।


title: ব্যারন অকল্যান্ড

text: ব্যারনি অকল্যান্ড গ্রেট ব্রিটেন এবং আয়ারল্যান্ডের অভিজাত সম্পদ্রায়ের একটি সাধারণ উপাধি। ১৭৮৯ খ্রিস্টাব্দে যখন উইলিয়াম এডেনকে আয়রল্যান্ডের অভিজাত সম্প্রদায়ের ব্যারন অকল্যান্ড হিসেবে মনোনীত করা হয় তখন থেকেই এই উপাধির যাত্রা শুরু। এরপর ১৭৯৩ সালে তাকে গ্রেট ব্রিটেনের ডুরহাম রাজ্যের পশ্চিম অকল্যান্ডে অভিজাত সম্প্রদায়ের ব্যারন অকল্যান্ড হিসেবে গ্রহণ করা হয়। এডেন একজন সফল এবং প্রখ্যাত রাজনীতিবিদ এবং অর্থনৈতিক বিশেষজ্ঞ ছিলেন। তিনি আয়ারল্যান্ডের মুখ্য সচিব, স্পেনের রাষ্ট্রদূত এবং বোর্ড অফ ট্রেডের সভাপতি হিসেবে দায়িত্ব পালন করেছিলেন। তার দ্বিতীয় পুত্র যে দ্বিতীয় ব্যারন হিসেবে গৃহীত হয়, তার নাম জর্জ এডেন। তিনিও বিখ্যাত রাজনীতিবিদ ছিলেন এবং ব্রিটিশ ভারতের গভর্নর জেনারেল হিসেবে দায়ীত্ব পালন করেন। ভারতবর্ষে তিনি লর্ড অকল্যান্ড নামে সমধিক পরিচিত। ১৮৩৯ সালে এই জর্জ এডেনকে ব্রিটেনের সারে রাজ্যের নরউডের ব্যারন এডেন হিসেবে এবং যুক্তরাজ্যের অভিজাত সম্প্রদায়ের প্রতিনিধি হিসেবে প্রথম অকল্যান্ডের আর্ল হিসেবে মনোনীত করা হয়েছিল।


title: জর্জ এডেন

text: জর্জ এডেন (অকল্যান্ডের প্রথম আর্ল, ভারতবর্ষে লর্ড অকল্যান্ড নামে পরিচিত) (আগস্ট ২৫, ১৭৮৪ - জানুয়ারি ১, ১৮৪৯) যুক্তরাজ্যের একজন রাজনীতিবিদ যিনি ১৮৩৬ থেকে ১৮৪২ সাল পর্যন্ত ব্রিটিশ ভারতের গভর্নর জেনারেল হিসেবে কর্মরত ছিলেন।


title: জর্জ এডেন

text: প্রথম ব্যারন অকল্যান্ড উইলিয়াম এডেনের ছেলে জর্জ এডেন পড়াশোনা শুরু করেন অক্সফর্ডের ক্রাইস্ট চার্চ থেকে। ১৮০৯ সালে তিনি বার তথা ব্যরিস্টারি পড়াশোনা শুরু করেন। ১৮১৪ সালে তার বাবার মৃত্যুর পর তিনি দ্বিতীয় ব্যারন অকল্যান্ড হিসেবে মনোনীত হন। কারণ তার বড় ভাই ১৮১০ সালে টেম্‌স নদীতে ডুবে মৃত্যুবরণ করেছিল। পিতার মৃত্যুর পর তিনি হাউজ অফ লর্ডস-এ পিতার আসনে অধিষ্ঠিত হন এবং সংস্কারবাদী দলের সমর্থক হিসেবে আত্মপ্রকাশ করেন। তার বোন বিখ্যাত পর্যটক ও লেখিকা এমিলি এডেন দীর্ঘ সময় ভারতবর্ষ ঘুরে গিয়ে তার অভিজ্ঞতার কথা লিখেছিলেন। ১৮৩০ সালে তিনি বোর্ড অফ ট্রেডের সভাপতি এবং মাস্টার অফ দ্য মিন্ট নির্বাচিত হন। ১৮৩৪ থেকে ১৮৩৫ সালের মধ্যে কয়েক মাস তিনি অ্যাডমিরাল্টির প্রথম লর্ড হিসেবে দায়িত্ব পালন করেছিলেন। তিনি উইলিয়াম হবসন-কে এই মর্মে কমিশন প্রদান করেছিলেন যে, সে ইস্ট ইন্ডিজ অভিমুখে নৌ যাত্রা পরিচালনা করবে। হবসন তার এই উপহারের প্রতিদানও দিয়েছিলেন। নিউজিল্যান্ড পৌঁছার পর ১৮৪০ সালে সেখানকার একটি দ্বীপের নামকরণ করেন অকল্যান্ড যা অবশ্যই লর্ড অকল্যান্ডের নামে হয়েছে।


title: জর্জ এডেন

text: প্রায় ৬ বছর তিনি ব্রিটিশ ভারতের গভর্নর জেনারেল হিসেবে দায়িত্ব পালন করেন। তিনি পূর্বতন গভর্নর জেনারেল লর্ড উইলিয়াম বেন্টিঙ্কের অভ্যন্তরীন নীতি অনুসরণ করে বেশ সফলতা পান। ভারতে শিক্ষা এবং আধুনিকতার প্রসারে তার কিছু অবদান ছিল। যেমন, তিনি ভারতীয়দের মধ্যে পাশ্চাত্য শিক্ষা ব্যবস্থার প্রচলন করেন, সেচ ব্যবস্থার উন্নয়নে কার্যকর পদক্ষেপ গ্রহণ করেন, কোম্পানির পরিচালকদের নির্দেশে তীর্থকর রহিত করেন, ধর্মীয় স্থাপনা ও উপসনালয়ের উপর সরাসরি সরকারি নিয়ণ্ত্রণ প্রত্যাহার করেন। কিন্তু তিনি ১৮৩৮ সালে উত্তর ভারতের দুর্ভিক্ষ মোকাবিলায় ব্যর্থ হয়েছিলেন। দেশীয় রাজ্যগুলোর রাজনীতক ও অর্থনৈতিক ক্ষেত্রে তিনি হস্তক্ষেপ করেন। কোম্পানির বিরুদ্ধে পর্তুগীজদের সঙ্গে আঁতাতের অভিযোগ সাতারার রাজাকে অপসারণ করে তার ভাইকে ক্ষমতায় বসান। ষড়যন্ত্রের অভিযোগে কারনালের নবাবকে অপসারণ করেন এবং এই রাজ্যটিকে ব্রিটিশ ভারতের অন্তর্ভুক্ত করেন। ১৮৩৭ সালে অযোধ্যার এক বিদ্রোহ দমনের পর সেখানকার নবাব নাসিরুদ্দীন হায়দারকে অতিরিক্ত কর প্রদানের শর্ত সংবলিত এক নতুন চুক্তি স্বাক্ষরে বাধ্য করেন। কোম্পানির পরিচালকরা এই চুক্তি বাতিল করে দিলেও তিনি তা নওয়াবকে জানান নি। তার মূল আগ্রহের বিষয় ছিল আফগান সমস্যা। আফগানদের সাথে ইংরেজদের প্রথম সংঘর্ষে তিনি পরাজিত হন। সফলতা লাভের জন্য তিনি আফগানিস্তানের আমির পদ থেকে রাশিয়াপন্থী দোস্ত মোহাম্মদ খানকে অপসারণ করে ব্রিটিশপন্থী শাহ সুজাকে বসান। তবে এ ধরণের পদক্ষেপ কোন সুফল বয়ে আনেনি। বরং এর ফলে সিন্ধুর আমিরদের সাথে স্বাক্ষরিত চুক্তিতে ফাটল ধরে। যুদ্ধে ব্রিটিশদের প্রভূত ক্ষয়ক্ষতি হয়।


title: পর্তুগিজ (দ্ব্যর্থতা নিরসন)

text: পর্তুগিজ বলতে বোঝাতে পারে:


title: কল্পনা চাওলা

text: কল্পনা চাওলা (, ) একজন বিখ্যাত ভারতীয় বংশোদ্ভূত মার্কিন নভোচারী এবং নভোযান বিশেষজ্ঞ। কলম্বিয়া নভোখেয়াযান বিপর্যয়ে যে সাতজন মহাকাশচারী এবং ক্রু মৃত্যুবরণ করেন তাঁদের মধ্যে তিনি একজন। পৃথিবীতে অবতরণ করতে গিয়ে বায়ুমণ্ডলের সঙ্গে সংঘর্ষে এই নভোখেয়াযানটি বিধ্বস্ত হয়ে গিয়েছিল।


title: কল্পনা চাওলা

text: কল্পনা চাওলা ১৯৬২ খ্রিস্টাব্দের ১৭ মার্চ ভারতের হরিয়ানা রাজ্যের কারনালে বসবাসকারী এক হিন্দু পরিবারে জন্মগ্রহণ করেন। কল্পনা তার মাধ্যমিক শিক্ষা সমাপন করেন ঠাকুর বালনিকেতন সিনিয়র সেকেন্ডারি স্কুল, কারনাল থেকে। এর পরে ১৯৮২ খ্রিস্টাব্দে তিনি চণ্ডীগড়ের পাঞ্জাব প্রকৌশল কলেজ থেকে মহাকাশ প্রকৌশলের ওপর স্নাতকের পাঠ সম্পন্ন করেন। উচ্চশিক্ষার জন্যে তিনি মার্কিন যুক্তরাষ্ট্রে চলে যান এবং সেখানে ইউনিভার্সিটি অফ টেক্সাস অ্যাট আর্লিংটন থেকে একই মহাকাশ প্রকৌশল বিষয়ে স্নাতকোত্তর শিক্ষা সমাপ্ত করেন ১৯৮৪ খ্রিস্টাব্দে। পরবর্তীতে কল্পনা ১৯৮৬ খ্রিস্টাব্দে "ইউনিভার্সিটি অফ কলোরাডো অ্যাট বউল্ডের" থেকে পিএইচডি ডিগ্রি প্রাপ্ত হন।


title: কল্পনা চাওলা

text: ১৯৮৮ খ্রিস্টাব্দে কল্পনা নাসাতে তার কর্মজীবন শুরু করেন। তার প্রথম মহাকাশ যাত্রা শুরু হয় ১৯৯৭ খ্রিস্টাব্দের ১৯ নভেম্বর। তিনিই প্রথম ভারতীয় মহিলা হিসেবে এই কৃতিত্ব অর্জন করেন।


title: কল্পনা চাওলা

text: ২০০৩ খ্রিস্টাব্দের ১ ফেব্রুয়ারি মহাকাশ থেকে প্রত্যাবর্তনের সময় কলম্বিয়া স্পেস সাটলটি পৃথিবীর বায়ুমণ্ডলে প্রবেশের সময় এক দুর্ঘটনার ফলে সাত জন ক্রুসহ বিধ্বস্ত হয় এবং কল্পনা সহ সকলে মারা যান।


title: মুহাম্মদ শাহ

text: মুহাম্মদ শাহ (محمد شاه) (১৭০২ – ১৭৪৮) ১৭১৯ খ্রিস্টাব্দ থেকে ১৭৪৮ খ্রিস্টাব্দের মধ্যে পর্যন্ত ভারতের মুঘল সম্রাট ছিলেন। তিনি বাহাদুর শাহ প্রথমের নাতি ছিলেন। তিনি মাত্র ১৭ বছর বয়সে সাইদ ভাতৃগণের সাহায্যে সিংহাসনে বসেছিলেন, পরবর্তীকালে তাদের অভ্যুত্থানেই তিনি সিংহাসনচ্যুত হন।


title: মুহাম্মদ শাহ

text: তাঁর রাজত্বকালে, মুঘল সম্রাজ্য ছোট ছোট কয়েকটি আঞ্চলিক রাজ্যে ভাগ হয়ে গিয়েছিল এবং এদের উপর সম্রাটের তেমন কর্তৃত্বও ছিলনা, প্রতিটি রাজ্য তার নিজস্ব শাসক রাজত্ব করতো, তাই এ সম্রাটের সময়ই সার্বিক ভাবে মুঘল সম্রাটের ক্ষমতার পতন শুরু হয়।


title: মুহাম্মদ ইব্রাহিম (১৩তম মুঘল সম্রাট)

text: মুহাম্মদ ইব্রাহিম (৯ আগস্ট ১৭০৩ – ৩১ জানুয়ারি ১৭৪৬) চতুর্দশ মুঘল সম্রাট ছিলেন। তিনি ছিলেন রাফি উল-দারজাত এবং রাফি উদ-দৌলতের ভাই।


title: মুহাম্মদ ইব্রাহিম (১৩তম মুঘল সম্রাট)

text: সাইদ ভাতৃগণ দ্বারা নিকুসিয়ারের হত্যার পরে তাকে সিংহাসনে বসানো হয়।


title: মুহাম্মদ ইব্রাহিম (১৩তম মুঘল সম্রাট)

text: মুহাম্মদ শাহ নিজামের ক্যাম্পে যোগ দেওয়ার পরে তিনিই ছিলেন সাইদদের পরবর্তী দাবিদার। সাইদদের পরাজয়ের পরে তাকে হারেমে ফিরিয়ে আনা হয়েছিল। তিনি ১৭৪৬ খ্রিস্টাব্দে মৃত্যুবরণ করেন।


title: রকেট

text: রকেট () একটি বিশেষ ধরনের প্রচলhhhhhhhন কৌশল। এটি এমন এক ধরনের যান যেখানে রাসায়নিক শক্তির দহনের মাধ্যমে সৃষ্ট উৎপাদকগুলিকে প্রবল বেগে যানের নির্গমন পথে বের করে দেয়া হয় এবং এর ফলে উৎপন্ন ঘাতবলের কারণে রকেট বিপরীত দিকে প্রবল বেগে অগ্রসর হয়। এক্ষেত্রে নিউটনের গতির তৃতীয় সূত্র অনুসৃত হয়। তাই এই সূত্রটিকে রকেট ইঞ্জিনের মূলনীতি হিসেবে চিহ্নিত করা যেতে পারে। রকেট ইঞ্জিন প্রতিক্রিয়া ইঞ্জিনের সাহায্যে কাজ করে। এই ইঞ্জিনের প্রচালক কঠিন, তরল বিভিন্ন রকম হতে পারে।


title: রকেট

text: বিশ্বে অনেক ধরণের রকেট উদ্ভাবিত হয়েছে। এটি ছোট্ট বোতল আকৃতি থেকে শুরু করে বৃহৎ আকৃতির মহাকাশযানের মতো হতে পারে। তন্মধ্যে এরিয়েন ৫ হচ্ছে অন্যতম বৃহৎ আকৃতির রকেট যা দিয়ে কক্ষপথে কৃত্রিম উপগ্রহ প্রেরণ করা হয়।


title: রকেট

text:
অসম্ভব মেধাবী জার্মান বিজ্ঞানী বার্নার ফন ব্রাউন সর্বপ্রথম তরল-জ্বালানী ব্যবহার উপযোগী রকেট আবিষ্কার করেন। দ্বিতীয় বিশ্বযুদ্ধের সময়কালে জার্মানির পক্ষে কাজ করেন; কিন্তু পরবর্তীকালে মার্কিন যুক্তরাষ্ট্রে স্থানান্তরিত হন। সেখানেই তিনি আমেরিকার মহাকাশ প্রকল্পে কাজ করেন ও চাঁদে নভোচারী প্রেরণে সহায়তা করেন। তাঁকে "রকেট বিজ্ঞানের জনক" নামে অভিহিত করা হয়।
বর্তমান এ আরো অনেক আধুনিক রকেট আবিষ্কার করা হইছে মানুষের কল্যাণের জন্য ,যেমন ফ্যালকন ন


title: রকেট

text: রকেট ইঞ্জিনে যে জিনিসগুলো থাকে তার মধ্যে রয়েছে: পেলোড, বৈজ্ঞানিক যন্ত্রপাতি, মহাশূন্যচারী, নিয়ন্ত্রণ ও দিক নির্ধারণ ব্যবস্থা। এছাড়াও, পেলোড-২, ফার্স্ট স্টেজ, সেকেন্ড স্টেজ, বুস্টার, নজেল, প্রধান ইঞ্জিন অন্যতম।


title: রকেট

text:
রকেট ইঞ্জিন গতানুগতিক ব্যবহারসিদ্ধ ইঞ্জিনের মতো নয়। সাধারণ ইঞ্জিন জ্বালানীগুলোকে উত্তপ্ত করে যা পরে কিছু পিস্টনকে ধাক্কা দেয় এবং পরবর্তিতে তা ঢিলে হয়ে যায়। কাজেই কোনো গাড়ি বা চাকাযুক্ত যানের চাকা ঘুরানোর জন্যে ইঞ্জিন পর্যাবৃত্ত শক্তি ব্যবহার করে। বৈদ্যুতিক মোটরগুলোতেও এই পর্যাবৃত্ত শক্তি ব্যবহার করা হয়। কিন্তু একটি রকেট ইঞ্জিন চলার জন্যে কখনো পর্যাবৃত্ত শক্তি ব্যবহার করেনা। রকেটের ইঞ্জিনগুলো হলো রি-একশন ইঞ্জিন। রকেটের নীতি এরকমঃ যে জ্বালানীটুকু রকেটের মধ্যে থাকে সেটুকু একটি রাসায়নিক বিক্রিয়ার মধ্য দিয়ে যায় এবং পেছন দিয়ে বেরিয়ে আসে। এই বিক্রিয়ার কারণেই রকেট সামনের দিকে চলতে শুরু করে। এটি স্যার আইজ্যাক নিউটনের গতির তৃতীয় সূত্রের একটি চমৎকার উদাহরণ।
রকেটের পিছে ধাক্কা দিয়ে উপরে ওঠার শক্তিকে পাউন্ডের সাহায্যে মাপা হয়। ১পাউন্ড হলোঃ ১পাউন্ডের বস্তুকে মধ্যাকর্ষনের বিরুদ্ধে স্থির রাখতে যতটুকু বল দরকার ততটুকু। রকেটের সামনে যাওয়ার এই ধাক্কা’র জন্যে ২ ধরনের জ্বালানী ব্যবহার করে। কঠিন জ্বালানী অথবা তরল জ্বালানী। রকেট কী ধরণের জ্বালানী ব্যবহার করবে এই নিয়মানুসারে একে দুটি শ্রেণিতে ভাগ হয়েছে।


title: রকেট

text: কঠিন জ্বালানী ব্যবহৃত রকেটই ইতিহাসের সর্বপ্রথম রকেট। এই রকেট প্রথম প্রাচীন চীনাদের দ্বারা আবিষ্কৃত হয়েছে এবং এখন পর্যন্ত ব্যবহৃত হচ্ছে। যে সব রাসায়নিক পদার্থ রকেটের কঠিন জ্বালানী হিসেবে ব্যবহৃত হয় ঠিক সেরকম কিছু পদার্থ বারুদ তৈরীতেও ব্যবহার করা হয়। যাই হোক, রকেট আর বারুদের রাসায়নিক গঠন পুরোপুরি এক নয়। রকেট তৈরী করার জন্য দরকার পুরোপুরি শুদ্ধ জ্বালানী। কিন্তু বারুদ তৈরীতে তার প্রয়োজন হয় না। কেননা বারুদ বিস্ফোরিত হয় যা রকেটের ক্ষেত্রে ব্যবহার করা একেবারেই প্রজোয্য নয়। তাই রকেটের জ্বালানী তৈরীতে কিছু পরিবর্তন আনতে হয়েছে যার জন্য জ্বালনী তাড়াতাড়ি পুড়বে কিন্তু বিস্ফোরিতো হবেনা। কিন্তু এরকম রকেট ইঞ্জিনের একটি বড় সমস্যা আছে। এদেরকে একবার চালু করা হলে আর থামানো যায়না। অর্থাৎ এরা আর নিয়ন্ত্রনে থাকেনা। তাই, এরকম রকেট মিসাইল ছুড়তে ব্যবহার করা হয় অথবা অনেক সময় মহাকাশজানের সহায়ক হিসেবে পাঠানো হয়।


title: রকেট

text: এই ধরণের রকেট প্রথম Robert Goddard ১৯২৬ সালে প্রথম আবিষ্কার করেছিলেন। এধরনের রকেটের নকশা উপলব্ধি করা মোটামুটি সহজ। জ্বালানী এবং জারক। Goddard প্রথম রকেট তৈরীর সময় পেট্রল এবং তরল অক্সিজেন ব্যবহার করেছিলেন যা Combustion Chamber এ পাম্প করা হয়। এর ফলে যে রাসায়নিক বিক্রিয়ার সৃষ্টি হয় তার জন্যে রকেট সামনে চলতে শুরু করে। রাসায়নিক বিক্রিয়ায় প্রসারিত গ্যাস একটি সরু নল দিয়ে প্রচন্ড বেগে বের হয় এবং রকেটও প্রচন্ড বেগে চলতে শুরু করে।


title: রকেট

text: রকেটের বডি বা দেহ তেমন কোনো প্রভাবশালী জিনিস নয়। রকেটের দেহের কাজ হলো জ্বালানী ধারণ করা। আবার মাঝে মধ্যে এটি একটি ফাঁপা সিলিন্ডার হিসেবেও কাজ করে। কারণ এটি বায়ুর সঙ্গে যোগাযোগকৃত পৃষ্ঠিয় দেশকে হ্রাস করে। যাই হোক, রকেটের দৈর্ঘ্য বলে দেয় যে রকেটটি কীরকম কাজ করবে। রকেটের দেহ যত বড় হবে সেটি তত বেশি পৃষ্ঠীয়দেশ সৃষ্টি করবে। এর ফলে পৃষ্ঠিয়দেশ বড় হবে যার ফলে এটি সোজা পথে উড়বে। এ কারণেই, অনেক রকেটে পাখনা ব্যবহার করা হয় পৃষ্ঠীয়দেশ বাড়াবার জন্যে এবং রকেটের পশ্চাদ্ভাগ স্থির রাখার জন্যে।


title: রকেট

text: নোজ কোণ রকেটের অত্যন্ত গুরুত্বপূর্ণ একটি অংশ। নোজ কোণ দেখলেই বোঝা যায় এটি বায়ুমন্ডল জোর করে ভেদ করার জন্য তৈরী হয়েছে। অনেক বছর ধরে অনেক রকম নোজ কোণের নকশা তৈরী করা হয়েছে। যাই হোক, বেশিরভাগ নোজ কোণই বায়ুগতিবিদ্যা অনুযায়ী বন্দুকের বুলেটের নকল নকশা এর মতো হয়ে থাকে। কোনো রকেট কতো দ্রুত বায়ুমন্ডল ছেদ করবে তা নির্ভর করে নোজ কোণের উপর। রকেটের সুপার সনিক গতির জন্য নোজ কোণ হতে হবে শঙ্কু আকৃতিবিশিষ্ট্য। কেননা এটা খুব সহজে বায়ুমন্ডল ছেদ করতে পারে কোনো বাধা ছাড়াই। কিন্তু সাব-সনিক গতির জন্য দরকার গম্বুজাকৃতির নোজ কোণ। কেননা এটি সামান্য প্রতিবন্ধক হিসেবে কাজ করে কারণ এর পৃষ্ঠীয়দেশ বেশি বড় নয়।


title: নভোযান

text: নভোযান বা মহাকাশযান এক ধরনের যান বা যন্ত্র যা মহাশূন্য উড্ডয়নের জন্য বিশেষ নকশায় তৈরি করা হয়। কখনো কখনো নভোযান পৃথিবী থেকে উৎক্ষিপ্ত হয়ে বহিঃস্থ মহাশূন্যে প্রবেশ করে এবং পরে আবার পৃথিবীতে তথা ভূপৃষ্ঠে ফিরে আসে। উৎক্ষেপিত নভোযান মহাকাশ সফরকালে একটি পূর্ণ কক্ষপথ তৈরি করতে পারেনা বিধায় একে অর্ধ-কক্ষীয় মহাশূন্য উড্ডয়ন বলা হয়ে থাকে। কক্ষীয় মহাশূন্য উড্ডয়নের ক্ষেত্রে নভোযান গ্রহের চারদিকে একটি বদ্ধ কক্ষপথে প্রবেশ করে এবং একে কেন্দ্র করে আবর্তন করতে থাকে। আবার রোবট নিয়ন্ত্রিত মহাশূন্য অভিযানের জন্য ব্যবহৃত নভোযানগুলো স্বতঃস্ফূর্তভাবে বা রোবটের মাধ্যমে দূর নিয়ন্ত্রিত হয়ে চলে। রোবট নিয়ন্ত্রিত নভোযানের মধ্যে যেগুলো গ্রহের কক্ষপথ ছাড়িয়ে অসীম মহাশূন্যের দিকে যাত্রা করে তাদেরকে মহাশূন্য সন্ধানী যান বলা হয়। এরকম একটির নাম নিউ হরাইজনস্ । আর যেগুলো কোন গ্রহের কক্ষপথে আবর্তনরত থাকে তাদের বলা হয় কৃত্রিম উপগ্রহ।


title: নভোযান

text: বর্তমানে নভোযানের যে গতি তা দিয়ে মহাবিশ্বের বিরাট ব্যাপ্তিতে ভ্রমণ অসম্ভব। এজন্য মানুষকে তাদের সৃষ্ট নভোযানের গতি বাড়াতে হবে। হিস্টরি চ্যানেলের দ্য ইউনিভার্স নামক ধারাবাহিক প্রামাণ্য চিত্রে নভোযানের গতি বৃদ্ধির কয়েকটি উপায়ের উল্লেখ করা হয়েছে। এগুলো হল:


title: চেসোয়াফ মিওশ

text: চেসোয়াফ মিওশ () ( - ) একজন পোলীয়-মার্কিনী কবি, লেখক, শিক্ষাবিদ এবং অনুবাদক। ১৯৬১ সালে তিনি ক্যালিফোর্নিয়া বিশ্ববিদ্যালয়ের (বার্কলি) স্লাভীয় ভাষা ও সাহিত্যের অধ্যাপক নিযুক্ত হন। তিনি ১৯৮০সালে সাহিত্যে নোবেল পুরস্কার লাভ করেন। তার জন্ম লিথুয়ানিয়ায়, সাহিত্য রচনা করেছেন পোলীয় ভাষায়। তার "Dolina Issy" নামক উপন্যাসের ইংরেজি অনুবাদ "Issa Valley" থেকে বইটির একটি বাংলা অনুবাদ হয়েছে। বুলবুল সারওয়ারকৃত এই অনুবাদটির নাম ইস্‌সা ভ্যালি। সাহিত্যে নোবেল পুরস্কার প্রাপ্তির কারণ উল্লেখ করতে গিয়ে নোবেল কমিটি তার সম্বন্ধে বলেছে: "যিনি যুদ্ধবিধ্বস্ত পৃথিবীতে আপোষহীন এবং সূক্ষদৃষ্টিসম্পন্ন এক মানুষের উদাহরণ পেশ করেছেন।"


title: চেসোয়াফ মিওশ

text: ১৯১১ সালের ৩০ জুন তারিখে লিথুয়ানিয়ার অন্তর্গত নামক শহরে চেসোয়াফ মিওশ জন্মগ্রহণ করেন। তাদের পরিবারটি ছিল প্রাচীপন্থী পোলীয় পরিবারগুলোর মধ্যে অন্যতম। বাবা আলেকজান্ডার একজন প্রকৌশলীয়া হওয়া সত্ত্বেও তাদের পরিবারে তেমন আর্থিক স্বচ্ছলতা ছিলনা। তার মা'র নাম রেওনিকা। বাবা-মা দুজনই বুদ্ধিবৃত্তির অনুসারী ছিলেন। ১৯২১ সালে বাবা তাকে লিথুয়ানিয়ার রাজধানী ভিলনাসের এক স্কুলে ভর্তি করিয়ে দেন। সে সময় এই দেশটি পোল্যান্ডের অন্তর্ভুক্ত ছিল। আর পুরো পোল্যান্ডই ছিল রাশিয়ার জারের রাজত্বের অধীনে। তিনি লিথুয়ানীয় ভাষায় কথা বলতেন না। কিন্তু Adam Mickiewicz এবং Józef Piłsudski-এর মত তিনিও তার পরিবারের সাথে প্রাচীন লিথুয়ানিয়ার গ্র্যান্ড ডাচের সংযোগ আছে বলে দাবী করেছেন। ১৯১৭ সালে তিনি যখন বালক তখনই রাশিয়ান বিপ্লব চলছিল। উইনোর সেই স্কুলটির শিক্ষাব্যবস্থা ছিল প্রথাগত ক্যাথলিক ধর্মীয় শিক্ষা ব্যবস্থা। সেখান থেকেই তিনি এই শিক্ষা ব্যবস্থার প্তিবাদ করেছিলেন। স্কুল জীবনেই তার কবিতা লেখার হাতেখড়ি। স্কুলের শিক্ষকরা তাকে কবিতা লিখতে উৎসাহিত করতেন।


title: চেসোয়াফ মিওশ

text: ১৯২৯ সালে মিওশ ভিলনাস বিশ্ববিদ্যালয়ে আইন বিষয়ে ভর্তি হন। বিশ্ববিদ্যালয়ের পত্রিকা "Alma Mater Vilnenses"-এ তার একটি কবিতা প্রকাশিত হয়। এই প্রকাশের মধ্য দিয়েই তিনি রাতারাতি বিখ্যাত হয়ে উঠেন।


title: ওয়েস্ট হ্যাম ইউনাইটেড ফুটবল ক্লাব

text:
ওয়েস্ট হ্যাম ইউনাইটেড ফুটবল ক্লাব একটি ইংলিশ ফুটবল ক্লাব দল। ক্লাবটি ইংলিশ প্রিমিয়ার লিগ খেলে।
ওয়েস্ট হ্যামের সূচনা হয় ১৮৯৫ সালে। টেমস আয়রনওয়ার্কস এণ্ড শিপবিল্ডিং কোম্পানি লিমিটেড এর চেয়ারম্যান আরনল্ড হিলস এবং
শ্রমিক নেতা ডেভ টেইলর স্থাপিত দলটির তখনকার নাম ছিল টেমস আয়রনওয়ার্কস এফ.সি.। 'দি আয়রনস' নামে খ্যাত দলটি লণ্ডন লিগে
যোগ দেয় ১৮৯৬ সালে এবং পরের মৌসুমে (১৮৯৭-৯৮) প্রথমবারের মত শিরোপা ঘরে তোলে। ১৮৯৮ সালে সাউদার্ন লিগের দ্বিতীয় বিভাগে নাম
লেখানোর মাধ্যমে দলটি পেশাদার হয়ে ওঠে; প্রথম প্রচেষ্টাতেই তারা এর শিরোপা জেতে।


title: ওয়েস্ট হ্যাম ইউনাইটেড ফুটবল ক্লাব

text:
টেমস আয়রন ওয়ার্কস এফ.সি. বন্ধ হয়ে যায় ১৯০০ সালের জুন মাসে। অবশ্য ক্লাবটি ৫ জুলাই ১৯০০ এ ফিরে আসে ওয়েস্ট হ্যাম ইউনাইটেড
নামে; যার ম্যানেজার হন সিড কিং


title: ওয়েস্ট হ্যাম ইউনাইটেড ফুটবল ক্লাব

text:
ক্লাবটি প্লেইসটোর মেমোরিয়াল গ্রাউণ্ডে খেলত এবং ১৯০৪-০৫ মৌসুমে আপটন পার্ক এলাকায় চলে যায়। মাঠটির আসল নাম ছিল "দি ক্যাসেল"
এবং এর প্রথম গেটটি এখনো লণ্ডনের গ্র্যেণ্জ রোডে দেখা যায়। সিড কিঙয়ের নেত্রৃত্বে এবং চারলি পেইণ্টারের সহযোগিতায় তারা ফুটবল
লিগের দ্বিতীয় বিভাগে খেলার জন্য নির্বাচিত হয় ১৯১৯ সালে এবং ১৯২৩ সালে প্রথমবারের মত লিগের শীর্ষ পর্যায়ে উন্নীত হয়। তখন থেকে
তারা টানা ১১ মৌসুম প্রথম বিভাগে খেলে যদিও তাদেরকে পয়েণ্ট টেবিলের নিচের দিকে থেকে সন্তুষ্ট থাকতে হয়। সিড শেষ পর্যন্ত একটি
আকর্ষণীয় ফুটবল দল গঠন করতে সমর্থ হন যাতে ভিক ওয়াটসন, জিমি রাফেল, সিডনি পাডেলফুট এবং গোলকিপার টেড হাফটনের মত
দক্ষ খেলোয়াড় অন্তর্ভুক্ত ছিলেন।


title: ওয়েস্ট হ্যাম ইউনাইটেড ফুটবল ক্লাব

text:
১৯২৩ সালে ক্লাবটি এফএ কাপের উদ্বোধনী আসরে অংশ নেয়। নতুন তৈরিকৃত ইম্পেরিয়াল স্টেডিয়ামে (যা জনপ্রিয়ভাবে ওয়েম্বলি নামে
পরিচিত) অনুষ্ঠিত প্রতিযোগিতাটির সাফল্য এবং দর্শক উপস্থিতি আয়োজকদের প্রত্যাশা ছাড়িয়ে যায়। প্রতিযোগিতাটির প্রথম ফাইনালটি
পরিচিতি পায় দি হোয়াইট হর্স ফাইনাল নামে।


title: ওয়েস্ট হ্যাম ইউনাইটেড ফুটবল ক্লাব

text:
সিড কিঙ এবং চার্লি পাইণ্টারের জুটিতে ফাটল ধরে যখন ১৯৩২ সালে ক্লাবটি ডিভিশন টু তে অবনমিত (রেলিগেটেড) হয়। ফলে নতুন ম্যানেজার
পাইণ্টার দায়িত্বভার গ্রহণ করেন কিন্তু ক্লাবটি দ্বিতীয় বিশ্বযুদ্ধের আগে আর শীর্ষ পর্যায়ে ফিরে আসতে পারেনি। পাইণ্টার দলটিকে
আবারো সুসংগঠিত করার প্রচেষ্টা নিলেও তার পরিকল্পনা ধুলিস্মাং হয় যুদ্ধ শুরু হবার কারণে; যখন প্রথম একাদশ মাঠে নামানোই কঠিন হয়ে
পড়ে। পাইণ্টার নিজেও বয়সের কারণে অবসর নেন। তবে সরকার জীবনযাপন যতটা সম্ভব স্বাভাবিক রাখার প্রয়াস অব্যাহত রাখায় দলটি অতিথি
খেলোয়াড়দের নিয়ে নিয়মিত খেলতে থাকে। লিগ কাপে অবশ্য অতিথি খেলোয়াড়দের অংশ নেয়ার নিয়ম ছিল না এবং ওয়েস্ট হ্যাম তাদের প্রথম ট্রফি
জেতে ব্ল্যাকবার্ন রোভার্সকে ১-০ গোলে হারিয়ে। ম্যাচটি উপভোগ করেন ডানকার্ক ইভাকুয়েশনের হাত থেকে বেঁচে যাওয়া দর্শকরা।


title: ওয়েস্ট হ্যাম ইউনাইটেড ফুটবল ক্লাব

text:
ক্লাবটি তার পরবর্তী ৩০ মৌসুমের বেশির ভাগই চার্লি পাইণ্টারের অধীনে ডিভিশন টুতে কাটায়। চার্লি পাইণ্টারের পর দায়িত্ব গ্রহণ
করেন টেড ফেনটন যিনি নামকরা খেলোয়াড়দের দলে ভিড়ান এবং নতুন প্রতিভাদের বের করে আনতে জোর দেন। ফলশ্রুতিতে ১৯৫৮ সালে দলটি
আবার টপ ফ্লাইটে (প্রথম বিভাগে) ফিরে আসে যার পিছনে জন ডিকের গোল এবং ম্যালকম এলিসনের ডিভেন্সিভ প্রতিভার বিশেষ অবদান ছিল।


title: ওয়েস্ট হ্যাম ইউনাইটেড ফুটবল ক্লাব

text:
দলটি গড়ে ইংল্যান্ড জাতীয় দলের ত্রয়ী ডিফেণ্ডার ও দলনায়ক ববি মুর, মিডফিল্ডার মার্টিন পিটারস এবং গোলমুখে
জেফ হার্স্টের মাধ্যমে যারা সবাই ফেনটনের যুবদল থেকে উঠে আসে। এছাড়াও ক্লাবের বহুদিনের সেবি জন বণ্ড, জাতীয় দলের খেলোয়াড়
কেনি ব্রাউন, প্রতিভাবান উইং হাফ এডি বভিংটন, মিডমিল্ডার ও ফরোয়ার্ড রনি বয়েস, লেফট ব্যাক জ্যাক বার্কেট,
দৃষ্টিনন্দিত স্ট্রাইকার জন ব্রাইন এবং কিছুটা কম আকর্ষণীয় ব্রায়ান ডিয়ার ও গোলরক্ষক জিন স্ট্যানডেন, উইঙে দলের
পরবর্তী কোচ হ্যারি রেডক্ন্যাপ এবং দলের প্রথম কৃষ্ঞাঙ্গ খেলোয়াড় জন চার্লস।


title: ওয়েস্ট হ্যাম ইউনাইটেড ফুটবল ক্লাব

text:
ম্যানেজার হিসেবে হ্যারি রেডক্ন্যাপের প্রথম কাজ ছিল স্ট্রাইকার টনি কোটিকে এভারটন থেকে পুনরায় দলে ভিড়ানো। তিনি
লিভারপুল থেকে ডন হুচিসন এবং মাইক মার্স এবং জুলিয়ান ডাইকসকে ফেরত নিয়ে আসেন। এছাড়াও ইয়ান ডাউইকে সাউথহ্যাম্পটন থেকে ফিরিয়ে
আনেন। রেডক্ন্যাপ দলে তরূণ প্রতিভাদের যুক্ত করবার চেষ্টা করেন এবং এর ফলস্বরুপ জোয়ি বিউক্যাম্পকে অক্সফোর্ড এবং তরুণ
ট্যালেণ্ট ম্যাথিউ রুশ, স্টিভ জোনস এবং ম্যাটি হোমসকেও নিয়ে আসেন। কোটি ওয়েস্ট হ্যামে তার দ্বিতীয় যাত্রার শুভ সূচনা করেন এবং
ট্রেভর মরলির সাথে শক্তিশালী পার্টনারশিপ গড়ে তোলেন। দলটি অবনমন সম্পর্কে সবার ধারণাকে মিথ্যা প্রমাণিত করে ত্রয়োদশ স্থান নিয়ে
লিগের সমাপ্তি ঘটায়। দলে যোগ দেন জন মনকার, যিনি অবনমিত দল সুইনডন থেকে আসেন।


title: ওয়েস্ট হ্যাম ইউনাইটেড ফুটবল ক্লাব

text:
ওয়েস্ট হ্যাম আবার ও রেলিগেশন কাটিয়ে ওঠে ১৯৯৪-৯৫ মৌসুমে। তারা মৌসুমের শেষ খেলায় আপটন পার্কে ম্যানচেস্টার ইউনাইটেডের সাথে
১-১ গোলে ড্র করে, যা তাদের স্বপ্ন পূরণের সাথে সাথে মানইউর টানা তৃতীয় শিরোপা স্বপ্ন শেষ করে দেয়। খেলা শুরুর আগে সবািই তাদের
বাদ করে দিলেও অসাধারণ পারফরমেন্সে তারা লক্ষ অর্জনে অগ্রসর হয়।


title: ওয়েস্ট হ্যাম ইউনাইটেড ফুটবল ক্লাব

text:
১৯৯৬-৯৭ মৌসুমে হ্যামারদের যাত্রা দূর্ঘটনার সম্মুখীন হয় সাদামাটা সূচনার পর। গুরুত্বপূর্ণ ও পরিপূরক খেলোয়াড়দের ইনজুরি বাঁধা
হয়ে দাঁড়ায়। মার্ক হিউজের ফর্ম এবং হুগো প্রোফিরিওর পারফরম্যান্স তাদের জন্য স্বান্ত্বনা হয়ে থাকে।
রিও ফার্ডিনান্ড এবং ফ্র্যাঙ্ক ল্যাম্পার্ডের উত্থান ও ছিল আশাজনক। বড়দিনে ৫ জয় এবং ৭ ড্র সহ ১৯ খেলা শেষে দলের
অবস্থান ছিল মধ্যসারির নিচের দিকে। দলের অবস্থান আর ও সংকটজনক হয় যখন তারা পরবর্তী ৬ খেলার মাত্র একটিতে জয়লাভ করে। পয়েণ্ট
টেবিলে এর ফলে তাদের অবস্থান হয় একদম শেষে।


title: ওয়েস্ট হ্যাম ইউনাইটেড ফুটবল ক্লাব

text:
অল্পের জন্য বেঁচে যাবার পরেও পরবর্তী মৌসুমে আকাঙ্খা ছিল অনেক বেশি। হার্টসন এবং কিটসন দলকে অসাধারণ আক্রমণভাগ উপহার দেন, যার
সাথে মিডফিল্ডে সাউথহ্যাম্পটযোগ দেন এয়াল বারকোভিচ এবং কিউ.পি.আর থেকে যোগ দেন ট্রেভর সিনক্লেয়ার এবং এণ্ডি ইমপেই।
দলকে অবশ্য পুরো মৌসুমের জন্য অধিনায়ক জুলিয়াস ডাইকসকে হারাতে হয় (যিনি শেষ মৌসুমে জরুরি হাঁটুর অপারেশনের প্রয়োজনীয়তা নিয়েও
খেলে চলেন) এবং সেল্টিকে মার্ক রিপার এবং এভারটনে স্টিভেন বিলিচ চলে যাবার জন্য ও দল ক্ষতিগ্রস্ত হয়। অবশ্য তাদের বিক্রি করার
লাভ নষ্ট হয়নি কেননা দল ইংলিশ অনুর্ধ-২১ দলের ডেভিড আনসওয়ার্থ এবং ইয়ান পিয়ার্স দলে যোগ দেন এভারটন এবং ব্ল্যাকবার্ন
থেকে।


title: ওয়েস্ট হ্যাম ইউনাইটেড ফুটবল ক্লাব

text:
এই মৌসুমটি রেডক্ন্যাপের কৌশল পরিবর্তনের জন্য বিশেষায়িত হয়। দলটি তাদের পরিবর্তিত ৫-৩-২ ফরমেশনে খেলে মৌসুমের বেশির ভাগ সময়ে।
এই কৌশলটি রেডক্ন্যাপকে তরূণ প্রতিভা রিও ফার্ডিন্যাণ্ডকে সূচীত করার সুযোগ দেয় তার পছন্দনীয় সুইপার পজিশনে। গতিশীল লাজারিডিস
এবং ইমপেই উইংব্যাকের দায়িত্ব গ্রহণ করেন। মধ্যমাঠ ল্যাম্পার্ড, লোমাস এবং বারকোভিচের ভারে থাকে এবং মনকারকে ইয়ান বিশপের উপরে
গুরুত্ব দেয়া হয় এবং মাইকেল হিউজেসকে বেঞ্চে থাকতে হয়। গোলে মিকলোসকো শুরু করলেও ইনজুরি তার মৌসুমকে ক্ষতিগ্রস্ত করে
(এবং পরবর্তী গ্রীষ্মের আগেই কিউ.পি.আর এ চলে যান) এবং ক্রেইগ ফরেস্ট এগিয়ে আসেন। যা হোক, রেডক্ন্যাপ মোহনীয়
বারনার্ড লামাকে ধারে প্যারিস সেণ্ট জার্মেইন থেকে নিয়ে আসেন এবং তার অসাধারণ প্রদর্শনী ওয়েস্ট হ্যামকে মৌসুম শেষে প্রেরণা
যোগায়।


title: ওয়েস্ট হ্যাম ইউনাইটেড ফুটবল ক্লাব

text:
১৯৯৮-৯৯ মৌসুমের জন্য হ্যারি রেডক্ন্যাপ আন্তর্জাতিক খেলেয়াড় দলে নিয়ে আসেন। এদের মধ্যে ফ্রান্স জাতীয় দলের মার্ক কেলার,
আক্রমণাত্মক ক্যামেরুনিয়ান মিডফিল্ডার মার্ক ভিভিয়েন ফো এবং বিশ্বকাপের তারকা হ্যাভিয়ের মার্জেস অন্যতম। তিনি অবশ্য
স্থানীয় প্রতিভাদেরও অবহেলা করেননি এবং অভিগ্ঞ ইয়ান রাইট ও নেইল রুডককে আনেন। বিদেশ থেকে স্কট মিনটোকে ফিরিয়ে আনেন
এবং ত্রিনিদাদ এণ্ড টোবাগোর গোলরক্ষক শাকা হিসলপকে বিনামূল্যে নিউক্যাসল থেকে দলে নিয়ে আসেন।


title: ওয়েস্ট হ্যাম ইউনাইটেড ফুটবল ক্লাব

text:
ওয়েস্ট হ্যামের সূচনা খারাপ হয় এবং বড়দিনের সময় আসতে আসতে তারা বেশ বিপদে পড়ে। প্রথমত ক্লাব এণ্ডি ইমপেইকে ম্যানেজারের মতের
বিপরীতে বিক্রি করে দেয় এবং তারা তাকে পরিষ্কার করে দেয় যে হ্যাভিয়ের মার্জেসের অনুপস্থিতি তারা নতুন কোন বিদেশী খেলোয়াড় দলে
আনতে পারবে না। এছাড়াও জন হার্টসন এয়াল বারকোভিচের সাথে ট্রেনিং মাঠে সমস্যায় জড়িয়ে পড়ার কারণে তাকে দল থেকে বাদ দেয়া হয়।


title: ওয়েস্ট হ্যাম ইউনাইটেড ফুটবল ক্লাব

text:
রেডক্ন্যাপকে ক্ষতিপূরণের জন্য কিছু অর্থ দেয়া হয় এবং তার প্রথম পছন্দ ছিলেন পাওলো ডি ক্যানিও। এছাড়াও তিনি প্রাক্তন ম্যান
ইউর লক্ষ মার্ক ভিভিয়েন ফোকে মিডফিল্ড শক্তিশালী করার জন্য নিয়ে আসেন।


title: ওয়েস্ট হ্যাম ইউনাইটেড ফুটবল ক্লাব

text:
১৯৯৮-৯৯ মৌসুমের শেষে ওয়েস্ট হ্যাম সম্মানসূচকভাবে পঞ্চম স্থান অধিকার করে তবে উয়েফার নতুন শর্তানুযায়ী তারা উয়েফা কাপে খেলতে
অসমর্থ হয় (তার আগের ও পরের মৌসুমে ৭ম হওয়া দলও উয়েফা কাপ খেলেছিল। অবশ্য তারা ইণ্টার টোটো কাপে অংশ নেবার মাধ্যমে উয়েফা কাপে
খেলা নিশ্চিত করে এবং এর মাধ্যমে ইউরোপে খেলার জন্য তাদের বিশ বছরের প্রতিক্ষার অবসান হয়। রেডক্ন্যাপ পাবলো ওয়ানচোপকে দলে ভিড়ান
এবং ইগর স্টিমাচকেও নিয়ে আসেন।


title: ওয়েস্ট হ্যাম ইউনাইটেড ফুটবল ক্লাব

text:
১৯৯৯-০০ মৌসুম ছিল দৃঢ়তা অর্জনের বছর। ইনজুরির সমস্যা এ মৌসুমজুড়ে থাকে অতিরিক্ত হিসেবে ইণ্টার টোটো কাপ এবং উয়েফা কাপ খেলার
জন্য। মৌসুমের সূচনা ভাল হয় এবং দলটি টেবিলের মধ্যভাগে নিরাপদে অবস্থান নেয়। নবম স্থানে থেকে মৌসুম শেষ করে প্রথমবারের মত তারা
টানা তৃতীয়বার উপরের সারির দলগুলোর সাথে অবস্থান নেয়। মৌসুমে মূল দলে অভিষেক ঘটে জো কোল ও মাইকেল ক্যারিকের।


title: ওয়েস্ট হ্যাম ইউনাইটেড ফুটবল ক্লাব

text:
কোচের খালি পদের জন্য বড় কোচের নাম শোনা যায়। ওয়েস্ট হ্যামের প্রাক্তন খেলোয়াড় এলান কার্বিসলি যিনি মাঠ ও মাঠের বাইরে ১৯৯১
সাল থেকে চার্লটন এথলেটিককে দাঁড় করিয়েছেন, পদটির জন্য ফেভারিট হলেও তার অনাগ্রহের কথা জানান। স্টিভ ম্যাকক্লারেন যিনি
ম্যানচেস্টার ইউনাইটেডের হ্যাটট্রিক শিরোপা জয়ের সময় তাদের সহকারী কোচ ছিলেন, ক্লাবের থেকে ডাক পেলেও সে সময় তিনি মিডলসবরোর কোচ
হন। তাই ওয়েস্ট হ্যাম যুবদলের নামকরা কোচ গ্লেন রোয়েডারের শরণাপন্ন হতে হয়। রোয়েডার গিলিংহ্যাম ও ওয়াটফোর্ডএর সাথে
ব্যর্থ সময় কাটালেও নিজেকে এ কাজের উপযুক্ত ঘোষণা করেন। ২০০১-০২ মৌসুমে ওয়েস্ট হ্যামের ধীরগতির সূচনা হয়, বড় খেলোয়াড়দের ইনজুরি
সমস্যাও তাদের তাড়া করে। বোর্ড দলকে শক্তিশালী করার জন্য অর্থ বরাদ্দ করে এবং রোয়েডার জাতীয় চেক খেলোয়াড় টমাস রেপকা ও ডন
হাডসনকে দলে নিয়ে আসেন। ফ্যানদের সমর্থন খুব দ্রুতই হারিয়ে ফেলেন তিনি এবং যখন দল এভারটন (৫-০) এবং ব্ল্যাকবার্ন (৭-১) এর কাছে
বড় ব্যবধানে পরাজয়ের পর। সেখান থেকে তিনি দলকে ৭ম স্থানের সম্মানজনক সমাপ্তি এনে দেন। যা উয়েফা কাপে কোয়ালিফাই করার থেকে এক
স্থান দুরে ছিল।


title: ওয়েস্ট হ্যাম ইউনাইটেড ফুটবল ক্লাব

text:
২০০২-০৩ মৌসুমের গ্রীষ্মে দলটি গুরুত্বপূর্ণ খেলোয়াড় বলতে কেবল জাতীয় আইরিশ খেলোয়াড় গ্যারি ব্রিনকে দলে ভিড়ান। খারাপভাবে সূচনা
করার পর দ্রুতভাবে দলটি ফিরে আসতে ব্যর্থ হয়। জানুয়ারি মাসের আগ পর্যন্ত ঘরের মাঠে কোন ম্যাচ জিততে ব্যর্থ হয় তারা। তবে
ট্রান্সফার জানালা খোলার পর লেস ফার্ডিন্যাণ্ড এবং রাফাস ব্রেভেটকে নিয়ে আসার পর এবং কানুটে ও ডি ক্যানিও ইনজুরি থেকে
ফেরায় তাদের পারফরম্যান্সের ব্যাপক উন্নতি ঘটে।


title: ওয়েস্ট হ্যাম ইউনাইটেড ফুটবল ক্লাব

text:
এপ্রিল মাসে গ্লেন তার নিজের অফিসক্ষে অগ্ঞান হয়ে পড়ার পর জানতে পারা তার ব্রেইন টিউমার হয়েছে। তিনি তাৎক্ষণিকভাবে ছুটি দেয়া হয়
এবং সাবেক খেলোয়াড় ট্রেভর ব্রুকিংকে শেষ তিন খেলার জন্য ম্যানেজারের দায়িত্ব দেয়া হয়। শেষ ম্যাচগুলোর দুটিতে জয় ও একটিতে ড্র
করলেও তারা বোল্টন ওয়াণ্ডারার্সের পিছনে থেকে ১৮ তম স্থান পায়। ফলস্বরূপ প্রিমিয়ারশিপে তাদের দশ বছরের যাত্রার বিরতি ঘটে।
১৯৯৪-৯৫ মৌসুম থেকে কোন দল ৪০ পয়েণ্টের বেশি পেয়ে অবনমিত না হলেও ওয়েস্ট হ্যামকে সেই ভাগ্যবরণ করতে হয়। অবনমিত হবার জন্য
গুরুত্বপূর্ণ তরুণ খেলোয়াড় জো কোল ও গ্লেন জনসনকে চেলসির কাছে এবঙ ট্রেভর সিনক্লেয়ার ও ডেভিড জেমসকে ম্যানচেস্টার
সিটির কাছে বিক্রি করে দিতে বাধ্য হয় তারা। ২০০৩-০৪ মৌসুমের শুরুতে গ্লেন রোয়েডারকে অব্যাহতি দেয়া হয়।


title: ওয়েস্ট হ্যাম ইউনাইটেড ফুটবল ক্লাব

text:
এলান পারডিউ রোয়েডারের স্থলাভিষিক্ত হন ব্রুকিংয়ের দ্বিতীয় দফা অন্তর্বর্তীকালীন ম্যানেজার থাকার পর। পারডিউকে দুই মৌসুমের
মধ্যে ক্লাবকে এফএ প্রিমিয়ার লীগ ফিরিয়ে আনার দায়িত্ব দেয়া হয়। ২০০৪-০৫ মৌসুমে তার দল ষষ্ঠ স্থানে থেকে মৌসুম শেষ করে যা
তাদের প্রমোশনের জন্য প্লে-অফ খেলার যোগ্যতা অর্জনকারী সর্বশেষ স্থনটি দেয়। ইপসিচ টাউনকে দুই লেগের খেলায় হারিয়ে তারা
ফাইনালে উন্নীত হয়। ফাইনাল খেলায় তারা প্রেসটন নর্থ এণ্ডকে ১-০ গোলে পরাজিত করে, খেলার একমাত্র গোলটি করেন ববি জামোরা।
প্রিমিয়ার লিগে ফেরত এসে তারা তাদের টিকে থাকার লক্ষ অতিক্রম করে উত্তমার্ধে থেকে লিগ শেষ করে। ২০০৬ সালের ফেব্রুয়ারিতে ঘরের
মাঠে চেলসির কাছে ৩-১ গোলে পরাজয়ের পর তারা টানা সাত ম্যাচে জয়লাভ করে (পাঁচটি প্রিমিয়ারশিপে, দুটি এফ এ কাপে), যা ক্লাবের নতুন
রেকর্ড। উল্লেখযোগ্য জয় ছিল আর্সেনালের বিপক্ষে হাইবুরি মাঠে ৩-২ গোলে এফ এ কাপের জয়, যা ১৯৯৫ সালের পর থেকে এই ক্লাবের বিপক্ষে
প্রথম।


title: ওয়েস্ট হ্যাম ইউনাইটেড ফুটবল ক্লাব

text:
টানা সাত ম্যাচের জয়ের পর তারা বোল্টন ওয়াণ্ডারার্সের সাথে ০-০ গোলে ড্র করে। প্রিমিয়ারশিপে তারা এভারটনের সাথে ২-২ গোলে ড্র
করার পর লিগে আবার বোল্টনের কাছেই ৪-১ গোলের বড় ব্যবধানে হারে। এফ এ কাপের ফিরতি ম্যাচে আবার বোল্টনের মুখোমুখি হয়ে তারা তাদের
পরাজিত করে ২-১ গোলে। এরপর তারা তাদের প্রাক্তন কোচ হ্যারি রেডক্ন্যাপের বিপক্ষে তাদের প্রথম ম্যাচে খেলে আপটন পার্কে। এফ এ
কাপের পরবর্তী খেলায় তারা ম্যানচেস্টার সিটিকে ২-১ গোলে হারিয়ে এফ এ কাপের সেমিফাইনালে পৌছে যায়। মিডলসবরোর কাছে লিগে হারার
সপ্তাহের মধ্যেই আবার তাদের পরাস্ত করে এফ এ কাপের সেমিফাইনালে এবং ১৯৮০ সালে আর্সেনালকে হারানোর পর থেকে প্রথমবারের মত তারা এফ
এ কাপের ফাইনালে ওঠে।
২০০৬-০৭ মৌসুমের উয়েফা কাপের স্থান নিশ্চিত করার পর এফ এ কাপের ফাইনালে তারা লিভারপুরের প্রতিপক্ষ হয়। এফ এ কাপের ফাইনালের আগে
তারা লিগে লিভারপুলের কাছে ২-১ গোলে পরাজিত হয়। লিগে ওয়েস্ট ব্রম ও টটেনহাম হটস্পারকে হারানোর পর ৯ম স্থানে থেকে তারা লিগ শেষ
করে। টটেনহামের এই পরাজয়ে তাদের টপকে আর্সেনাল চ্যাম্পিয়নস খেলার জন্য মনোনীত হয়।
এফ. এ. কাপের ফাইনালে শুরুতে ওয়েস্ট হ্যাম ৩-১ গোলে এগিয়ে যায়। ইনজুরি টাইমে লিভারপুলের অধিনায়ক স্টিভেন জেরার্ড দু'টি গোল
করে দলকে সমতায় ফেরান এবং শেষ পর্যন্ত টাইব্রেকারে জয় পায় লিভারপুল। ম্যাচটি মৌসুমের সেরা খেলার স্বীকৃতি লাভ করে।
২০০৬-০৭ মৌসুমে ওয়েস্ট হ্যাম আবারো দুর্বলভাবে শুরু করে। এফ. এ. কাপ ও উয়েফা কাপের প্রথম রাউণ্ড থেকে বিদায়ের পর তারা লিগেও
নিচের সারিতে অবস্থান করে। এর মাঝে দলে যোগ দেন আর্জেণ্টাইন স্ট্রাইকার কার্লোস তেভেজ ও হ্যাভিয়ের মাসকেরানো। ব্রাজিলের
ক্লাব করিন্হিয়ান্স থেকে তাদের ক্লাবে যোগ দেবার পিছনে অস্বচ্ছতা থাকে ও তা নিয়ে বিতর্কের শুরু হয়। এলান পারডিউ নিজেও এই
বদলের ব্যাপারে ওয়াকিবহাল ছিলেন না। নতুন খেলোয়াড়দের নিয়ে ওয়েস্ট হ্যামের খারাপ ফর্ম অপরিবর্তিত থাকে।


title: ওয়েস্ট হ্যাম ইউনাইটেড ফুটবল ক্লাব

text:
জানুয়ারির শুরু এলান পারডিউ বহিষ্কৃত হবার পর দলের হাল ধরেন এলান কার্বিসলি। একপর্যায়ে ২৮ খেলায় ২০ পয়েন্ট নিয়ে সর্বশেষ
স্থানে চলে যেতে হয়। ২৯তম খেলায় আপটন পার্কে তারা মুখোমুখি হয় তাদের চিরপ্রতিদ্বন্দ্বী টটেনহাম হটস্পারের। খেলার শুরুতেই
অভিষিক্ত মার্ক নোবেলের গোলে এগিয়ে যায় ওয়েস্ট হ্যাম। বিপরীত ঠিক আগে ফ্রি কিক থেকে গোল করে দলকে ২-০ তে এগিয়ে দেন
কার্লোস তেভেজ যা ছিল ওয়েস্ট হ্যামের জার্সি গায়ে তার প্রথম গোল। তবে দ্বিতীয়ার্ধের শুরুতেই খেলায় ফিরে আসে টটেনহাম
জার্মেইন ডিফো এবং আরন লেননের দু’গোল তারা সমতা ফেরায়। খেলার শেষ প্রান্তে এসে তেভেজের ফ্রি কিকে হেড লাগিয়ে গোল করেন বদলি
হিসেবে নামা ববি জামোরা। ৯০ মিনিটের মাথায় ফ্রি কিক থেকে সমতা ফেরান ডিমিটার বারবাটভ এবং অতিরিক্ত সময়ে টটেনহাম জয় নিশ্চিত করে,
খেলাটি মৌসুমের সেরা খেলার মর্যাদা লাভ করে। ৯ খেলা বাকি থাকতে ওয়েস্ট হ্যাম সবার পিছনে অবস্থান নেয়। তবে পরের তিন ম্যাচে টানা
জয় পেয়ে তারা টিকে থাকার সম্ভাবনা জিইয়ে রাখে। তখনো সর্বশেষ স্থানে থাকা ওয়েস্ট হ্যাম ঘরের মাঠে চেলসির কাছে ৪-১ গোলে পরাজিত
হয়। আবার টানা দুই ম্যাচ জিতে প্রথমবারের মত অবনমন এলাকা থেকে উঠে আসে। তবে মৌসুমের শেষ খেলায় ম্যানচেস্টার ইউনাইটেড এর
বিপক্ষে পরাজিত হলে বাদ পড়তে হতে পারে এমন আশঙ্কায় তারা ওল্ড ট্রাফোর্ডে যায়। তারা ছাড়াও উইগান এথলেটিক ও
শেফিল্ড ইউনাইটেড এর মধ্যে যে কোন একটি দল বাদ পড়বে এমন পরিস্থিতিতে তিনটি খেলা একসঙ্গে শুরু হয়। প্রথমার্ধে তেভেজের গোলে
ওয়েস্ট হ্যাম ১-০ গোলে এগিয়ে যায় এবং শেষ পর্যন্ত স্কোরলাইন ধরে রেখে লিগে টিকে থাকা নিশ্চিত করে। তাদের অবস্থান হয় ১৫তম।
তেভেজকে অবৈধভাবে দলে নেয়া হয়েছে বলে পয়েণ্ট কেটে নেয়া উচিত বলে দাবি করে অবনমিত শেফিল্ড ইউনাইটেড। তাদের দাবি ফিফা
পর্যন্ত গড়ালে, ফিফার তদন্তের পর ফলাফল বহাল থাকে। অবশ্য তেভেজকে নিয়ম ভেঙ্গে দলে নেবার জন্য ওয়েস্ট হ্যামকে ৫.৫ মিলিয়ন পাউণ্ড
জরিমানা করা হয়।


title: ওয়েস্ট হ্যাম ইউনাইটেড ফুটবল ক্লাব

text:
ক্লাবের আসল ক্রেস্ট ছিল দু’টি হাতুরির ক্রস আকৃতির জুটি, যেগুলো জাহাজ প্রস্তুতির জন্য ব্যবহৃত হত। ক্রেস্টটিতে একটি প্রাসাদ
যোগ করা হয় ১৯০০ সালের দিকে যা নামকরা স্থানীয় স্থাপনা, গ্রিন স্ট্রিট হাউস যা “বোলেইন ক্যাসল” নামে পরিচিত তার প্রতিনিধিত্ব
করে। দুর্গসহ প্রাসাদটির ছবি বোলেইন ক্যাসলের প্রতিনিধিত্ব করে, যা কাঁটাচিহ্নিত হাতুড়ির পিছন দিকে অবস্থিত। ক্যাসলটি যোগ করার
কারণ হতে পারে ওয়েস্ট হ্যামের জন্য ওল্ড ক্যাসল সুইফটস এফ. সি ক্লাবের খেলোয়াড়দের অবদান। ক্রেস্টটির নকশার পুণরাঙ্কন করা হয়
১৯৯০ এর দিকে লণ্ডনের নকশাকারী প্রতিষ্ঠান স্প্রিংগেট এজেন্সির মাধ্যমে। পরিবর্তিত নকশাটিতে প্রাসাদটিতে আরও প্রশস্ত করার
পাশাপাশি জানালার সংখ্যা কমানো হয় এবং হাতুড়ির মাথার গঠন পরিবর্তন করা হয়।


title: ওয়েস্ট হ্যাম ইউনাইটেড ফুটবল ক্লাব

text:
টেমস আয়রনওয়ার্কসের রং গোলাপী এবং আকাশী নীল হবার কারণে ধারণা করা হয় এস্টন ভিলার জামা অনুসারে ওয়েস্ট হ্যামের জামা তৈরি
করা হয়েছিল। ঘরের মাঠের জামার গায়ের ইয়কের রং গোলাপী এবং হাতা নীল থাকলেও এওয়ে শার্টের রং পরিবর্তন হয়েছে বছর ধরে। সাধারণত এটি
সাদা এবং আকাশী নীল ছিল, তবে গাঢ় নীল এবং এক্রু ও ব্যবহৃত হয়। সাম্প্রতিক বছরগুলোতে আকাশী-সাদা-কালো-নীল রঙের ভিতরে তা ঘুরেছে।
অবশ্য প্রত্যেক রংই আলাদাভাবে মাত্র এক মৌসুমের জন্য ব্যবহার করা হয়েছে। ২০০৬-০৭ মৌসুমের জন্য এর রং ছিল গাঢ় নীল যা দুর থেকে
দেখলে কালো মনে হত।
রেলিগেশনের ফাঁড়ায় পড়ার সমূহ সম্ভাবনার জন্য বোর্ড দুটি গুরুত্বপূর্ণ অন্তর্ভুক্তির জন্য অর্থ বরাদ্দ করে। আর্সেনালের তরূণ স্ট্রাইকার জন হার্টসনকে তারা দলে ভিড়ায় ৩.৩ মিলিয়ন পাউণ্ড দিয়ে (যা ছিল নতুন ক্লাব রেকর্ড ) এবং নিউক্যাসলের ফরোয়ার্ড পল কিটসন দলে যোগ দেন। নতুন স্ট্রাইকার জুটি শুরুতেই সাফল্য এনে দেন এবং দু’জনে মিলে তাদের পরবর্তী ১২ খেলায় ১৩ গোল করেন। ফলস্বরুপ তারা তাদের নিকটবর্তী প্রতিদ্বন্দ্বী টটেনহ্যামকে ৪-৩ গোলে, চেলসিকে ৩-২ গোলে ও শেফিল্ড ওয়েন্সডেকে ৫-১ গোলে হারিয়ে এক ম্যাচের খেলা বাকী থাকতেই দলের টিকে থাকা নিশ্চিত করে ও এর সাথে রেডক্ন্যাপের চাকরিও বেঁচে যায়।


title: ওয়েস্ট হ্যাম ইউনাইটেড ফুটবল ক্লাব

text: "প্রাতিষ্ঠানিক"


title: ওয়েস্ট হ্যাম ইউনাইটেড ফুটবল ক্লাব

text: "অপ্রাতিষ্ঠানিক"


title: মৌলিক উপাদানসমূহ (ইউক্লিড)

text:
মৌলিক উপাদানসমূহ (গ্রিক ভাষায়: , ) হল প্রাচীন গ্রিক গণিতবিদ ইউক্লিড রচিত ১৩ খণ্ডবিশিষ্ট একটি গাণিতিক ও জ্যামিতিক গ্রন্থসমগ্র । এটি আলেক্সানড্রিয়ায় প্রায় খ্রিস্টপূর্ব ৩০০ সালে রচিত। এতে রয়েছে সংজ্ঞা, স্বতঃসিদ্ধ, সূত্র ও অনুসিদ্ধান্ত এবং বিভিন্ন প্রস্তাবনার গাণিতিক প্রমাণ। এই ১৩টি বইয়ে অন্তর্ভুক্ত রয়েছে ইউক্লিডিয় জ্যামিতি এবং সংখ্যাতত্ত্বের প্রাচীন গ্রিক সংস্করণ। "মৌলক উপাদানসমূহ" বর্তমান সময় পর্যন্ত টিকে থাকা গণিতের প্রাচীনতম নিদর্শন, এবং যুক্তিবিদ্যা ও আধুনিক বিজ্ঞানের বিকাশের অন্যতম প্রধান সহায়ক। ইউক্লিডের "মৌলিক উপাদানসমূহ" বইটি ইতিহাসের সবচেয়ে সফল পাঠ্যপুস্তক। ছাপাখানা আবিষ্কারের পর সর্বপ্রথম মূদ্রিত হওয়া বইগুলোর মধ্যে এটি অন্যতম, এবং ১০০০ এরও বেশিসংখ্যকবার মুদ্রিত হবার জন্য মুদ্রণ সংখ্যার দিক থেকে বাইবেলের পরে দ্বিতীয়। বইটি প্রায়
২০০০ বছর ধরে জ্যামিতির শিক্ষায় মূল্য পাঠ্য হিসেবে ব্যবহৃত হয়েছে। বহু শতাব্দী ধরে, যখন বিশ্ববিদ্যালয়ের পাঠ্যসূচীতে কোয়াড্রিভিয়াম অন্তর্ভুক্ত হয়, তখন "মৌলিক উপাদানসমূহ"-এর অন্তত একটি অংশের পাঠ সকল ছাত্রদের জন্য বাধ্যতামূলক ছিল। বিংশ শতকের আগ পর্যন্ত সমস্ত শিক্ষিত সম্প্রদায়ই এ বইটি পড়েছে বলে ধরে নেয়া হয়।


title: মৌলিক উপাদানসমূহ (ইউক্লিড)

text: ইউক্লিড ছিলেন একজন হেলেনিস্টিক গণিতবিদ যিনি আলেক্সানড্রিয়া থেকে "মৌলিক উপাদানসমূহ" রচনা করেন খ্রিস্টপূর্ব ৩০০ শতকের কাছাকাছি সময়ে। বিশেষজ্ঞদের মতে, "মৌলিক উপাদানসমূহ" মূলত অন্যান্য গণিতবিদ কর্তৃক প্রমাণিত সূত্রের সংকলন যাতে ইউক্লিডের কিছু মৌলিক কাজও রয়েছে। প্রোক্লাস, যিনি ইউক্লিডের বেশ কিছু শতাব্দী পরবর্তী একজন গ্রিক গণিতবিদ ছিলেন, "মৌলিক উপাদানসমূহ" সম্পর্কে তার মন্তব্যে বলেছেন, ইউক্লিড যিনি "মৌলিক উপাদানসমূহ" একত্রিত করেছেন, তিনি ইউডক্সাসের অনেক উপপাদ্য সংগ্রহ করেছেন, থিয়েইটেটাসের অনেকগুলো ত্রুটিমূক্ত করেছেন, এবং অনেক অলঙ্ঘনীয় বর্ণনা দিয়েছেন তার বয়:র্জেষ্ঠরা দূর্বলভাবে প্রমাণ করেছেন।


title: মৌলিক উপাদানসমূহ (ইউক্লিড)

text: ইউক্লিডের প্রোক্লোখ্যাত শিষ্যদের প্রকাশিত একটি সংস্করণ আরবি ভাষায় অনুবাদ করা হয় বিজানটিয়াম কর্তৃক আরবিয়দের কাছে পৌছানোর পর এবং সেই অনুবাদ থেকে পরে ল্যাটিন ভাষায় অনূদিত হয়। প্রথম মুদ্রিত সংস্করণ প্রকাশিত হয় ১৪৮২ সালে (জোভান্নি কাম্পানোর ১২৬০ সালের সংস্করণের উপর ভিত্তি করে), তখন থেকে এটি বহুভাষায় অনূদিত হয় এবং প্রায় সহস্রাধিক মূদ্রণ প্রকাশিত হয়। ১৫৭০ সালে জন ডি ব্যাপকভাবে প্রশংসিত “ম্যাথমেটিকাল প্রিফেস” এর সাথে সম্পুরক উপাদান যুক্ত করেন যা হেনরি বিলিংসলির প্রথম ইংরেজি সংস্করণে প্রকাশিত হয়।


title: মৌলিক উপাদানসমূহ (ইউক্লিড)

text: গ্রিক গ্রন্থের কপি সংরক্ষিত আছে, ভ্যাটিকান লাইব্রেরি এবং অক্সফোর্ডএর বডলিয়ান লাইব্রেরিতে। "মৌলিক উপাদানসমূহ" থেকে সরাসরি গৃহীত লিপিসমূহ এবং অন্যান্য গাণিতিক সূত্রসমূহ যা বইটি লেখার সময়ে প্রচলিত ছিল তা এজন্য অত্যন্ত গুরুত্বপূর্ণ। এমন বিশ্লেষণ পাওয়া যায় জে. এল. হাইবার্গ ও স্যার টমাস লিটল হিথএর সংস্করণের লিপিতে। স্কলিয়া বা মূললিপির ব্যাখ্যাসমূহও অত্যন্ত গুরুত্বপূর্ণ। এই বাড়তি অংশসমূহ, যেগুলো প্রায়শই মূল রচনা থেকে তাদের স্বাতন্ত্র্য্য প্রকাশ করে, বহুবছর ধরে সংযোজিত হয়েছে কোন জটিল জিনিস ব্যাখ্যা করার প্রয়োজনীয়তা থেকে। এর কিছু অংশ গুরুত্বপূর্ণ হলেও অনেক অংশেরই কোন গুরুত্ব নেই।


title: মৌলিক উপাদানসমূহ (ইউক্লিড)

text: "মৌলিক উপাদানসমূহ"কে এখনো গণিতশাস্ত্রে যুক্তিবিদ্যা প্রয়োগ করার জন্য বিশেষায়িত করা হয় এবং ঐতিহাসিকভাবে এটি বিজ্ঞানের বিভিন্ন শাখাকে ব্যাপকভাবে প্রভাবিত করেছে। বইটির প্রভাব সম্পর্কে জোর দিয়ে কিছু বলা কঠিন। বিজ্ঞানী গ্যালিলিও গ্যালিলি, নিকোলাস কোপারনিকাস, জোহানেস কেপলার এবং বিশেষভাবে আইজাক নিউটন সবাই "মৌলিক উপাদানসমূহ" দ্বারা প্রভাবিত হয়েছিলেন এবং বইটি থেকে লব্ধ জ্ঞান তাদের কাজে প্রয়োগ করেন। গণিতবিদ বার্ট্রান্ড রাসেল, আলফ্রেড নর্থ হোয়াইটহেড এবং দার্শনিক বারুচ স্পিনোজাও তাদের নিজস্ব "মৌলিক উপাদানসমূহ" তৈরি করবার প্রচেষ্টা চালান ডিডাকটিভ স্ট্রাকচার স্বতঃসিদ্ধ হিসেবে গ্রহণ করে। তারা তাদের নিজস্ব ক্ষেত্রসমূহে এই প্রয়াস চালান। আজও প্রাথমিক পর্যায়ের গণিত পাঠ্যবইসমূহে "মৌলিক উপাদানসমূহ" বা এলিমেন্টস শব্দটি শিরোনাম হিসেবে ব্যবহৃত হয় (উদাহরণ এলিমেন্টস অফ ইনফরমেশন থিউরি)।


title: মৌলিক উপাদানসমূহ (ইউক্লিড)

text: "মৌলিক উপাদানসমূহ"-এর সাফল্যের মূল কারণ ইউক্লিডের কাছে থাকা গাণিতিক বিদ্যার যৌক্তিক বর্ণনা। এর অনেক অংশ তার নিজস্ব না হলেও ব্যাখ্যাগুলো তিনি নিজেই দিয়েছিলেন। পুরো "মৌলিক উপাদানসমূহ" জুড়ে ইউক্লিডের সিস্টেমেটিক উন্নতি এবং কয়েকটি স্বতঃসিদ্ধ থেকে গভীর ফলাফল অর্জনে তার ধারাবাহিকতার জন্য এটি প্রায় ২০০০ বছরজুড়ে পাঠ্য হিসেবে ব্যবহৃত হয়েছে। "মৌলিক উপাদানসমূহ" আধুনিক জ্যামিতির বইগুলোকেও প্রভাবিত করেছে। স্বতঃসিদ্ধ থেকে বইটির যৌক্তিক অগ্রগামিতা এবং এর নিখুঁত প্রমাণ গণিতের মাইলফলক হিসেবে গণ্য হয়।


title: মৌলিক উপাদানসমূহ (ইউক্লিড)

text: "মৌলিক উপাদানসমূহ" প্রধানত জ্যামিতি নিয়ে কাজ করলেও এর কিছু ফলাফল বর্তমানে সংখ্যাতত্ত্বের আওতায় পড়েছে। ইউক্লিড খুব সম্ভবত জ্যামিতির ব্যাপারগুলো সংখ্যাতত্ত্বে ব্যাখ্যা করেছিলেন কেননা তিনি পাটিগণিতের ধারণার ক্ষেত্রে বিশেষ উন্নতি করতে পারেননি। ইউক্লিডের যে কোন প্রমাণের নির্মাণের জন্য এমন কোন প্রমাণ প্রয়োজন যা বাস্তব।


title: মৌলিক উপাদানসমূহ (ইউক্লিড)

text: ইউক্লিডের প্রথম বই ২৩ টি সংজ্ঞা দ্বারা সূচিত হয় যার মধ্যে বিন্দু, সরলরেখা এবং তল। এরপর আছে পাঁচটি পস্টুলেট এবং পাঁচটি “কমন নোশন” একসাথে এখন যা স্বতঃসিদ্ধ নামে পরিচিত। এগুলোই পরবর্তী বিষয়সমূহের মূল ভিত্তি:


title: মৌলিক উপাদানসমূহ (ইউক্লিড)

text: স্বীকার্যসমূহসাধারণ ধারণা:এই মৌলিক স্বীকার্যসমূহ গঠনমূলক জ্যামিতি সম্পর্কে ইউক্লিড এবং তার সমসাময়িক গ্রিক ও হেলেনিস্টিক গণিতবিদদের ধারণার প্রতিফলন প্রকাশ করে। প্রথম তিনি কনস্ট্রাকশনের জন্য একটি কম্পাস এবং একটি দাগহীন স্কেল (রুলার) প্রয়োজন। দাগাঙ্কিত স্কেল যা নিউসিস কনস্ট্রাকশনএ ব্যবহৃত হয় তা ইউক্লিডের কনস্ট্রাকশন বহির্ভূত।


title: মৌলিক উপাদানসমূহ (ইউক্লিড)

text:
ইউক্লিডের শেষ পাঁচটি স্বীকার্য বিশেষভাবে উল্লেখযোগ্য। বহুল আলোচিত সমান্তরাল স্বীকার্য অন্যান্য স্বীকার্য থেকে কম নিশ্চিত। ইউক্লিড নিজেও এটিকে "মৌলিক উপাদানসমূহ"-র অন্যান্য অংশে অল্প ব্যবহৃত হয়েছে। অন্যান্য স্বীকার্যসমূহ থেকে এটি প্রমাণ করা সম্ভব বলে অনেক জ্যামিতিবিদ মত দিলেও এর প্রমাণের সকল প্রচেষ্টা ব্যর্থ হয়েছে।১৯ শতকের মাঝামাঝি সময়ে দেখানো হয়েছে যে এমন কোন প্রমাণ থাকা সম্ভব নয়, একজন নন-ইউক্লিডিয়ান জ্যামিতি কনস্ট্রাকট করতে পারেন যখন ইউক্লিডিয় জ্যামিতির পতন ঘটে। এই কারণে গণিতবিদেরা বলেন যে, প্যারালাল পস্টুলেট অন্যান্য স্বীকার্য থেকে স্বাধীন।নন-ইউক্লিডিয় জ্যামিতিতে সমান্তরাল স্বীকার্যের দুটি বিকল্প আছে: হয় হাইপারবোলিক জ্যামিতি (যা লোবাচেভস্কিয়ান জ্যামিতি নামেও পরিচিত) বা একলিপটিক জ্যামিতি (রিইমাননিয়ান জ্যামিতি)র সরলরেখায় না থাকা একটি বিন্দু থেকে অসীম সংখ্যক
সমান্তরাল রেখা অঙ্কন করা যাবে। অন্যান্য জ্যামিতি যুক্তিগতভাবে ধারবাহিক এবং তা বিগ্ঞনের অন্যতম গুরুত্বপূর্ণ আবিষ্কার, যার ব্যাপক প্রয়োগ বিগ্ঞান ও দর্শনের বিভিন্ন শাখায় দেখা যায়। আইনস্টাইনের সাধারণ অপেক্ষবাদ সূত্র প্রদর্শন করে যে, আমরা যে স্থানে বাস করি তা নন-ইউক্লিডিয় এবং সেজন্যই এতে একটি মাধ্যাকর্ষণ ক্ষেত্র রয়েছে।


title: মৌলিক উপাদানসমূহ (ইউক্লিড)

text:
বিশ্বব্যাপী গ্রহণযোগ্যতা পাবার পরও "মৌলিক উপাদানসমূহ" যুক্তিযুক্ত সমালোচনার শিকার হয়েছে। উদাহরণস্বরুপ, বর্ণিত টার্মগুলোকে পূর্ণাঙ্গ ব্যাখ্যা প্রদত্ত সংজ্ঞা দিয়ে সম্ভব নয়। প্রথম ব ইয়ের প্রথম কনস্ট্রাকশনে, ইউক্লিড একটি প্রিমাইস ব্যবহার করেন যা প্রমাণ করা বা স্বতঃসিদ্ধরুপে গ্রহণ করা সম্ভব নয়। এটি হল: দুটি বৃত্ত যা পরস্পর থেকে তাদের ব্যাসার্ধের সমান দুরত্বে অবস্থিত তারা দুটি বিন্দুতে পরস্পর ছেদ করবে। চতুর্থ কনস্ট্রাকশনে তিনি ত্রিভুজের স্থানান্তর ব্যবহার করে প্রমাণ করেন যে যদি দুটি বাহু এবং
তাদের কোণ সমান হয়, তবে তারা সমপাতিত হবে। তিনি স্থানান্তরীকরণকে সংগ্ঞায়িত অথবা স্বতঃসিদ্ধ হিসেবে গ্রহণ করেননি। নন-ইউক্লিডিয় জ্যামিতি ১৯ শতকের সমসাময়িক গণিতবিদদের আকর্ষিত করে। অগ্রণী গণিতবিদ রিচার্ড ডেডেকিণ্ড এবং ডেভিড হিলবার্ট "মৌলিক উপাদানসমূহ"-এর স্বতঃসিদ্ধসমূহকে পুনর্গঠন করার চেষ্টা করেন। তারা ইউক্লিডিয় জ্যামিতিকে পরিপূর্ণতা প্রদানের জন্য ধারাবাহিকতা এবং সমপাতনের দুটি স্বীকার্য প্রদান করেন।অনুবাদ


title: মৌলিক উপাদানসমূহ (ইউক্লিড)

text:
তিনটি অবস্থা যাতে ত্রিভুজ সমূহ সমান হয় (অর্থাৎ তারা সমান স্থান দখল করে)
সম্পর্কযুক্ত
গণিতবিদ এবং ডব্লিউ ডব্লিউ রোজ বোল সমালোচনাকে ব্যাখ্যা করার চেষ্টা চালান এবং উল্লেখ করেন, বাস্তবতা হল দু’হাজার বছর ধরে "মৌলিক উপাদানসমূহ" পাঠ্যবই ছিল এবং তা একটি দৃঢ় ধারণার জন্ম দেয় যে এটি সে উদ্দেশ্য পূরণের উপযুক্ত নয়।
Complete and fragmentary manuscripts of versions of Euclid's "Elements" :


title: আসিফ হোসেন খান

text: আসিফ হোসেন খান একজন বাংলাদেশি শ্যুটার। তিনি ২০০২ কমনওয়েলথ গেমসের ১০ মিটার এয়ার রাইফেলে স্বর্ণপদক জেতেন এবং ২০০৪ সালের সাফ গেমসে একই ইভেণ্টে সোনা জিতে সাফল্যের পুনরাবৃত্তি ঘটান। ২০০৬ সালের ২ অক্টোবর বাংলাদেশের স্থানীয় পুলিশ তাকে হিংস্রভাবে প্রহার করে এবং এতে তাঁর দুই হাত আঘাতপ্রাপ্ত হয়।


title: আসিফ হোসেন খান

text:
আসিফের শ্যুটিং ক্যারিয়ারের সুচনা ঘটে পাবনা শ্যুটিং ক্লাবে। শ্যুটিংয়ের চেয়ে এথলেটিক্সকেই বেশি আকর্ষণীয় মনে করলেও তিনি ১৯৯৯ এবং ২০০০ সালে আন্তঃ-ক্লাব শ্যুটিং চ্যাম্পিয়নশিপ ছিনিয়ে নেন। তখনো এথলেটিক্সের ভক্ত আসিফ যোগ দেন বাংলাদেশ ক্রীড়া শিক্ষা প্রতিষ্ঠানের (বিকেএসপি) এথলেটিক্স প্রশিক্ষণ কার্যক্রমে। তার ক্যারিয়ার পরিকল্পনা মোড় নেয় যখন তার কোচ তাকে নবগঠিত শ্যূটিং দলে যোগ দিতে আহ্বান জানান। আসিফ রাজি হলেও তার মূলে আগ্রহের চেয়ে দায়িত্ববোধই ছিল বেশি। পরবর্তীতে তিনি স্বীকার করেন যে বিকেএসপির কোচরা তার ভিতরে জয় করার মানসিকতা জাগিয়ে তোলেন।
আসিফ ২০০২ বাংলাদেশ গেমসে অংশ নিয়ে ব্রোঞ্জ জেতেন। জাতীয় দলের সেচ্ছাসেবকরা তার সাফল্য চিহ্নিত করেন এবং সেই বছরের কমনওয়েলথ গেমসের ক্যাম্পে তার ডাক পড়ে। আসিফ এই আমন্ত্রণে বিস্মিত হন এবং সেখানে আরও কঠিন পরিস্থিতির সম্মুখীন হন। কিন্তু তার প্রতিভা এবং কঠোর পরিশ্রম দিয়ে তিনি সবাইকে বিমুগ্ধ করেন এবং জাতীয় দলের জন্য মনোনীত হন।


title: আসিফ হোসেন খান

text: কমনওয়েলথ গেমসে ভারতীয় অভিনব বিন্দ্রাকে হারিয়ে সোনা জয়। এখণও আসিফের সেরা সাফল্য। এরপর আর নিজেকে সেভাবে প্রমান করতে পারেননি অন্যতম দেশ সেরা এ শ্যূটার। ঢাকা এসএ গেমসে সাফল্য দিয়ে নিজেকে ফিরে পাওয়ার পথ প্রশস্ত করেছিলেন। কিন্তু তা বাস্তবতার আলো দেখেনি। দিল্লি কমওয়েলথ গেমসে আবদুল্লা হেল-বাকীকে নিয়ে তামা জেতেন পাবনার এ যুবক। বিদেশে এটা শেষ সাফল্য। বাকির উত্থানে ঘরোয়া সেরা শ্যূটারের মূকুট হারান আসিফ। মিউনিখ শ্যূটিং বিশ্বকাপ ও এশিয়ান শ্যূটিং চ্যাম্পিয়নশীপে নৈপুণ্য ছিল সাদামাটা।


title: মিকায়েল সিলভেস্ত্র্

text: মিকায়েল সিলভেস্ত্র্ (জন্ম আগস্ট ৯, ১৯৭৭) একজন ফরাসি ফুটবলার, যিনি মূলত একজন ডিফেন্ডার। বর্তমানে তিনি ইংল্যান্ডের প্রিমিয়ার লীগে ম্যানচেস্টার ইউনাইটেডের পক্ষে খেলে থাকেন। আন্তর্জাতিক অঙ্গনে তিনি ফ্রান্সের প্রতিনিধিত্ব করেন।


title: মিকায়েল সিলভেস্ত্র্

text: ১৯৯৫/৯৬ মৌসুমে ফরাসি ক্লাব রেন-এর পক্ষে তিনি তার ক্যারিয়ার শুরু করেন। ক্লাবে থাকাকালীন সময়ে তার সুনাম চারদিকে ছড়িয়ে যায় এবং তিনি বিখ্যাত ইতালীয় দল ইন্টারনাৎসিওনালে মিলানোর (ইন্টার মিলান) সাথে ১৯৯৭/৯৮ মৌসুমের জন্য চুক্তিবদ্ধ হন। ইন্টারের সাথে তিনি ১৮টি লীগ ম্যাচ ও ৬টি ইউরোপীয় খেলায় অংশ নেন। ১৯৯৯ সালের ১০ সেপ্টেম্বর তিনি ম্যানচেস্টার ইউনাইটেডের সাথে ৪ মিলিয়ন পাউন্ডের দলবদল ফি-র বিনিময়ে চুক্তিবদ্ধ হন।


title: মিকায়েল সিলভেস্ত্র্

text: সিলিভেস্ত্র্ সেন্টার-ব্যাক বা বাম ফুল-ব্যাক হিসেবেই সাধারণত খেলে থাকেন। তবে তিনি সেন্টার-ব্যাক হিসেবে বেশি স্বাচ্ছন্দ্য বোধ করেন। সিলিভেস্ত্রের সবচেয়ে বড় গুণ হচ্ছে তার দৌড়ানোর গতি। তিনি প্রায়ই গোলের সুযোগ তৈরি করে দেন। তার স্ত্রীর নাম সেভরিন এবং এই দম্পতির একমাত্র মেয়ে সন্তান ক্লিও (অক্টোবর ২৭, ২০০৩)।


title: বের্টোল্ট ব্রেশ্‌ট

text: বের্টোল্ট ব্রেশ্‌ট (, জার্মান ভাষায়: Bertolt Brecht "বেয়াটোল্ট্ ব্রেশ্‌ট্", জন্মনাম: Eugen Berthold Friedrich Brecht, "অইগেন্ বেয়াটোল্ট্ ফ্রিড্‌রিশ্ ব্রেশ্‌ট্") (১০ই ফেব্রুয়ারি, ১৮৯৮, আউগ্‌সবুর্গ, বায়ার্ন, জার্মানি - ১৪ই আগস্ট, ১৯৫৬, বার্লিন) একজন বিখ্যাত জার্মান কবি, নাট্যকার ও মঞ্চ পরিচালক।


title: বের্টোল্ট ব্রেশ্‌ট

text: ব্রেশ্‌ট জার্মানির বায়ার্ন রাজ্যে জন্ম নেন। জীবনের প্রথম ২৫ বছর তিনি সেখানেই কাটান। তার প্রথমদিককার সাহিত্য এখানেই প্রকাশিত হয়। ১৯১৭ সাল থেকে ১৯২১ সাল পর্যন্ত ব্রেশ্‌ট মিউনিখে চিকিৎসাবিদ্যার ওপর পড়াশোনা করেন, কিন্তু তাঁর ঝোঁক ছিল সাহিত্যের দিকে। ১৯২২ সালে ব্রেশ্‌ট অপেরা গায়িকা মারিয়ান ৎসফ্-কে বিয়ে করেন। তাদের ঘরে একটি কন্যা সন্তান জন্ম নেয়। তবে ব্রেশ্‌ট অনুগত স্বামী ছিলেন না। ১৯১৯ ও ১৯২৬ সালের মাঝে তিনজন মহিলার গর্ভে ব্রেশ্‌টের তিনটি সন্তান জন্মে। এদের মধ্যেই একজন হলেন মারিয়ান। ১৯২৪ সালে ব্রেশ্‌ট ঠিকানা বদল করে বার্লিনে যান। সেখানে তিনি কিছুদিনের জন্য মঞ্চ পরিচালক মাক্স রাইনহার্ট ও এর্ভিন পিস্কাটর, এবং নাট্যকার কার্ল ৎসুক্‌মাইয়ারের সাথে কাজ করেন। ১৯২৮ সালে ব্রেশ্‌ট সুরকার কুর্ট ভাইলের সহযোগিতায় ইংরেজি অপেরা "দ্য বেগার্স অপেরা"-র একটি সম্পূর্ন সংশোধিত সংস্করণ প্রস্তুত করেন। অপেরাটি "ডি দ্রাইগ্রোশেন্‌ওপার" ("Die Dreigroschenoper") নামে বার্লিনের থিয়েটার আম শিফবাউয়ারডাম-এ মুক্তি পায় ও দারুণ সাফল্য লাভ করে। ১৯২৯ সালের ১০ই এপ্রিল ব্রেশ্‌ট হেলেনে ভাইগেল-কে বিয়ে করেন। এই দম্পতির তিন বছর আগেই একটি পুত্রসন্তান হয়েছিল। বিয়ের পরে তাদের আরেকটি সন্তান হয়। ১৯৩০ সালে ব্রেশ্‌টের আউফষ্টিগ উন্ট ফাল ডের ষ্টাট মাহাগোনি অপেরাটি মুক্তি পাওয়ার পর চরম নিন্দিত হয়। ১৯৩১ সালে ডি দ্রাইগ্রোশেন্‌ওপার-এর চলচ্চিত্র সংস্করণ মুক্তি পায়। ১৯৩৩ সালে, রাইখষ্টাগে আগুন লাগার একদিন পর ব্রেশ্‌ট সপরিবারে জার্মানি ত্যাগ করেন। প্রথমে প্রাগ শহরে ও পরে মার্কিন যুক্তরাষ্ট্রে আশ্রয় নেন। কিছুদিন (১৯৪৫-১৯৪৭) তিনি হলিউডে কাজ করেন। ১৯৪৭ সালে মার্কিন-সোভিয়েত ঠান্ডা যুদ্ধের জের হিসেবে ব্রেশ্‌টকে অন্যান্য অনেক চলচ্চিত্র ব্যক্তিত্বের সাথে মার্ক্সবাদী সাম্যবাদী সন্দেহে জেরা করা হয়। জেরার পরপরই একই দিনে, ৩০শে অক্টোবর, তিনি যুক্তরাষ্ট্র ত্যাগ করেন। ১৯৪৯ সালে ব্রেশ্‌ট জুরিখ ছেড়ে পূর্ব বার্লিনে চলে আসেন। এখানে তিনি বার্লিনার অঁসম্বল গঠন করেন। ১৯৫৬ সালের ১৪ই আগস্ট ব্রেশ্‌ট পূর্ব বার্লিনে হৃদ্‌যন্ত্রের ক্রিয়া বন্ধ হয়ে মারা যান।


title: বের্টোল্ট ব্রেশ্‌ট

text: ব্রেশ্‌ট কবি হিসেবেই বেশি পরিচিত। তাঁর নাটকগুলির বেশির ভাগই অন্যের রচনার উপর ভিত্তি করে লেখা। তবে তাঁর সৃষ্টিশীলতা অন্যখানে; ব্রেশ্‌ট তাঁর "ফেরফ্রেমডুংস্‌এফেক্ট" ("Verfremdungseffekt", অর্থাৎ দূরত্বের ক্রিয়া)-এর জন্য পরিচিত ছিলেন, যার মাধ্যমে তিনি নাটকের দর্শকদেরকে নাটকীয় ইন্দ্রজালের নিষ্ক্রিয় পর্যবেক্ষকের ভূমিকার পরিবর্তে সক্রিয়, চিন্তাশীল অংশগ্রহণকারীর ভূমিকা পালনে উদ্বুদ্ধ করতেন। আজকাল ব্রেশ্‌টের মূল পরিচিতি ডি দ্রাইগ্রোশেনওপার অপেরায় লেখা তাঁর গানগুলির জন্য। অন্য অনেক শিল্পীর মত ব্রেশ্‌টও মৃত্যুর পরেই তার শিল্পকর্মের স্বীকৃতি পান।


title: বের্টোল্ট ব্রেশ্‌ট

text: ১৯৩৩ সালে নাৎসিদের অত্যাচারে দেশ ছাড়ার পর ব্রেশ্‌ট বাকী জীবনটা অনেকটা ভবঘুরের মতই দেশ থেকে দেশে ঘুরে বেড়িয়েছেন; নিজের দেশ বলে তার কিছু ছিল না। কিছুদিন হলিউডে কাজ করলেও সে জায়গাটি তার পছন্দ হয়নি। পশ্চিমে তিনি নিন্দিত হয়েছিলেন কট্টর মার্ক্সবাদী হিসেবে। সাম্যবাদী সন্দেহে তাঁকে জেরা করা হয়। ১৯৪৯ সালে পূর্ব বার্লিনে ফেরত আসার পরে সেখানেও মূলধারার বাইরের নাটক লেখার কারণে সন্দেহের শিকার হন।


title: কেন ফলেট

text: কেন ফলেট (জ. জুন ৫, ১৯৪৯) ব্রিটিশ রোমাঞ্চ এবং ঐতিহাসিক উপন্যাস রচয়িতা। তার রচনায় ইতিহাস, রোমাঞ্চ এবং আদর্শিক দ্বন্দ্বের সুস্পষ্ট এবং যৌথ উপস্থিতি লক্ষ্যণীয়।


title: কেন ফলেট

text: কেন ফলেট ব্রিটেনের ওয়েল্‌সের কার্ডিফ শহরে জন্মগ্রহণ করেন। তার বা মার্টিন ফলেট এবং মা ভিনি ফলেট। জন্মের ১০ বছর পর তার পুরো পরিবার কার্ডিফ থেকে লন্ডন চলে আসে। বাবা-মা ছিলেন ধার্মিক খ্রিস্টান। তাই স্বাচ্ছন্দে টিভি এবং চলচ্চিত্র দেখা তার হয়ে উঠতো না। এজন্যই ছোটবেলা থেকে অবসর কাটানোর জন্য বই পড়া তার অভ্যাস হয়ে গিয়েছিল। তবে টিন বয়সে পড়ার আগে পড়াশোনা ছাড়া তেমন কিছুই করেননি ফলেট। পড়াশোনায় সাফল্য পান, আর তাই ১৯৬৭ সালে ইউনিভার্সিটি কলেজ লন্ডনে ভর্তি হতে সক্ষম হন। এই কলেজে তিনি দর্শন পড়তেন এবং এখান থেকেই বামপন্থী রাজনীতির সাথে যুক্ত হন। ১৯৬৮ সালে মেরিকে বিয়ে করেন যা ছিল তার প্রথম বিয়ে।


title: কেন ফলেট

text: ১৯৭০ সালের শরতে ফলেট স্নাতক সম্পন্ন করে সাংবাদিকতার উপর তিন মাসের একটি স্নাতকোত্তর কোর্সে অংশ নেন। এই কোর্স শেষে কার্ডিফের সাউথ ওয়েল্‌স ইকো নামক পত্রিকায় শিক্ষানবিস প্রতিবেদক হিসেবে যোগ দেন। তিন বছর ওয়েল্‌সে থাকার পর ইভনিং স্ট্যান্ডার্ড পত্রিকার সাধারন-এসাইনমেন্ট প্রতিবেদক হিসেবে যোগ দেয়ার উদ্দেশ্যে লন্ডন ফিরে যান। কিন্তু সাংবাদিকতা পেশাটিকে তার কাছে খুব একটা চ্যালেঞ্জিং মনে হচ্ছিল না। আর তাই সাংবাদিকতা ছেড়ে দিয়ে পুস্তক প্রকাশের কাজ শুরু করেন এবং ১৯৭০ দশকের শেষ দিকে এভারেস্ট বুক্‌স প্রকাশনীর ব্যবস্থাপনা পরিচালকের পদে কাজ করতে থাকেন। সন্ধ্যা এবং সাপ্তাহিক ছুটির সময়গুলোতে তিনি শখ হিসেবে গল্প লিখতেন। এই লেখালেখি করে প্রতিনিয়ত কিছু সফলতা পাচ্ছিলেন। কিন্তু ১৯৭৮ সালে বিখ্যাত উপন্যাস "আই অফ দ্য নিড্‌ল" প্রকাশিত হবার পর তিনি আন্তর্জাতিকভাবে স্বীকৃত ও জনপ্রিয় হয়ে উঠেন। বই প্রকাশের অর্থে তিনি বেশ ধনী হয়ে যান। পরবর্তীতে ফলেটের অনেক উপন্যাসই বেস্ট-সেলার মর্যাদা লাভ করেছে এবং বেশ কয়েকটির কাহিনীর উপর ভিত্তি করে চলচ্চিত্র নির্মীত হয়েছে।


title: কেন ফলেট

text: ১৯৭০ দশকের শেষ দিকে ফলেট ব্রিটেনের লেবার পার্টর রাজনীতিতে সক্রিয় হয়ে উঠেন। রাজনীতিতে অংশগ্রহণের সুবাদে তার সাথে বারবারা ব্রোয়ারের পরিচয় হয় যিনি পার্টির একজন ঊর্ধ্বতন কর্মকর্তা ছিলেন। বারবারার সাথে ১৯৮৪ সালে তার বিয়ে হয়। ১৯৯৭ সালে বারবারা ফলেট স্টিভেনেজ থেকে যুক্তরাজ্যের সংসদ সদস্য নির্বাচিত হন। এরপর ২০০১ এবং ২০০৫ সালেও তিনি সংসদ সদস্য পদে নির্বাচিত হন এবং এখনও এ পদেই বহাল আছেন। ফলেট নিজে লেবার পার্টির একজন একনিষ্ঠ সমর্থক এবং এর জন্য তিনি অর্থ সংগ্রহের কাজ করে থাকেন।


title: দ্য ম্যান ফ্রম সেন্ট পিটার্সবার্গ

text: দ্য ম্যান ফ্রম সেন্ট পিটার্সবার্গ (ইংরেজি: The Man from St. Petersburg) ব্রিটিশ রোমাঞ্চ উপন্যাস লেখক কেন ফলেট কর্তৃক লিখিত একটি বেস্ট-সেলার উপন্যাস। এতে প্রথম বিশ্বযুদ্ধের পটভূমিকায় রাশিয়া এবং ইংল্যান্ডের অভিজাত এবং সাধারণ মানুষের জীবন আর সমাজতান্ত্রিক ও অ্যানার্কিস্টদের বিপ্লব ছিল মূল উপজীব্য। উপন্যাসটি দুই খণ্ডে সমাপ্ত হয়েছে। মূল ভূমিকায় সুইজারল্যান্ড থেকে এক রাশিয়ান প্রিন্সকে হত্যার উদ্দেশ্যে ইংল্যান্ডে আসা একজন অ্যানার্কিস্ট তথা সন্ত্রাসবাদী কম্যুনিস্ট। তার নাম ফেলিক্স।উপন্যাসটিতে বেশ কিছু ঐতিহাসিক বিষয়ের উল্লেখ দেখতে পায়য়া যায়। কেবল উল্লেখই নয় ততিহাসের উপাদান কাহিনীর সাথে ওতোপ্রতভাবে জড়িত ছিল। ততিহাসিক যে বিষয়গুলোকে বিশেষভাবে বলা যায় সেগুলো হল:


title: দ্য ম্যান ফ্রম সেন্ট পিটার্সবার্গ

text: বইটির বাংলা অনুবাদ করেছেন "শেখ আবদুল হাকিম"। বাংলা অনুবাদটির নাম দেয়া হয়েছে আততায়ী। সেবা প্রকাশনী এই অনুবাদটি প্রকাশ করেছে।


title: বেজিয়ে বক্ররেখা

text: গণিতে বেজিয়ে বক্ররেখা () এক ধরনের পরামিতিক বক্ররেখা। কম্পিউটার গ্রাফিক্‌সে গুরুত্বপূর্ণ এই বক্ররেখাটি বহুল ব্যবহৃত হয়। বেজিয়ে বক্ররেখাকে উচ্চ মাত্রায় সাধারণীকরণ করে বেজিয়ে তল পাওয়া যায়। এর মধ্যে বেজিয়ে ত্রিভুজ একটি বিশেষ ধরনের তল।


title: বেজিয়ে বক্ররেখা

text: ১৯৬২ সালে ফরাসি প্রকৌশলী পিয়ের বেজিয়ে এই বক্ররেখার ধারণা জনপ্রিয় করেন। তিনি গাড়ির কাঠামো নকশা করার জন্য এগুলো ব্যবহার করেছিলেন। তবে এই রেখাগুলো প্রথম উদ্ভাবন করেন ১৯৫৯ সালে পল দ্য কাস্তেলিও, তাঁর বিখ্যাত দ্য কাস্তেলিওর অ্যালগোরিদম ব্যবহার করে। এই অ্যালগোরিদমটি বেজিয়ে বক্ররেখার বিভিন্ন মান নির্ণয়ের জন্য একটি সাংখ্যিকভাবে স্থিতিশীল পদ্ধতি।


title: বেজিয়ে বক্ররেখা

text: যদি দুটি বিন্দু P ও P দেয়া থাকে, তাহলে রৈখিক বেজিয়ে বক্ররেখা হচ্ছে দুইবিন্দুগামী একটি সরল রেখা। এর সমীকরণ নিম্নরূপঃ


title: বেজিয়ে বক্ররেখা

text: এবং এটি রৈখিক ইন্টারপোলেশন এর সমতুল্য।


title: বেজিয়ে বক্ররেখা

text: একটি দ্বিমাত্রিক বেজিয়ে বক্ররেখার সমীকরণ বের করতে চাইলে তিনটি বিন্দুর দেয়া থাকতে হবে। যদি তিনটি বিন্দু P, P, ও P দেয়া থাকে তবে দ্বিমাত্রিক বেজিয়ে বক্ররেখা B("t") ফাংশনের মাধ্যমে প্রকাশ করা যায় এভাবেঃ


title: বেজিয়ে বক্ররেখা

text: ট্রুটাইপ ফন্ট কয়েকটি দ্বিমাত্রিক বেজিয়ে বক্ররেখার সমন্বয়ে গঠিত বেজিয়ে স্‌প্লাইন দ্বারা গঠিত।


title: বেজিয়ে বক্ররেখা

text: ত্রিমাত্রিক তলে চারটি বিন্দু P, P, P ও P দিয়ে ত্রিমাত্রিক/ঘনক বেজিয়ে বক্ররেখা সংজ্ঞায়িত করা যায়।